
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


19 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


.Φύλλου 2315 


ΑΠΟΦΑΣΕΙΣ 

Αριθμ. ΕΑΑΕ/Γ.Π. 4684 6 

Τροποποίηση και αντικατάσταση της με αριθμ. 
πρωτ. Φ.90380/25916/3294/31.10.2011 (Β' 2011) 
κοινής υπουργικής απόφασης, όπως ισχύει, με 
θέμα «Ενιαίος Κανονισμός Παροχών Υγείας 
(ΕΚΠΥ) του Εθνικού Οργανισμού Παροχών Υπη¬ 
ρεσιών Υγείας (ΕΟΠΥΥ)». 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 
ΚΑΙ Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις του ν. 3918/2011 (Α' 31), «Διαρθρωτικές 
αλλαγές στο σύστημα υγείας και άλλες διατάξεις», και 
ιδίως το άρθρο 30, όπως ισχύει. 

2. Τις διατάξεις του ν. 4238/2014 (Α' 38), «Πρωτοβάθ¬ 
μιο Εθνικό Δίκτυο Υγείας (Π.Ε.Δ.Υ.), αλλαγή σκοπού ΕΟ- 
ΠΥΥ και λοιπές διατάξεις», όπως ισχύει. 

3. Τις διατάξεις του π.δ. 63/2005 (Α' 98), «Κώδικας Νο¬ 
μοθεσίας για την Κυβέρνηση και τα Κυβερνητικά Όρ¬ 
γανα». 

4. Τις διατάξεις του π.δ. 121/2017 (Α' 128), «Οργανι¬ 
σμός του Υπουργείου Υγείας», όπως ισχύει. 

5. Τις διατάξεις του π.δ. 73/2015 (Α' 116), «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

6. Την με αριθμ. Υ80/6.11.2017 (Β' 3904) απόφαση του 
Πρωθυπουργού, «Τροποποίηση απόφασης ανάθεσης 
αρμοδιοτήτων στον Αναπληρωτή Υπουργό Υγείας Παύ¬ 
λο Πολάκη». 

7. Την αριθμ. Υ29/8.10.2015 (Β' 2168) απόφαση του 
Πρωθυπουργού «Ανάθεση αρμοδιοτήτων στον Α. 
Υπουργό Οικονομικών Γεώργιο Χουλιαράκη. 

8. Την με αριθμ. πρωτ. Φ90380/25916/3294/2011 
(Β' 2456) κοινή υπουργική απόφαση, με θέμα «Ενιαίος 
Κανονισμός Παροχών Υγείας (ΕΚΠΥ) του Εθνικού Ορ¬ 
γανισμού Παροχών Υγείας (ΕΟΠΥΥ)», όπως τροποποι¬ 
ήθηκε με τις με αριθμ. πρωτ. Φ90380/5383/738/2012 
(Β' 1233), ΕΜΠ5/2012 (Β' 3054), 55471/2013 (Β' 1561), 
Γ3γ/35539/2016 (Β' 1653) και ΕΑΑΕ/Γ.Π. 49231/2017 (Β' 
4443) κοινές υπουργικές αποφάσεις. 

9. Την με αριθμ. 757 απόφαση της 472ης/13.6.2018 
Συνεδρίασης του Διοικητικού Συμβουλίου του ΕΟΠΥΥ. 


10.Την με αριθμ. Β2β/Γ.Π. 46931/18.6.2018 εισήγηση 
της Γενικής Διεύθυνσης Οικονομικών Υπηρεσιών του 
Υπουργείου Υγείας σύμφωνα με την παρ. 5, περ. ε του 
άρθρου 24 του ν. 4270/2014, όπως ισχύει, σύμφωνα με 
την οποία η παρούσα κοινή υπουργική απόφαση δεν 
προκαλεί πρόσθετη οικονομική επιβάρυνση στον Προϋ¬ 
πολογισμό του ΕΟΠΥΥ ούτε προκαλεί δαπάνη σε βάρος 
του Κρατικού Προϋπολογισμού, αποφασίζουμε: 

Τροποποιείται και αντικαθίσταται η εν θέματι αναφε- 
ρόμενη κοινή υπουργική απόφαση, η οποία πλέον έχει 
ως ακολούθως: 

Κεφάλαιο Πρώτο 
Άρθρο 1 
Σκοπός 

1.0 Εθνικός Οργανισμός Παροχών Υπηρεσιών Υγείας, 
εφεξής ΕΟΠΥΥ ή Οργανισμός, ως αγοραστής υπηρεσι¬ 
ών υγείας κατά το ν. 4238/2014, με τον παρόντα Ενιαίο 
Κανονισμό Παροχών Υγείας (εφεξής ΕΚΠΥ) επιδιώκει να 
εξασφαλίζει ισότιμη πρόσβαση όλων των δικαιούχων 
του ΕΟΠΥΥ, όπως αυτοί προσδιορίζονται στο άρθρο 3 
του παρόντος, σε υπηρεσίες υγείας που αποσκοπούν 
στην πρόληψη, στην διατήρηση, στην προαγωγή, στην 
βελτίωση και στην αποκατάσταση της υγείας τους. 

Ειδικότερα, με τον παρόντα Κανονισμό καθορίζονται 
οι παροχές υγείας σε είδος, η έκταση, το ύψος, ο τρόπος 
και η διαδικασία χορήγησής τους και προσδιορίζονται 
οι δικαιούχοι των παροχών αυτών, καθώς και ο τρόπος 
αποζημίωσης της σχετικής δαπάνης. 

2. Ως παροχές υγείας νοούνται: 
ί. η πρόληψη και η προαγωγή της υγείας, 
ϋ. η πρωτοβάθμια ιατρική περίθαλψη με τις διαγνωστι¬ 
κές και θεραπευτικές πράξεις που περιλαμβάνει, 

Μι. οι φυσιοθεραπευτικές πράξεις 
ίν. η λογοθεραπεία, η εργοθεραπεία και η ψυχοθερα¬ 
πεία σε ενήλικες, 
ν. η φαρμακευτική περίθαλψη, 
νί. η οδοντιατρική περίθαλψη (προληπτική, θεραπευ¬ 
τική, προσθετική), 

νϋ. η λογοθεραπεία, η εργοθεραπεία και η ψυχοθερα¬ 
πεία σε Παιδιά και Εφήβους, 
νίϋ. η νοσοκομειακή περίθαλψη, 
ίχ. η αποζημίωση αποκλειστικής νοσοκόμας σε δημό¬ 
σια νοσοκομεία, 

χ. η αποζημίωση μετακίνησης ασθενών για ιατρικό 
σκοπό, 

χί. η αποζημίωση δαπανών τοκετού, 
χϋ. η ιατρικώς υποβοηθούμενη αναπαραγωγή, 
χίϋ. οι παροχές υγείας σε είδος σε κράτη - μέλη της 
Ευρωπαϊκής Ένωσης (Ε.Ε.) και λοιπές χώρες, 
χίν. η αποζημίωση θεραπευτικών μέσων και προθέ¬ 
σεων, τεχνικών μέσων υγείας - πρόσθετη περίθαλψη, 
χν. η αποζημίωση της λουτροθεραπείας, η χορήγηση 
επιδόματος αεροθεραπείας και κάθε άλλης αποζημίω¬ 
σης που θα αποφασίσει το Διοικητικό Συμβούλιο του 
ΕΟΠΥΥ ή θα θεσπιστεί με νόμο. 

3.0 ΕΟΠΥΥ, προκειμένου να εξασφαλίσει την παροχή 
υπηρεσιών στους δικαιούχους, συμβάλλεται με φυσικά 
ή νομικά πρόσωπα που δραστηριοποιούνται στον χώρο 
της υγείας. Οι όροι των συμβάσεων ορίζονται από την 
κείμενη νομοθεσία. Απαραίτητες προϋποθέσεις για την 
σύναψη σύμβασης είναι: 

Α) Να μην έχει ασκηθεί κατά των παροχών ποινική 
δίωξη για κάποιο από τα αδικήματα κλοπής, υπεξαίρε¬ 
σης (κοινή και στην υπηρεσία), απάτης, εκβίασης, πλα¬ 
στογραφίας, δωροδοκίας, απιστίας περί την υπηρεσία, 
παράβασης καθήκοντος, καθ' υποτροπή συκοφαντική 
δυσφήμηση, καθώς και για οποιοδήποτε έγκλημα κατά 
της γενετήσιας ελευθερίας ή έγκλημα οικονομικής εκμε¬ 
τάλλευσης της γενετήσιας ζωής. Επίσης, να μην τελούν 
υπό στερητική δικαστική συμπαράσταση (πλήρη ή με¬ 
ρική), υπό επικουρική δικαστική συμπαράσταση (πλήρη 
ή μερική) και υπό τις δύο αυτές καταστάσεις. 

Β) Να μην έχει εκδοθεί σε βάρος κάθε συμβαλλομένου 
με τον ΕΟΠΥΥ, αμετάκλητη καταδικαστική απόφαση, που 
περιέρχεται σε γνώση του ΕΟΠΥΥ με οποιοδήποτε τρόπο 
και αφορά στα παρακάτω αδικήματα, ήτοι: 

ί) συμμετοχή σε εγκληματική οργάνωση, ϋ) δωροδο¬ 
κία, ίϋ) απάτη, ίν) νομιμοποίηση εσόδων από παράνομες 
δραστηριότητες. 

Γ) Ο πάροχος να μην τελεί υπό πτώχευση, εκκαθάριση 
ή αναγκαστική διαχείριση ή σε οποιαδήποτε ανάλογη 
κατάσταση που προβλέπεται από τις διατάξεις της ελ¬ 
ληνικής νομοθεσίας. 

Δ) Ο πάροχος να βεβαιώνει ότι δεν κινήθηκε εναντίον 
του διαδικασία κήρυξης σε πτώχευση, εκκαθάριση, ή 
έκδοσης απόφασης αναγκαστικής διαχείρισης ή οποια¬ 
δήποτε άλλη ανάλογη διαδικασία προβλεπόμενη από 
την κείμενη νομοθεσία. 

Ε) Ο πάροχος να βεβαιώνει ότι δεν καταδικάσθηκε με 
τελεσίδικη δικαστική απόφαση για αδίκημα που αφορά 
την επαγγελματική διαγωγή του. 

ΣΤ) Ο πάροχος να βεβαιώνει ότι δεν έχει διαπράξει συ¬ 
ναφές με το αντικείμενο της σύμβασης, επαγγελματικό 
παράπτωμα που μπορεί να διαπιστωθεί με οποιοδήποτε 
μέσο από τον ΕΟΠΥΥ. 

Ζ) Ο πάροχος να βεβαιώνει ότι έχει εκπληρώσει τις 
υποχρεώσεις του σχετικά με την καταβολή των εισφο¬ 
ρών κοινωνικής ασφάλισης, σύμφωνα με τη ελληνική 
νομοθεσία, και τις υποχρεώσεις του σχετικά με την πλη¬ 
ρωμή των φόρων και τελών, σύμφωνα με την ελληνική 
νομοθεσία ή την νομοθεσία της χώρας του. 

Η) Ο πάροχος να βεβαιώνει υπεύθυνα ότι δεν έχει 
κηρυχθεί έκπτωτος από σύμβαση προμηθειών ή υπη¬ 


ρεσιών του δημοσίου, ότι δεν έχει τιμωρηθεί με απο¬ 
κλεισμό από διαγωνισμούς προμηθειών ή υπηρεσιών 
του δημοσίου τομέα. 

Θ) Επιπρόσθετα, οι νόμιμοι εκπρόσωποι ασκούντες 
διοίκηση πρέπει να μην έχουν αμετάκλητες καταδικα- 
στικές αποφάσεις σύμφωνα με τα άρθρα 68 και 153 του 
ν. 4281/2014, να μην τους έχει επιβληθεί οποιαδήποτε 
ποινή για οικονομικά εγκλήματα και να μην τους έχει 
επιβληθεί ποινή από τον ΕΟΠΥΥ ή τους ενταχθέντες σε 
αυτόν φορείς κοινωνικής ασφάλισης. 

Σε περίπτωση πού κάποια από τις παραπάνω απαγο¬ 
ρευτικές προϋποθέσεις συντρέξει για κάποιον πάροχο 
κατά την διάρκεια ισχύος μιας σύμβασης, η σύμβασή 
καταγγέλλεται. 

Σε περίπτωση απαλλαγής του, μόλις καταστεί η σχε¬ 
τική απόφαση αμετάκλητη, δύναται να εξεταστεί αρ- 
μοδίως η δυνατότητα της εκ νέου συνεργασίας με τον 
Οργανισμό, μετά από την υποβολή σχετικής αίτησης 
του παρόχου. 

Στις περιπτώσεις που ο πάροχος είναι εταιρεία οποιοσ¬ 
δήποτε μορφής, οι ως άνω προϋποθέσεις αφορούν 
στους διαχειριστές και νόμιμους εκπροσώπους, καθώς 
και στους κατά νόμο υπεύθυνους αυτών. 

Ο ΕΟΠΥΥ δικαιούται να καταγγείλει οποτεδήποτε 
αζημίως τη σύμβαση, εφόσον διαπιστώσει παράβαση 
οποιοσδήποτε όρου της σύμβασης. Η ισχύς της καταγ¬ 
γελίας επέρχεται από τη δέκατη (10) εργάσιμη ημέρα 
από την ημερομηνία της εγγράφου γνωστοποίησης της 
καταγγελίας από τον ΕΟΠΥΥ προς τον προμηθευτή. 

Ο ΕΟΠΥΥ δύναται να διαπραγματεύεται με τους συμ¬ 
βεβλημένους παρόχους υγείας τους όρους της σύμβα¬ 
σης και τις τιμές αποζημίωσης, οι οποίες δεν μπορεί να 
είναι μεγαλύτερες από τις τιμές που έχει αποφασίσει το 
Δ.Σ. και έχουν δημοσιευτεί σε ΦΕΚ ή προβλέπονται στην 
ισχύουσα νομοθεσία. 

Τη διαδικασία διαπραγμάτευσης πραγματοποιεί η 
Επιτροπή Διαπραγμάτευσης, στο εξής αναφερόμενη 
ως Ε.Δ.. 

Για όλα τα ιατροτεχνολογικά προϊόντα του παρόντος 
Κανονισμού καθώς και για τα σκευάσματα ειδικής δια¬ 
τροφής για θεραπευτικούς σκοπούς, οι προμηθευτές, 
εκτός των δικαιολογητικών που πρέπει να υποβάλλουν 
στην αρμόδια Διεύθυνση του ΕΟΠΥΥ, όπως θα καθορίζο¬ 
νται κάθε φορά με εγκύκλιο του Οργανισμού, υποχρεού- 
νται να προσκομίζουν στον ΕΟΠΥΥ την ειδική βεβαίωση 
ότι έχουν καταχωρηθεί τα είδη που εμπορεύονται στα 
κατά το νόμο αρμόδια μητρώα πιστοποίησης προϊόντων. 

Επίσης, για κάθε είδος που ο Οργανισμός εγκρίνει την 
αγορά του, πρέπει να δηλώνουν τις τρεις χαμηλότερες 
τιμές, ανά τιμή μονάδος, που αυτό αποζημιώνεται σε 
χώρες της Ε.Ε.. 

Ο ΕΟΠΥΥ δύναται, επίσης, να συμβάλλεται: 

α) Με προμηθευτές διάθεσης ραδιοφαρμάκων για δι¬ 
αγνωστικούς και θεραπευτικούς σκοπούς, καθορίζοντας 
την τιμή αποζημίωσης τους, κατόπιν διαπραγμάτευσης. 

β) Με παρόχους υπερβαρικού οξυγόνου, αποζημιώ¬ 
νοντας τη δαπάνη θεραπείας με υπερβαρικό οξυγόνο 
σε εξωτερικούς ασθενείς, με βάση τις ιατρικές ενδείξεις 
κατά τη δέκατη έκδοση της Διεθνούς Στατιστικής Ταξί- 

νόμησης Νόσων και των Σχετικών Προβλημάτων Υγείας 
(^ϋΐ 0), και σύμφωνα με τον αριθμό συνεδριών που θα 
προτείνει ο θεράπων ιατρός και θα γνωμοδοτεί σχετικά 
η ειδική επιτροπή του ΚΕΣΥ ή άλλου δημοσίου οργάνου. 
Η τιμή αποζημίωσης της δαπάνης θεραπείας με υπερβα- 
ρικό οξυγόνο ανά συνεδρία, καθορίζεται με Υ.Α., έπειτα 
από γνωμοδότηση του ΚΕΣΥ και εισήγηση του Δ.Σ. του 
ΕΟΠΥΥ, αφούπροηγηθεί διαπραγμάτευση μετουςπαρό- 
χους. Σε περίπτωση που δεν καταστεί εφικτή η συμφωνία 
από διαπραγμάτευση, τότε την τιμή αποζημίωσης θα 
την εισηγείται το Δ.Σ. ΕΟΠΥΥ στον Υπουργό, έπειτα από 
πρόταση της αρμόδιας Διεύθυνσης. 

Άρθρο 2 

Εννοιολογικοί προσδιορισμοί 

α) Ως «δικαιούχοι» νοούνται: 1) οι άμεσα ασφαλισμέ¬ 
νοι των Κλάδων Υγείας των Ασφαλιστικών Ταμείων που 
εντάχθηκαν στον ΕΟΠΥΥ, 2) τα μέλη της οικογένειάς 
τους, που σύμφωνα με τα επιμέρους οριζόμενα, δικαιού¬ 
νται υγειονομικής περίθαλψης, 3) όσοι υπάγονται στην 
εφαρμοστέα νομοθεσία του ΕΟΠΥΥ ως αρμόδιου φορέα 
του τόπου διαμονής/κατοικίας, δυνάμει των Κανονισμών 
883/2004 και 987/2009 για τον συντονισμό των συστη¬ 
μάτων κοινωνικής ασφάλειας και των όρων των διμερών 
συμφωνιών κοινωνικής ασφάλειας, και 4) κάθε πολίτης 
που θα υπαχθεί με νομοθετική ρύθμιση στις παροχές 
του ΕΟΠΥΥ, ανεξάρτητα αν διαθέτει ή όχι ασφαλιστική 
ικανότητα. 

β) Ως «περίθαλψη» νοούνται όλες οι υπηρεσίες και 
πράξεις που πραγματοποιούν επαγγελματίες υγείας ή 
φορείς φροντίδας υγείας και οι οποίες σκοπό έχουν την 
πρόληψη, τη διάγνωση, τη θεραπεία της νόσου και την 
αποκατάσταση της υγείας. 

γ) Ως «Πρωτοβάθμια Φροντίδα Υγείας» (Π.Φ.Υ.) νο¬ 
ούνται όλες οι υπηρεσίες και πράξεις, οι οποίες διε- 
νεργούνται με σκοπό την πρόληψη, τη διάγνωση και 
αποκατάσταση των βλαβών υγείας που δεν απαιτούν 
νοσηλεία. Αυτή παρέχεται στις δομές που ορίζονται από 
την κείμενη νομοθεσία. 

δ) Ως "νοσοκομειακή περίθαλψη" νοούνται όλες οι 
παρεχόμενες υπηρεσίες και πράξεις που απαιτούν νο¬ 
σηλεία και διενεργούνται στις δομές που ορίζονται από 
την κείμενη νομοθεσία. 

ε) Ως «Διασυνοριακή Υγειονομική Περίθαλψη» νοεί¬ 
ται η υγειονομική περίθαλψη που παρέχεται ή συνταγο- 
γραφείται σε κράτος - μέλος διάφορο από το κράτος - 
μέλος ασφάλισης, κατ' εφαρμογή των διατάξεων του 
ν. 4213/2013. 

στ) Ως «Διασυνοριακή Συνταγή» νοείται η συνταγή, 
η οποία εκδίδεται μετά από αίτημα ασθενούς ο οποίος 
σκοπεύει να τη χρησιμοποιήσει σε άλλο κράτος μέλος, 
κατ' εφαρμογή των διατάξεων του ν. 4213/2013. 

ζ) Ως «Φαρμακευτική περίθαλψη» νοείται: 1) η χορή¬ 
γηση των αναγκαίων φαρμακευτικών ιδιοσκευασμάτων 
(φαρμάκων) για την αποκατάσταση της υγείας και της 
ικανότητας προς εργασία, των ασθενών ή για ανακού¬ 
φιση από τη νοσηρή τους κατάσταση, 2) η χορήγηση 
των αναγκαίων ουσιών για τη διάγνωση των νόσων, και 
3) η χορήγηση των αναγκαίων θεραπευτικών μέσων, 


όπως σκευάσματα ειδικής διατροφής για θεραπευτικούς 
σκοπούς, χορηγούμενα εντερικά μέσω γαστροστομίας ή 
νηστιδοστομίας ή παρεντερικά, με ιατρική γνωμάτευση 
που θα αναγράφει το κατάλληλο για την νόσο κωδικό 
κατά 0, για το οποίο ο ΕΚΠΥ προβλέπει την χορή¬ 
γηση διατροφικών σκευασμάτων. 

η) Ως «παρεχόμενο υγειονομικό υλικό» νοείται Α.Υ.Σ. 
τηρά και μόνο το αναλώσιμο υγειονομικό υλικό που πα¬ 
ρέχεται στο πλαίσιο θεραπείας νοσημάτων ή νοσηρών 
καταστάσεων, σύμφωνα με τον παρόντα Κανονισμό. 

θ) Ως «πάροχοι υπηρεσιών υγείας» νοούνται 1) τα φυ¬ 
σικά πρόσωπα, όπως ιατροί, οδοντίατροι, φαρμακοποιοί, 
φυσικοθεραπευτές, λογοθεραπευτές, εργοθεραπευτές, 
ψυχοθεραπευτές (ψυχολόγοι, ψυχίατροι, παιδοψυχία- 
τροι), προμηθευτές ιατροτεχνολογικών ειδών και άλλοι 
επαγγελματίες υγείας, και 2) τα νομικά πρόσωπα, όπως 
Νοσοκομεία, Κέντρα Υγείας, Μονάδες Υγείας ΠΕΔΥ, 
ιδιωτικές Κλινικές, άλλες Κλινικές και Ιδρύματα που πε¬ 
ριθάλπουν χρόνια πάσχοντες ασθενείς, Μονάδες Ψυχι¬ 
κής Υγείας, Κέντρα Διημέρευσης Ημερήσιας Φροντίδας 
(ΚΔΗΦ), Στέγες Υποστηριζόμενης Διαβίωσης (ΣΥΔ), Στέ¬ 
γες Αυτόνομης Διαβίωσης (ΣΑΔ), Ιδιωτικά Διαγνωστικά 
Εργαστήρια, Κέντρα Αποθεραπείας και Αποκατάστασης, 
Πολυϊατρεία, Οδοντιατρεία, Πολυοδοντιατρεία, Τμήμα¬ 
τα Εξωτερικών Ιατρείων Νοσοκομείων και ιδιωτικών 
Κλινικών, Μονάδες Χρόνιας Αιμοκάθαρσης - Μονάδες 
Τεχνητού Νεφρού (Μ.Χ.Α.-Μ.Τ.Ν.), ιδιωτικά Εργαστήρια 
Φυσικής Ιατρικής και Αποκατάστασης, Ιατρικές Εταιρείες 
κάθε μορφής που προβλέπονται από την νομοθεσία (π.χ. 
Α.Ε., Ε.Π.Ε., Ο.Ε, ΙΚΕ κ.λπ.), καθώς και κάθε άλλη υγειονο¬ 
μική δομή που θα αναγνωρίζεται από το κράτος και θα 
παρέχει νόμιμα ιατρικές υπηρεσίες ή υπηρεσίες φρο¬ 
ντίδας υγείας. 

ι) Ως «παράβαση όρων σύμβασης», νοείται κάθε ενέρ¬ 
γεια παρόχου υγείας με την οποία παραβιάζεται όρος της 
συναφθείσας με τον Οργανισμό σύμβασης. 

ια) Ως «υπερσυνταγογράφηση» νοείται η συνταγογρά- 
φηση κατά σύστημα, μεγαλύτερης ποσότητας φαρμα¬ 
κευτικών ιδιοσκευασμάτων ή μεγαλύτερης διάρκειας 
θεραπειών, από αυτές που απαιτούνται για την κάλυψη 
του ασθενή, σύμφωνα με τα οριζόμενα στους κανόνες 
της θεραπευτικής. 

ιβ) Ως «καταχρηστική ζήτηση εξετάσεων ή/και θερα¬ 
πευτικών πράξεων», νοείται η αναγραφή περισσότερων 
εξετάσεων ή/και θεραπευτικών πράξεων από αυτές που 
είναι αναγκαίες σύμφωνα με τις ιατρικές ενδείξεις, για 
την διερεύνηση ή παρακολούθηση μιας νοσηρής κα¬ 
τάστασης, όπως αυτή προσδιορίζεται από την πιθανή 
διάγνωση νόσου (10010) που θέτει ο θεράπων ιατρός 
στην γνωμάτευσή του και στο παραπεμπτικό και ορίζεται 
από τα διαγνωστικά ή θεραπευτικά πρωτόκολλα. 

ιγ) Ως «προκλητή ζήτηση» για την χορήγηση φαρμά¬ 
κων, για σκευάσματα ειδικής θεραπευτικής διατροφής, 
για την παραπομπή για διαγνωστικές εξετάσεις και δια¬ 
γνωστικές θεραπευτικές ιατρικές πράξεις και άλλα ιατρο- 
τεχνολογικά θεραπευτικά μέσα πρόσθετης περίθαλψης, 
νοείται η ζήτηση που δεν αντιστοιχεί σε υπαρκτές ανά¬ 
γκες υγείας του ασθενή. 

ιδ) Ως «κατευθυνόμενη συνταγογράφηση» νοείται 
η συνταγογράφηση φαρμάκων κατά σύστημα, που 

δεν ακολουθεί τους κανόνες της ισχύουσας νομοθεσί¬ 
ας και όσα προβλέπονται από το π.δ. 121/2008 και το 
ν. 4472/2017 ή η συνταγογράφηση σκευασμάτων ει¬ 
δικής θεραπευτικής διατροφής, ή ιατροτεχνολογικών 
και θεραπευτικών μέσων ή παρακλινικών εξετάσεων 
ή διαγνωστικών και θεραπευτικών ιατρικών πράξεων, 
χωρίς ιατρική ένδειξη ή χωρίς να έχει προηγηθεί ιατρική 
εξέταση του ασθενή. 

ιε) Ως«κατευθυνόμενη εκτέλεση συνταγών ή παραπε¬ 
μπτικών διαγνωστικών εξετάσεων ή και θεραπευτικών 
ιατρικών πράξεων ή φυσικοθεραπειών» νοείται η με 
κάθε τρόπο υπόδειξη σε δικαιούχους από τον πάροχο 
υγείας, για εκτέλεση συνταγών ή ιατρικών παραπεμπτι¬ 
κών, σε συγκεκριμένα φαρμακεία ή συμβεβλημένους 
παρόχους πρωτοβάθμιας ή δευτεροβάθμιας φροντίδας 
υγείας, καθώς και η χωρίς επαρκή τρόπο εξήγηση, όπως 
η μοναδικότητα στην περιοχή, κατεύθυνση από τον ια¬ 
τρό, ποσοστού άνω του 50% των συνταγών φαρμάκων 
ή παραπεμπτικών εξετάσεων ή παραπεμπτικών διαγνω¬ 
στικών και θεραπευτικών πράξεων ή παραπεμπτικών 
φυσικοθεραπείας που έχει εκδώσει, σε συγκεκριμένο 
πάροχο υγείας. 

ιστ) Ως «εξαιρετικές περιπτώσεις» νοούνται οι επείγου¬ 
σες καταστάσεις που χρήζουν άμεσης ιατρικής αντιμετώ¬ 
πισης και αφορούν σε επεμβάσεις προκειμένου να απο¬ 
φευχθεί, ανεπανόρθωτη βλάβη στην υγεία του ασθενή. 

ιζ) Ως «πρωτοβάθμιος έλεγχος» νοείται ο έλεγχος και 
η έγκριση παροχών υγείας δικαιούχων ΕΟΠΥΥ, όπως 
νοσηλίων, φαρμάκων, θεραπευτικών μέσων, υγειονο¬ 
μικών υλικών, εισιτηρίου/εξιτηρίου ασθενή σε δημόσια 
ή ιδιωτική δομή υγείας, συμβεβλημένη με τον ΕΟΠΥΥ, 
διενέργειας θεραπευτικών ή διαγνωστικών πράξεων ή 
πράξεων αποκατάστασης. 

Ως «πρωτοβάθμιος έλεγχος»" νοείται επίσης και ο 
έλεγχος των φυσικών παραστατικών που διενεργείται 
με κάθε τρόπο, από τους υπαλλήλους του Οργανισμού, 
στο πλαίσιο εκκαθάρισης των απαιτούμενων, από τους 
παρόχους ή δικαιούχους, δαπανών υγείας. 

ιη) Ως «δευτεροβάθμιος έλεγχος» νοείται ο έλεγχος 
και η επιθεώρηση των συμβεβλημένων με τον ΕΟΠΥΥ, 
παροχών υγείας, για την διαπίστωση τήρησης της νομο¬ 
θεσίας που διέπει την παροχή ιατροφαρμακευτικής και 
νοσοκομειακής περίθαλψης, του Ενιαίου Κανονισμού 
Παροχών Υγείας και των συμβατικών τους υποχρεώσεων 
κατά τους όρους της σύμβασης που έχουν συνάψει με 
τον ΕΟΠΥΥ, όπως επίσης και ο εσωτερικός έλεγχος του 
Οργανισμού και η εποπτεία του έργου των ελεγκτών και 
των δομών που διενεργούν πρωτοβάθμιο έλεγχο. 

ιθ) Ως«ΙΈΩ10» νοείται η δέκατη έκδοση της Διεθνούς 
ΣτατιστικήςΤαξινόμησης Νόσων και των Σχετικών Προ¬ 
βλημάτων Υγείας (Ιηΐθΐτΐ3ΐίοη3ΐ 5ΐ3ΐί5ΐίς3ΐ ϋ355ίίίς3ΐίοη 
οί ϋί5θ35θ5 3πά ΡθΐΒΐθά ΗθΒΐΐΓΐ ΡΐΌ0ΙθΙΤ)5). 

ιι) Ως «Κ.Ε.Ν.» νοείται το Κλειστό Ελληνικό Νοσήλιο που 
περιλαμβάνει κάθε ιατρική και νοσηλευτική συνδρομή 
προς τον ασθενή, που παρέχεται από το Νοσοκομείο 
καθώς και η σχετική δαπάνη που πραγματοποιείται για 
παροχή σε αυτόν, των ανωτέρω υπηρεσιών, όπως κάθε 
φορά ορίζεται από την κείμενη νομοθεσία. 

κ) ως «παραπομπή» νοείται η αναγραφή από έναν ια¬ 
τρό, ιατρικών ή άλλων πράξεων που εκτελούνται από 


άλλο, συμβεβλημένο με τον ΕΟΠΥΥ, ιατρό, σύμφωνα με 
την κείμενη νομοθεσία. 

κα) ως «αυτοπαραπομπή» νοείται η αναγραφή και 
εκτέλεση εξετάσεων και πράξεων διαγνωστικών και θε¬ 
ραπευτικών, από τον ίδιο ιατρό, συμβεβλημένο με τον 
ΕΟΠΥΥ, στον ίδιο επαγγελματικό χώρο που διατηρεί, 
σύμφωνα την κείμενη νομοθεσία. 

Παραπεμπτικά με ιατρικές πράξεις, διαγνωστικές και 
θεραπευτικές που εκδόθηκαν από ιατρούς πολυϊατρεί- 
ου ή επιστημονικά υπεύθυνων άλλων δομών και εκτε- 
λούνται από ιατρούς του ίδιου πολυϊατρείου ή της ίδιας 
δομής, θεωρούνται αυτοπαραπομπή. 

Άρθρο 3 

Υπαγόμενα πρόσωπα - δικαιούχοι 

Στις ρυθμίσεις των διατάξεων του παρόντα Κανονι¬ 
σμού υπάγονται ι) οι άμεσα ασφαλισμένοι των Κλάδων 
Υγείας των Ασφαλιστικών Οργανισμών, που έχουν εντα¬ 
χθεί ή θα ενταχθούν το μέλλον στον ΕΟΠΥΥ, σύμφωνα με 
τις διατάξεις του ν. 3918/2011, καθώς και τα μέλη οικο¬ 
γένειας τους, σύμφωνα με τα οριζόμενα στην κάθε φορά 
ισχύουσα νομοθεσία ή στους επί μέρους κανονισμούς 
των Φορέων Κοινωνικής Ασφάλισης, καθώς και ιι) κάθε 
άλλος πολίτης, που έχει απωλέσει την ασφαλιστική του 
κάλυψη αλλά δικαιούται περίθαλψης, σύμφωνα με την 
νομοθεσία. Ειδικότερα: 

Α. Άμεσα ασφαλισμένοι: Οι ασφαλιζόμενοι στον κλάδο 
ασθένειας των Ασφαλιστικών Ταμείων που έχουν εντα¬ 
χθεί στον ΕΟΠΥΥ, με τον ν. 3918/2011, όπως τροποποιή¬ 
θηκε και ισχύει, και οποιοσδήποτε άλλου Ασφαλιστικού 
Οργανισμού θα ενταχθεί μελλοντικά στον ΕΟΠΥΥ, σύμ¬ 
φωνα με τις κείμενες διατάξεις. 

Β. Έμμεσα ασφαλισμένοι: Τα μέλη οικογένειας όλων 
των ανωτέρω ασφαλισμένων προσώπων που έχουν 
ασφαλιστική ικανότητα. 

Για την εφαρμογή των διατάξεων του παρόντος Κα¬ 
νονισμού ως προς τα ασφαλιστέα πρόσωπα, ισχύουν οι 
επιμέρους διατάξεις των Κανονισμών των Κλάδων ή Το¬ 
μέων Υγείας των Φορέων Κοινωνικής Ασφάλισης (Φ.Κ.Α.) 
καθώς και του Ο.Π.Α.Δ., που εντάχθηκαν στον Ε.Ο.Π.Π.Υ. 

Ως δικαιούχοι του ΕΟΠΥΥ, ως αρμόδιου φορέα του τό¬ 
που διαμονής/κατοικίας, θεωρούνται και όσοι υπάγονται 
στην εφαρμοστέα νομοθεσία, σύμφωνα με τους κανονι¬ 
σμούς ΕΚ/883/2004 και ΕΚ/987/2009 για τον συντονισμό 
των συστημάτων κοινωνικής ασφάλισης και των όρων 
των διμερών συμφωνιών κοινωνικής ασφάλισης. 

Γ. Ανασφάλιστοι: Κάθε πολίτης που έχει απωλέσει για 
οποιονδήποτε λόγο την ασφαλιστική του ικανότητα και 
έχει ανάγκη περίθαλψης, σύμφωνα με όσα ορίζονται 
κάθε φορά στην ισχύουσα νομοθεσία. 

Η ασφαλιστική ικανότητα ελέγχεται μέσω της ηλεκτρο¬ 
νικής διασύνδεσης των υφιστάμενων συστημάτων των 
Φ.Κ.Α. και η απόκτηση δικαιώματος στις παροχές υγειο¬ 
νομικής περίθαλψης πιστοποιείται ηλεκτρονικά, με την 
επίδειξη έγκυρου βιβλιαρίου ή με κάθε άλλο τρόπο που 
ορίζεται από την κείμενη νομοθεσία. 

Η ασφαλιστική ικανότητα για παροχή περίθαλψης 
αποκτάται σύμφωνα με τα οριζόμενα στους επί μέρους 
Κανονισμούς των Κλάδων ή Τομέων Υγείας των Φ.Κ.Α. 
και του Ο.Π.Α.Δ. που εντάχθηκαν ή άλλων ταμείων που 

θα ενταχθούν στον ΕΟΠΥΥ, σύμφωνα με την ισχύουσα 
νομοθεσία. 

Η απώλεια ασφαλιστικής ικανότητας για όσους υπά¬ 
γονται στους δικαιούχους ΕΚΠΥ, πιστοποιείται με ειδική 
διαδικασία που ορίζουν τα συναρμόδια Υπουργεία. 

Άρθρο 4 

Αποζημίωση παροχών 

και συμμέτοχη ασφαλισμένων 

Για τις παροχές σε είδος, στο πλαίσιο του παρόντος 
ΕΚΠΥ (ιατρικών ή άλλων θεραπευτικών πράξεων, δια¬ 
γνωστικών εξετάσεων, νοσηλίων, φαρμάκων, σκευα¬ 
σμάτων ειδικής διατροφής για θεραπευτικούς σκοπούς, 
αναλωσίμων υγειονομικών υλικών κ.λπ.), ο Οργανισμός 
δύναται να αποζημιώνει τους συμβεβλημένους παρό- 
χους υπηρεσιών υγείας: 

α) Σύμφωνα με σύμβαση που συνάπτουν και υπογρά¬ 
φουν τα δύο μέρη, η οποία προκύπτει από διαδικασία δι¬ 
απραγμάτευσης με την Επιτροπή Διαπραγμάτευσης του 
ΕΟΠΥΥ και επικυρώνεται από το Δ.Σ. του Οργανισμού. 

β) Με βάση την ασφαλιστική τιμή, η οποία καθορίζεται 
είτε με αποφάσεις του Υπουργού Υγείας, ύστερα από 
προτάσεις του Δ.Σ. του Οργανισμού, είτε με αποφάσεις 
του Δ.Σ. του Οργανισμού, όπως κάθε φορά προβλέπεται 
από την κείμενη νομοθεσία. 

γ) Με τις τιμές που προβλέπονται από το κρατικό τιμο¬ 
λόγιο, στις περιπτώσεις που δεν έχει οριστεί ασφαλιστική 
τιμή ή δεν έχει πραγματοποιηθεί διαπραγμάτευση. 

Σε κάθε περίπτωση, η τιμή αποζημίωσης δεν μπορεί 
να υπερβαίνει το ποσό που προβλέπεται κάθε φορά από 
το κρατικό τιμολόγιο, εκτός και εάν προβλέπεται ρητά 
στον παρόντα ΕΚΠΥ. 

Απευθείας οι δικαιούχοι αποζημιώνονται μόνο σε απο¬ 
δεδειγμένη αδυναμία σύναψης σύμβασης με μια κατη¬ 
γορία παροχών ή κατά τις μεταβατικές περιόδους από 
την πρώτη σύναψη σύμβασης σε μια κατηγορία έως το 
απαραίτητο διάστημα για την επίτευξη επαρκούς αριθ¬ 
μού συμβάσεων στην κατηγορία. 

Η συμμετοχή των δικαιούχων στις αποζημιούμενες 
δαπάνες καθορίζεται κατά περίπτωση στον παρόντα 
Κανονισμό. Οι δικαιούχοι, κατά τη λήψη οποιοσδήποτε 
παροχής υπηρεσιών υγείας ή νοσηλείας τους σε πάσης 
φύσεως συμβεβλημένες ιδιωτικές δομές περίθαλψης, 
δεν υποχρεούνται σε οποιαδήποτε πρόσθετη οικονο¬ 
μική επιβάρυνση, πέραν όσων προβλέπονται από τον 
παρόντα κανονισμό. 

Ο ΕΟΠΥΥ με απόφαση του Δ.Σ. διευκρινίζει τις χρεώ¬ 
σεις των δαπανών νοσοκομειακής περίθαλψης για θερα¬ 
πεία, παρακολούθηση και αποκατάσταση των δικαιού¬ 
χων περίθαλψης, με τη δημοσίευση οδηγιών οι οποίες 
επικαιροποιούνται ανάλογα με τις διαπιστώσεις και τα 
αποτελέσματα του ελέγχου (κλινικού και διοικητικού) 
και της εκκαθάρισης, σε συνάρτηση με τους όρους των 
συμβάσεων, όπως αυτές ισχύουν κάθε φορά. 

Κεφάλαιο Δεύτερο 

Άρθρο 5 

Παροχές Πρωτοβάθμιας Φροντίδας Υγείας 

Α. Πρόληψη και προαγωγή Υγείας 

1. Με σκοπό την έγκαιρη διάγνωση και τη λήψη μέ¬ 


τρων για την πρόληψη της εκδήλωσης ή την αποτροπή 
της εμφάνισης νοσηρών καταστάσεων, παρέχονται στα 
πλαίσια της προληπτικής ιατρικής, χωρίς συμμετοχή του 
δικαιούχου, τα εξής: 

α) Εμβολιασμοί παιδιών και ενηλίκων, σύμφωνα με το 
εγκεκριμένο από το Υπουργείο Υγείας Εθνικό Πρόγραμ¬ 
μα Εμβολιασμού. 

β) Εξετάσεις προγεννητικού ελέγχου σε γυναίκες και 
άνδρες με σκοπό τη γέννηση υγιών παιδιών και συγκε¬ 
κριμένα: 

- Αιματολογικές εξετάσεις (γενική αίματος, ηλεκτρο- 
φόρηση αιμοσφαιρίνης, φερριτίνης, δοκιμασίες εγκλεί¬ 
στων και δρεπάνωσης) για τη διαπίστωση ετεροζυγωτών 
μεσογειακής αναιμίας και δρεπανοκυτταρικής νόσου. 

- Προσδιορισμός αντισωμάτων ερυθράς, τοξοπλάσμω¬ 
σης και κυτταρομεγαλοϊού, για αποκλεισμό συγγενών 
λοιμώξεων. 

- Υπερηχογράφημα β-επιπέδου, μία φορά στη διάρ¬ 
κεια της εγκυμοσύνης. 

- Λήψη τροφοβλάστης ή αμνιοπαρακέντηση επί ια¬ 
τρικών ενδείξεων. 

- Εξέταση ϋΝΑ του εμβρύου, εφόσον έχει διαπιστω¬ 
θεί ότι και οι δύο γονείς έχουν γενετική επιβάρυνση για 
μεσογειακή αναιμία και δρεπανοκυτταρική νόσο ή άλλη 
γνωστή γενετική διαταραχή. 

- Κάλυψη της μεθόδου λήψης του υλικού έλεγχος κα- 
ρυότυπου του εμβρύου σε γυναίκες άνω των 35 ετών. 

γ) Για την πρώιμη διάγνωση του καρκίνου του μαστού, 
μαστογραφία κάθε δύο χρόνια σε γυναίκες ηλικίας από 
σαράντα (40) έως πενήντα (50) ετών και κάθε χρόνο σε 
γυναίκες ηλικίας άνω των πενήντα (50) ετών ή σε γυναί¬ 
κες άνω των τριάντα πέντε (35) ετών, εφόσον οι τελευ¬ 
ταίες ανήκουν σε ομάδα υψηλού κινδύνου. Για την τελευ¬ 
ταία περίπτωση απαιτείται παραπομπή ειδικού γιατρού. 

δ) Για την πρώιμη διάγνωση του καρκίνου του τρα¬ 
χήλου της μήτρας, α) τεστ ΡΑΡ κάθε χρόνο σε όλες τις 
γυναίκες από την έναρξη της σεξουαλικά ενεργούς ζωής, 
ή β) ανίχνευση υψηλού κινδύνου τύπων ΗΡν-ϋΝΑ ΐθ5ΐ, 
κάθε πέντε (5) χρόνια από την ηλικία των είκοσι ενός (21) 
ετών μέχρι την ηλικία των εξήντα (60) ετών. 

ε) Για την πρώιμη διάγνωση του καρκίνου του προστά¬ 
τη, έλεγχος προστατικού αντιγόνου (Ρ5Α) κάθε δύο (2) 
χρόνια σε άνδρες άνω των πενήντα (50) ετών και κάθε 
χρόνο σε άνδρες ηλικίας άνω των εξήντα (60) και ως 
ογδόντα (80) ετών. 

στ) Για την πρόληψη των καρδιοπαθειών, εξετάσεις 
χοληστερόλης, ολικής και κλασμάτων υψηλής και χα¬ 
μηλής πυκνότητας, καθώς και τριγλυκεριδίων, με σκοπό 
τη διάγνωση δυσλιπιδαιμιών, κάθε πέντε (5) χρόνια σε 
άνδρες και γυναίκες από δεκαπέντε (15) έως τριάντα (30) 
ετών και κάθε τρία (3) χρόνια σε άνδρες και γυναίκες άνω 
των τριάντα (30) ετών. 

ζ) Γ ια την πρώιμη διάγνωση του καρκίνου του παχέος 
εντέρου, μικροσκοπική εξέταση ανίχνευσης αιμοσφαι¬ 
ρίνης στα κόπρανα κάθε δύο (2) χρόνια σε άνδρες και 
γυναίκες ηλικίας πενήντα (50) έως εβδομήντα (70) ετών, 
και κολονοσκόπηση κάθε πέντε (5) έτη σε άνδρες και 
γυναίκες ηλικίας πενήντα (50) ετών και άνω ή κάθε έτος 
σε άνδρες και γυναίκες ηλικίας σαράντα (40) ετών και 




25784 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2315/19.06.2018 


άνω, εφόσον ανήκουν σε ομάδα υψηλού κινδύνου. Στην 
τελευταία περίπτωση απαιτείται παραπομπή ειδικού ια¬ 
τρού. 

η) Για την πρόληψη και διάγνωση του σακχαρώδη 
διαβήτη, εξετάσεις γλυκόζης αίματος, γλυκοζυλιωμένης 
αιμοσφαιρίνης (ΗΒΑ1 ς) και δοκιμασία ανοχής γλυκόζης 
κάθε πέντε (5) χρόνια σε άνδρες και γυναίκες από δεκα¬ 
πέντε (15) έως πενήντα (50) ετών και κάθε τρία (3) χρόνια 
σε άνδρες και γυναίκες άνω των πενήντα (50) ετών. 

Επίσης, κάθε δυο (2) χρόνια σε άτομα με υψηλό κίνδυ¬ 
νο εμφάνισης σακχαρώδη διαβήτη, όπως α) συγγενείς α' 
βαθμού με διαβήτη (κληρονομικότητα), β) παχυσαρκία 
(ΒΜΙ>30), γ) γυναίκες με πολυκυστικές ωοθήκες, δ) γυ¬ 
ναίκες με ιστορικό διαβήτη κύησης, και ε) ασθενείς που 
πάσχουν από αρτηριακή υπέρταση και δυσλιπιδαιμία. 

θ) Με απόφαση του Υπουργού Υγείας, μετά από εισή¬ 
γηση του Δ.Σ. του Οργανισμού και γνωμοδότηση της 
Επιτροπής του άρθρου 15 της υπουργικής απόφασης 
3457/2014 (Β' 64) μπορούν να ορίζονται πρωτόκολλα 
προσυμπτωματικού ελέγχου σύμφωνα με τις διεθνείς 
κατευθυντήριες οδηγίες και να ενσωματώνονται στο 
σύστημα ηλεκτρονικής συνταγογράφησης. 

Β. Ιατρική Περίθαλψη 

1. Η ιατρική περίθαλψη περιλαμβάνει την κλινική 
εξέταση στο ιατρείο ή στο σπίτι του δικαιούχου, από 
συμβεβλημένο ιατρό με τον ΕΟΠΥΥ, εφόσον αυτό είναι 
απαραίτητο, χωρίς επιπλέον οικονομική επιβάρυνση. 
Επίσης, περιλαμβάνει τις ιατρικές πράξεις που είναι ανα¬ 
γκαίες για τη διάγνωση και τη θεραπεία του ασθενούς, 
σύμφωνα με τα οριζόμενα στην ισχύουσα νομοθεσία. 

Στην ιατρική κλινική εξέταση που διενεργείται κατά 
την επίσκεψη του ασθενή, περιλαμβάνεται η δακτυλική 
εξέταση ορθού επί ενδείξεων, ο στατικοκινητικός έλεγ¬ 
χος επιμέρους περιοχών του μυοσκελετικού συστήμα¬ 
τος, οι δοκιμασίες μυϊκής ισχύος, οι δοκιμασίες αισθη¬ 
τικότητας, η εκτίμηση τενόντιων αντανακλαστικών και 
ειδικοί διαγνωστικοί χειρισμοί διαφόρων αρθρώσεων 
(ΕθεΓιιτίΒη, ΜεΜυΐΎθγ, ΑρΙθγ κ.α.) κατά περίπτωση. 

Οι συμβεβλημένοι με τον ΕΟΠΥΥ ιατροί, υποχρεούνται 
πέραν της κλινικής εξέτασης του ασθενή, να εκτελούν, 
εφόσον κρίνεται αναγκαίο, τις παρακάτω κατά ειδικότη¬ 
τα ιατρικές πράξεις, χωρίς επιβάρυνση του δικαιούχου 
ή του Οργανισμού: 

- Αγγειοχειρουργική εξέταση: αδρός έλεγχος αιματικής 
ροής σε αρτηρίες και φλέβες άνω και κάτω άκρων με 
απλή συσκευή ΟορρΙθΓ. 

- Γυναικολογική εξέταση: κολποσκόπηση. 

- Δερματολογική εξέταση: επισκόπηση με δερματο- 
σκόπιο και εξέταση με λυχνία ννΟΟϋ. 

- Καρδιολογική εξέταση: ηλεκτροκαρδιογράφημα. 

- Οφθαλμολογική εξέταση: τονομέτρηση, μέτρηση 
οπτικού πεδίου, μέτρηση οπτικής οξύτητας, εξέταση 
με σχισμοειδή λυχνία και απλή βυθοσκόπηση, χωρίς τη 
χρήση ειδικού οργάνου. 

- Πνευμονολογική εξέταση: Οξυμετρία και Ροομέτρη¬ 
ση. 

- Παιδιατρική και Παθολογική εξέταση: Εμβολιασμοί 
πάσης φύσεως, σύμφωνα με το Εθνικό Πρόγραμμα Εμ¬ 
βολιασμών. 


- Ωτορρινολαρυγγολογική εξέταση: εξέταση στομα¬ 
τικής κοιλότητας και φάρυγγα, ωτοσκόπηση, αφαίρεση 
βυσμάτων ώτων, εκτίμηση ακοής διά τονοδοτών και 
ομιλίας, πρόσθια και οπίσθια ρινοσκόπηση, έμμεση λα¬ 
ρυγγοσκόπησή. 

2.0 ΕΟΠΥΥ αποζημιώνει τους ιατρούς που παρέχουν 
υπηρεσίες στους ασθενείς, στο πλαίσιο της κάθε φορά 
σύμβασής τους με τον Οργανισμό. Σε αυτή την περίπτω¬ 
ση οι συμβεβλημένοι με τον ΕΟΠΥΥ ιατροί, δεν δικαι¬ 
ούνται να ζητήσουν επιπλέον αμοιβή από τον ασθενή, 
εκτός από την κατά περίπτωση νομοθετημένη συμμε¬ 
τοχή του ασθενή. 

3. Ιατροί πιστοποιημένοι στο σύστημα ΕΟΠΥΥ αλλά μη 
συμβεβλημένοι με τον Οργανισμό, δύνανται να συνταγο- 
γραφούν φάρμακα, ή παραπεμπτικά διαγνωστικών ή και 
θεραπευτικών εξετάσεων, έπειτα από κλινική εξέταση 
του ασθενή, χωρίς αποζημίωση από τον ΕΟΠΥΥ και με 
ιδιωτική χρέωση του ασφαλισμένου. 

4. Οι πάσχοντες από μεσογειακή αναιμία και δρεπα¬ 
νοκυτταρική νόσο δύνανται να αντιμετωπίζονται από 
τους ιατρούς των Μονάδων Μεσογειακής Αναιμίας του 
ΕΣΥ, τους ειδικευμένους ιατρούς του ΕΣΥ, τους ιδιώτες 
που ασχολούνται με τη νόσο και τις επιπλοκές της, και 
δευτερευόντως, δύνανται να αντιμετωπίζονται από τον 
οικογενειακό ιατρό, εφόσον δεν υπάρχει ειδική Μονάδα 
κοντά στον τόπο κατοικίας τους. 

Ομοίως, οι ασθενείς με νεφρική ανεπάρκεια τελικού 
σταδίου που υποβάλλονται σε θεραπεία υποκατάστασης 
νεφρικής λειτουργίας ή είναι μεταμοσχευμένοι, μπορούν 
να αντιμετωπίζονται από τους ιατρούς των Μονάδων 
Αιμοκάθαρσης του ΕΣΥ, τα Μεταμοσχευτικά Κέντρα, 
τους ειδικευμένους ιατρούς του ΕΣΥ και τους ιδιώτες 
που ασχολούνται με τη νόσο και τις επιπλοκές της, και 
δευτερευόντως, δύνανται να αντιμετωπίζονται από τον 
οικογενειακό ιατρό, εφόσον δεν υπάρχει ειδική Μονάδα 
κοντά στον τόπο κατοικίας τους. 

Άρθρο 6 

Παρακλινικές εξετάσεις 

1. Στους δικαιούχους του Οργανισμού παρέχονται δια¬ 
γνωστικές εξετάσεις και πράξεις, οι οποίες προβλέπονται 
από την κείμενη νομοθεσία. 

2. Οι εργαστηριακές εξετάσεις διενεργούνται σε δη¬ 
μόσιες δομές και σε συμβεβλημένους ιδιώτες παρόχους 
διαγνωστικών εξετάσεων και πράξεων. Συγκεκριμένα, 
οι διαγνωστικές εξετάσεις και πράξεις, διενεργούνται 
α) στις δημόσιες Εργαστηριακές Δομές παροχής υπη¬ 
ρεσιών Π.Φ.Υ, β) στα Εξωτερικά Ιατρεία των Νοσοκομεί¬ 
ων του Ε.Σ.Υ., του Υπουργείου Εθνικής Άμυνας και του 
Υπουργείου Παιδείας, γ) σε Εργαστήρια συμβεβλημέ¬ 
νων φορέων Ν.Π.Δ.Δ. και Ν.Π.Ι.Δ., δ) σε συμβεβλημένους 
εργαστηριακούς ιατρούς όλων των ειδικοτήτων, ε) σε 
συμβεβλημένα Διαγνωστικά Εργαστήρια, στ) σε συμβε¬ 
βλημένα Πολυϊατρεία, ζ) στα Εξωτερικά Εργαστήρια των 
συμβεβλημένων ιδιωτικών Κλινικών, και η) όπου αλλού 
ορίζεται από την κείμενη νομοθεσία. 

3. Η παραπομπή για διαγνωστικές εξετάσεις γίνεται 
από τους ιατρούς μόνο ηλεκτρονικά, μέσω πιστοποιη¬ 
μένου συστήματος ηλεκτρονικής συνταγογράφησης, 

σύμφωνα με την κείμενη νομοθεσία. Μόνο σε περίπτωση 
επίσημης ανακοίνωσης από τον ΕΟΠΥΥ ή άλλου εξουσι¬ 
οδοτημένου φορέα περί μη διαθεσιμότητας του συστή¬ 
ματος ηλεκτρονικής συνταγογράφησης, δύνανται να εκ- 
δίδονται χειρόγραφα παραπεμπτικά, κατόπιν έγγραφης 
οδηγίας του ΕΟΠΥΥ, τα οποία εντός δυο (2) εργάσιμων 
ημερών θα μετατρέπονται σε ηλεκτρονικά. 

Τα παραπεμπτικά εκτελούνται υποχρεωτικά μέσα σε 
τρεις (3) εβδομάδες από την ημερομηνία έκδοσής τους 
και καθίστανται άκυρα μετά την παρέλευση του ανω¬ 
τέρω αναφερόμενου χρονικού διαστήματος. Ο χρόνος 
εκτέλεσης των παραπεμπτικών δύναται να παραταθεί 
έως οκτώ (8) εβδομάδες, εφόσον αυτά εκτελεστούν σε 
δημόσιες δομές. 

Απαραίτητη είναι η σύνδεση κάθε ιατρικού παραπε¬ 
μπτικού με το αντίστοιχο ΙΈϋΙΟ. 

4. Για την επιλεξιμότητα των διαγνωστικών εξετάσεων 
που αποζημιώνονται από τον Οργανισμό ανά ΙΈϋΙ 0, την 
συχνότητα επανάληψης αυτών καθώς και την απαιτού- 
μενη ειδικότητα του παραπέμποντος ιατρού, καταρτί¬ 
ζονται πρωτόκολλα σύμφωνα με την προβλεπόμενη 
διαδικασία από την κείμενη νομοθεσία. 

5. Για την πραγματοποίηση ιατρικών ή άλλων θερα¬ 
πευτικών πράξεων και διαγνωστικών εξετάσεων, ο Ορ¬ 
γανισμός αποζημιώνει τους συμβεβλημένους παρόχους 
υγείας με το ποσό που προβλέπεται από το κρατικό τιμο¬ 
λόγιο ή την ασφαλιστική αποζημίωση ή προκύπτει μετά 
από διαπραγμάτευση, με τους όρους και τις προϋποθέ¬ 
σεις που δύναται να θέτει ο Οργανισμός και σύμφωνα με 
την ισχύουσα κάθε φορά σύμβαση. Σε κάθε περίπτωση, 
η τιμή αποζημίωσης δεν μπορεί να υπερβαίνει το ποσό 
που προβλέπεται κάθε φορά από το κρατικό τιμολόγιο. 

6. Όταν η εξέταση δεν δύναται να πραγματοποιηθεί 
στην Ελλάδα, αποδίδονται δαπάνες αποστολής δειγ¬ 
μάτων προς εξέταση στο εξωτερικό με την υποβολή 
ιατρικής γνωμάτευσης Διευθυντή Κλινικής (κρατικού 
Νοσοκομείου ή ιδιωτικού Θεραπευτηρίου) σχετικής με 
την πάθηση ειδικότητας, στην οποία αναφέρεται η πά¬ 
θηση, η αναγκαιότητα αποστολής των δειγμάτων στο 
εξωτερικό καθώς και το γεγονός ότι η εξέταση, αποδε¬ 
δειγμένα, δεν δύναται να πραγματοποιηθεί στην Ελλάδα. 
Στην περίπτωση αυτή, τα δικαιολογητικά εξετάζονται 
από το Ανώτατο Υγειονομικό Συμβούλιο (Α.Υ.Σ.) ή άλλο 
αρμόδιο ελεγκτικό όργανο και δίνεται προέγκριση για 
την αποστολή του. 

Δεν αποδίδεται δαπάνη που αφορά σε εξέταση δείγ¬ 
ματος για ερευνητικούς σκοπούς. 

7. Σε περίπτωση που σε μία περιοχή, παραμεθόρια 
ή νησιωτική, μία εργαστηριακή εξέταση δεν δύναται 
να διενεργηθεί ούτε σε δημόσια ούτε σε ιδιωτική δομή 
συμβεβλημένη με τον ΕΟΠΥΥ, τότε ο Οργανισμός θα 
αποζημιώνει την εξέταση απ' ευθείας στον δικαιούχο 
με τιμή που θα αποζημίωνε τον συμβεβλημένο πάροχο. 
Οι συμβάσεις όλων των παροχών, κοινοποιούνται στις 
κατά τόπους Περιφερειακές Διευθύνσεις ΕΟΠΥΥ (ΠΕΔΙ- 
ΕΟΠΥΥ) και αναρτώνται στην κεντρική ιστοσελίδα του 
ΕΟΠΥΥ. 

Ο ΕΟΠΥΥ καταβάλλει στους δικαιούχους Δαπάνες 
εξόδων που αφορούν στην ανεύρεση δότη μυελού 


των οστών, καθώς και των εξόδων μεταφοράς των μο¬ 
σχευμάτων αυτών από το εξωτερικό στην Ελλάδα με 
την υποβολή των σχετικών δικαιολογητικών. Στην πε¬ 
ρίπτωση αυτή, δεν απαιτείται θεώρηση από προξενική 
ή πρεσβευτική αρχή, δεν εξετάζονται από την αρμόδια 
Υγειονομική Επιτροπή και εκκαθαρίζονται από την αρ¬ 
μόδια Διεύθυνση του ΕΟΠΥΥ. 

8. Το ποσοστό συμμετοχής των άμεσα και έμμεσα 
ασφαλισμένων ορίζεται στο 15% επί της εκάστοτε τιμής 
αποζημίωσης, σύμφωνα με την κείμενη νομοθεσία. Τα 
συμβεβλημένα διαγνωστικά κέντρα δεν απαιτούν επι¬ 
πλέον δαπάνη από τους δικαιούχους του Οργανισμού 
για τις εξετάσεις αυτές, ούτε για πρόσθετες υπηρεσίες, 
εφόσον αυτές δεν προβλέπονται στην σύμβαση ή σε 
άλλη νομοθετική διάταξη. 

Η συμμετοχή των ασφαλισμένων που λαμβάνουν το 
επίδομα ΕΚΑΣ είναι 5%. 

Οι πάσχοντες από μεσογειακή αναιμία, δρεπανοκυτ¬ 
ταρική νόσο, χρόνια νεφρική ανεπάρκεια τελικού στα¬ 
δίου, που είναι σε θεραπεία υποκατάστασης νεφρικής 
λειτουργίας ή περιτοναϊκή κάθαρση ή έχουν διενεργήσει 
μεταμόσχευση, δεν καταβάλλουν συμμετοχή, όπως και 
όσοι έχουν πιστοποιημένη αναπηρία από ΚΕΠΑ 80% και 
άνω, για οποιαδήποτε πάθηση. 

Οσοι δικαιούχοι πραγματοποιούν εξετάσεις εντός των 
δημόσιων Δομών παροχής υπηρεσιών Π.Φ.Υ. των σχημα¬ 
τισμών του Ε.Σ.Υ., των πανεπιστημιακών και στρατιωτι¬ 
κών Νοσοκομείων επίσης δεν καταβάλλουν συμμετοχή. 

Εξετάσεις που διενεργούνται στο πλαίσιο του Ειδικού 
Λογαριασμού Κονδυλίων Έρευνας (ΕΛΚΕ) σε πανεπιστη¬ 
μιακά Εργαστήρια, αποζημιώνονται από τον ΕΟΠΥΥ μετά 
από σύναψη σύμβασης με τα Πανεπιστήμια ή τις κατά 
τόπους Ιατρικές Σχολές. Στη σύμβαση θα περιγράφεται 
το είδος των εξετάσεων που θα αποζημιώνονται και η 
τιμή αποζημίωσής τους. Εάν η τιμή αποζημίωσης δεν 
έχει καθοριστεί, θα ορίζεται σύμφωνα με την κείμενη 
νομοθεσία. 

Άρθρο 7 

Φαρμακευτική περίθαλψη 

Ι.Τα φάρμακα αποζημιώνονται μόνο εφόσον κυκλο¬ 
φορούν νόμιμα, υπάρχει έγκριση να χορηγούνται μόνο 
με ιατρική συνταγή ανεξάρτητα από την ονομασία και 
τη μορφή τους και περιλαμβάνονται στον κατάλογο 
των αποζημιούμενών ιδιοσκευασμάτων, σύμφωνα με 
τις διατάξεις της ισχύουσας νομοθεσίας. Κατ' εξαίρεση 
δύναται να αναγνωρίζεται και να αποζημιώνεται η αξία 
ιδιοσκευασμάτων που δεν κυκλοφορούν στην Ελλάδα, 
σύμφωνα με την εκάστοτε ισχύουσα νομοθεσία. 

2.Τα φαρμακευτικά ιδιοσκευάσματα χορηγούνται βά¬ 
σει ηλεκτρονικών ιατρικών συνταγών που εκδίδουν οι 
ιατροί και εκτελούνται ηλεκτρονικά κατ'εφαρμογή των 
διατάξεων της κείμενης νομοθεσίας. 

Χρήση έντυπων συνταγολογίων γίνεται: 

α) σε περιπτώσεις που καθορίζονται με εγκυκλίους 
του Οργανισμού, 

β) σε περιοχές όπου η πρόσβαση στο διαδίκτυο δεν 
είναι εφικτή, 

γ) σε περίπτωση που η πρόσβαση στο σύστημα της 
Ηλεκτρονικής Συνταγογράφησης δεν είναι εφικτή για 

λόγους που αφορούν την διαθεσιμότητα του συστήμα¬ 
τος, ύστερα από επίσημη ανακοίνωση από τον ΕΟΠΥΥ. 

3. Κατ'εφαρμογή των διατάξεων του ν. 4213/2013, οι 
ιατροί δύνανται να εκδίδουν διασυνοριακές συνταγές σε 
προκαθορισμένο ειδικό έντυπο, τις οποίες αποζημιώνει 
ο Οργανισμός σύμφωνα με τα οριζόμενα στην κείμενη 
εθνική νομοθεσία. 

4. Η συνταγογράφηση φαρμάκων στους δικαιούχους 
γίνεται σύμφωνα με τους κανόνες που ορίζονται στην 
κείμενη νομοθεσία. Ειδικά για τους χρονίως πάσχοντες 
ασθενείς, δύνανται να εκδίδονται συνταγές, δίμηνης, 
τρίμηνης ή εξάμηνης διάρκειας, οι οποίες εκτελούνται 
σύμφωνα με τα οριζόμενα κάθε φορά από την ισχύουσα 
νομοθεσία. 

Κατευθυντήριες οδηγίες και θεραπευτικά πρωτόκολλα 
που ενσωματώνονται στο σύστημα ηλεκτρονικής συντα- 
γογράφησης καταρτίζονται με απόφαση του Υπουργού 
Υγείας μετά από εισήγηση της Επιτροπής του άρθρου 
15 της υπουργικής απόφασης 3457/2014 (Β' 64), όπως 
ισχύει. 

5. Ειδικά, για τις παθήσεις μεσογειακής αναιμίας, δρε¬ 
πανοκυτταρικής νόσου, χρόνιας νεφρικής ανεπάρκεια 
τελικού σταδίου που είναι σε θεραπεία υποκατάστασης 
νεφρικής λειτουργίας/περιτοναϊκή διήθηση ή έχουν δι¬ 
ενεργήσει μεταμόσχευση, οι ιατροί των μονάδων αυτών 
μπορούν να συνταγογραφούν όλα τα σκευάσματα που 
έχουν ανάγκη οι ασθενείς για την αντιμετώπιση της νό¬ 
σου τους και των επιπλοκών της. 

6. Η συνταγή των φαρμάκων, σε οποιαδήποτε μορφή, 
θα πρέπει να εκτελεστεί σε ιδιωτικά φαρμακεία εντός 
πέντε (5) εργασίμων ημερών ή σε οκτώ (8) εργάσιμες 
ημέρες, σε περίπτωση μερικής εκτέλεσης της ηλεκτρο¬ 
νικής συνταγής. 

7. Σε συγκεκριμένες περιπτώσεις, όπως ορίζεται ανω¬ 
τέρω, δύνανται να χορηγούνται χειρόγραφες συνταγές, 
η εκτέλεση των οποίων γίνεται εντός του ιδίου χρονικού 
διαστήματος, αφού προηγουμένως έχει θεωρηθεί από 
τον αρμόδιο ελεγκτή ιατρό, όταν η αξία της συνταγής 
υπερβαίνει τα 150 ευρώ. 

Σε ειδικές περιστάσεις αδυναμίας εκτέλεσης της συ¬ 
νταγής, δύναται με εντολή της Διοίκησης του ΕΟΠΥΥ, να 
αποδοθεί δαπάνη αγοράς φαρμάκων με την προσκόμιση 
εντός μηνός από τον δικαιούχο της πρωτότυπης συντα¬ 
γής ηλεκτρονικής ή χειρόγραφης κατά περίπτωση, με 
επικολλημένες τις ταινίες γνησιότητας των φαρμάκων 
και της απόδειξης πληρωμής του φαρμακείου, κατόπιν 
έγκρισης του ελεγκτή ιατρού. 

8. Οι δικαιούχοι συμμετέχουν στις δαπάνες για φάρ¬ 
μακα, σύμφωνα με τις ισχύουσες κάθε φορά διατάξεις. 

Εάν η συνταγή έχει εκδοθεί από τον ιατρό χειρόγραφα 
τότε θα πρέπει να βεβαιώνεται το ποσοστό συμμετοχής 
ή και τυχόν διορθώσεις, με υπογραφή και σφραγίδα ια¬ 
τρού. 

Συνταγές με διορθώσεις, κατά παράβαση του προ¬ 
ηγούμενου εδαφίου, δεν γίνονται αποδεκτές από τις 
Υπηρεσίες του ΕΟΠΥΥ. 

9. Η εκτέλεση της συνταγής γίνεται α) από τα συμ¬ 
βεβλημένα με τον Οργανισμό φαρμακεία, όπως αυτά 
συμβάλλονται κάθε φορά, ατομικά ή συλλογικά, β) από 


τα φαρμακεία του Οργανισμού ή γ) τα φαρμακεία των 
κρατικών Νοσοκομείων. Επιπλέον, σύμφωνα με την 
ισχύουσα νομοθεσία, διατίθενται από τα φαρμακεία 
του Οργανισμού φάρμακα υψηλού κόστους (ΦΥΚ) και 
ειδικών θεραπειών, στα οποία συμπεριλαμβάνονται και 
τα φάρμακα για νοσοκομειακή μόνο χρήση, σε ειδικές 
περιπτώσεις και με διαδικασία που καθορίζεται από την 
κείμενη νομοθεσία. 

10. Ο ΕΟΠΥΥ αποφασίζει για την αποζημίωση ή μη 
φαρμάκων, όπως ΦΥΚ ειδικών παθήσεων της παρ. 2 
του άρθρου 12 του ν. 3816/2010 (Α' 6), φάρμακα που 
δεν κυκλοφορούν στην Ελλάδα (εξωτερικού), φάρμακα 
που χορηγούνται εκτός εγκεκριμένων, φάρμακα που 
δεν περιλαμβάνονται στον κατάλογο αποζημιούμενων 
φαρμάκων (θετικό κατάλογο) και φάρμακα πρώιμης 
πρόσβασης που δεν χορηγούνται δωρεάν από τον ΚΑΚ 
ή τον τοπικό αντιπρόσωπο και για τα οποία ζητείται η 
χορήγηση προσωρινής ατομικής άδειας από τον ΕΟΦ. 
Όλα τα ανωτέρω αναφερόμενα φάρμακα χορηγούνται 
μετά από γνωμοδότηση ιατρών που είναι πιστοποιημέ¬ 
νοι στο Σύστημα Ηλεκτρονικής Προέγκρισης (Σ.Η.Π.), 
σύμφωνα με το ν. 4512/2018 (Α' 5). 

Άρθρο 8 

Φαρμακεία ΕΟΠΥΥ 

1. Τα φαρμακεία του ΕΟΠΥΥ είναι αρμόδια για την ει¬ 
σαγωγή, την προμήθεια, τη διαχείριση και τη διάθεση 
φαρμάκων και συναφών ειδών περίθαλψης. 

Τα φαρμακεία του ΕΟΠΥΥ εφοδιάζονται τα φάρμα¬ 
κα και λοιπά θεραπευτικά μέσα είτε απευθείας από την 
αγορά, με διαδικασίες που ορίζει ο νόμος και την πιο 
συμφέρουσα τιμή, κατά περίπτωση, σε σχέση με την νο¬ 
σοκομειακή τιμή κάθε σκευάσματος, είτε από τις φαρ¬ 
μακαποθήκες του ΕΟΠΥΥ. 

2. Τα φάρμακα με τιμή πάνω από 1.000 ευρώ δεν δύνα- 
ται να χορηγούνται από ιδιωτικά φαρμακεία παρά μόνον 
από φαρμακεία του ΕΟΠΥΥ και δημοσίων Νοσοκομείων. 

Επιπλέον, ο ΕΟΠΥΥ δύναται να αποφασίζει την απο¬ 
κλειστική διάθεση φαρμάκων, πολύ υψηλού κόστους 
θεραπείας ή φαρμάκων για σπάνιες παθήσεις (ορφανά) 
από τα φαρμακεία του. 

Η χορήγηση φαρμάκων από τα φαρμακεία του Οργα¬ 
νισμού γίνεται χωρίς συμμετοχή του δικαιούχου. 

Τα φάρμακα υψηλού κόστους που διαθέτει ο ΕΟΠΥΥ 
από τα φαρμακεία του ή τα αποζημιώνει σε μονάδες 
υγείας, δημόσιες και ιδιωτικές, για λογαριασμό των 
δικαιούχων και απαιτούν προέγκριση, εγκρίνονται 
μέσω του Συστήματος Ηλεκτρονικής Προέγκρισης του 
ν. 4512/2018 (Α' 5). 

3. Στα Τμήματα Φαρμακείου ΕΟΠΥΥ, προΐσταται 
φαρμακοποιός, και για τη λειτουργία των φαρμακείων 
απασχολούνται φαρμακοποιοί, βοηθοί φαρμακείων 
και βοηθητικό διοικητικό προσωπικό. Οι φαρμακοποι¬ 
οί πρέπει να διαθέτουν άδεια ασκήσεως επαγγέλματος 
και δεν επιτρέπεται να διατηρούν δικό τους φαρμακείο, 
φαρμακαποθήκη ή εργοστάσιο φαρμακευτικών προϊό¬ 
ντων ή να έχουν οποιαδήποτε σχέση εργασίας με τέτοια 
επιχείρηση και γενικότερα εταιρεία διακίνησης φαρμα¬ 
κευτικών προϊόντων, καθώς και οι συγγενείς τους έως 
β' βαθμού. 

4. Στο κτίριο Διοίκησης του ΕΟΠΥΥ λειτουργεί φαρ¬ 
μακείο και αποθήκη φαρμάκων, υγειονομικού και φαρ¬ 
μακευτικού υλικού καθώς και θεραπευτικών μέσων, στα 
οποία προΐσταται φαρμακοποιός. Η εν λόγω δομή, υπά¬ 
γεται απ'ευθείας στη Διεύθυνση Φαρμάκου. 

5. Στις ΠΕΔΙ-ΕΟΠΥΥ λειτουργούν φαρμακεία και απο¬ 
θήκες φαρμάκων υγειονομικού και φαρμακευτικού υλι¬ 
κού καθώς και θεραπευτικών μέσων, οι οποίες υπάγονται 
στις ΠΕΔΙ-ΕΟΠΥΥ. 

6. Οι φαρμακαποθήκες του ΕΟΠΥΥ εφοδιάζονται μετά 
απαραίτητα είδη από την ελεύθερη αγορά ή από τους 
αρμόδιους κρατικούς φορείς, με τις διαδικασίες που 
προβλέπει ο νόμος και μεριμνούν για την εξασφάλιση 
της ομαλής προμήθειας των δικαιούχων του, με τα είδη 
που διαθέτουν. 

7. Ο ΕΟΠΥΥ με απόφαση Δ.Σ. δύναται να ιδρύει νέα 
φαρμακεία τα οποία, κατά τον ν. 4238/2014, υπάγονται 
στις κατά τόπους ΠΕΔΙ-ΕΟΠΥΥ. 

Άρθρο 9 

Σκιαγραφικά μέσα 

1. Τα διαγνωστικά σκιαγραφικά μέσα για απεικονιστι- 
κές εξετάσεις που διενεργούνται στο πλαίσιο παροχής 
υπηρεσιών ΠΦΥ, σε δημόσιες Δομές, ιδιωτικά Ακτινο¬ 
λογικά Εργαστήρια και Εργαστήρια ιδιωτικών Κλινικών, 
συνταγογραφούνται στους δικαιούχους και αποζημιώ¬ 
νονται σύμφωνα με τις ισχύουσες διατάξεις. Σε περιπτώ¬ 
σεις που οι απεικονιστικές εξετάσεις διενεργούνται σε 
ιδιωτικές Κλινικές, στο πλαίσιο νοσηλείας, χορηγούνται 
υποχρεωτικά από τις ιδιωτικές Κλινικές και χρεώνονται 
στον ΕΟΠΥΥ με τα νοσήλια. 

2. Τα σκιαγραφικά μέσα χορηγούνται σε εξωτερικούς 
ασθενείς ως εξής: 

α) Στις περιπτώσεις κατά τις οποίες είναι εκ των προ- 
τέρων γνωστό ότι απαιτείται σκιαγραφική ουσία για την 
πραγματοποίηση της εξέτασης, ο ιατρός θα αναγράφει 
σε συνταγή τη σκιαγραφική ουσία, στη συνήθη για την 
εξέταση ποσότητα, την οποία ο δικαιούχος θα εκτελεί 
σε ιδιωτικό φαρμακείο και θα προσκομίζει τη σκιαγρα- 
φική ουσία στο συμβεβλημένο Εργαστήριο στο οποίο 
παραπέμπεται για εξέταση. 

β) Στις περιπτώσεις κατά τις οποίες δεν είναι δυνατή 
η έκδοση συνταγής, τότε η απόδοση δαπάνης αγοράς 
της σκιαγραφικής ουσίας είναι δυνατή απ' ευθείας στον 
ασφαλισμένο, εφόσον το τιμολόγιο ή η απόδειξη αγοράς 
έχει εκδοθεί στο όνομα του δικαιούχου και έχει επικολ- 
ληθεί σ' αυτό η ταινία γνησιότητας της σκιαγραφικής 
ουσίας. 

Η αναγκαιότηταχορήγησηςτου σκιαγραφικού μέσου 
πιστοποιείται με ιατρική γνωμάτευση, είτε εκ των προτέ- 
ρων από τον θεράποντα ιατρό είτε, σε περίπτωση που 
αποφασιστεί η χρήση του κατά τη διάρκεια της εξέτασης, 
από τον υπεύθυνο ακτινολόγο ιατρό του Διαγνωστικού 
Κέντρου. 

Στην γνωμάτευση θα αναφέρονται υποχρεωτικά η 
πάθηση για την οποία διενεργείται η εξέταση, το σκια- 
γραφικό μέσο και η αναγκαία ποσότητά του.Το ποσοστό 
συμμετοχής των δικαιούχων στην αξία των σκιαγραφι- 
κών που προμηθεύονται από το εμπόριο είναι 25%. 


4. Τα ομοιοπαθητικά φάρμακα και τα καλλυντικά δεν 
αποζημιώνονται. 

5. Τα Γαληνικά σκευάσματα αποζημιώνονται από τον 
ΕΟΠΥΥ με τιμές που καθορίζονται με υπουργική απόφα¬ 
ση, έπειτα από εισήγηση του ΔΣ του ΕΟΠΥΥ και γνώμη 
του ΚΕΣΥ και με ποσοστό συμμετοχής του ασθενή 10%, 
για όσες παθήσεις έχουν ενταχθεί σε θεραπευτικά πρω¬ 
τόκολλα. Για όσες παθήσεις είναι εκτός θεραπευτικών 
πρωτοκόλλων, η συμμετοχή ορίζεται στο 25%. 

Άρθρο 10 

Ειδική διατροφή για θεραπευτικούς σκοπούς 

Α) Ως σκευάσματα ειδικής διατροφής για θεραπευτι¬ 
κούς σκοπούς θεωρούνται ειδικά προϊόντα και σκευά¬ 
σματα που είναι απαραίτητα για την διαιτητική αγωγή 
σε πάσχοντες και περιέχουν τις θρεπτικές ουσίες των 
τροφών. 

Συγκεκριμένα, αυτά τα προϊόντα δύνανται να χορη¬ 
γηθούν σε πάσχοντες από τα ακόλουθα νοσήματα ή 
διαταραχές όπως προσδιορίζονται με βάση τον κωδικό 
νόσου (^Ω10): 

1. Ενδογενείς διαταραχές του μεταβολισμού με γενετι¬ 
κή επιβεβαίωση, σύμφωνα με τις θεραπευτικές ενδείξεις 
για την αναγκαιότητα χορήγησης διατροφικών σκευα¬ 
σμάτων και έπειτα από έγκριση του Α.Υ.Σ. 

2. Κοιλιοκάκη (Κ90.0). 

3. Δυσαπορρόφηση από α) φλεγμονώδη νόσο του 
εντέρου, όπως ί) Ελκώδη Κολίτιδα (Κ51.0, Κ51.1, Κ51.9), 
με δεύτερο πεδίο Κ90 ϋ) νόσο ΟοΓιη (Κ50.0, Κ50.10), με 
δεύτερο πεδίο Κ90. 

β) Σύνδρομο βραχέος εντέρου (Κ91.2), εκτομή ειλεού 
(Κ91.2). 

γ) Υφολική (μερική) γαστρεκτομή με γαστρονηστι- 
δοαναστόμωση (ΒΜΙγοϊΓι II, Ζ90.3) ή ολική γαστρεκτομή 
(Κ91.1, Κ91.2, Ζ90.3). 

δ) Ηωσινοφιλική γαστρεντερίτιδα (Κ52.81), με δεύτερο 
πεδίο Κ90, έως τρία (3) χρόνια χορήγηση των ειδικών 
προϊόντων. 

ε) Ακτινική εντερίτιδα (Κ52.0) με υποχρεωτικό δεύτερο 
πεδίο Κ90, και ακτινική οισοφαγίτιδα (Κ20.8) με δεύτερο 
πεδίο Τ66 ή Κ22.2 με δεύτερο πεδίο Ζ92.3. 

4. Συρίγγια γαστρικά, γαστροδωδεκαδακτυλικά, γα- 
στρονηστιδικά (Κ31.6), ειλεοκολικά (Κ63.2). 

5. Κυστική ίνωση (Ε84). 

6. Σε βαριά πάσχοντες που για οποιοδήποτε ιατρικό 
λόγο σιτίζονται μέσω γαστροστομίας (Ζ93.1 και με κω¬ 
δικό βασικής νόσου στα σχόλια) ή/και νηστιδοστομίας 
(Ζ93.4 και κωδικό βασικής νόσου στα σχόλια), καθώς και 
με ρινογαστρικό ή ρινονηστιδικό σε παιδιά. 

7. Σε παιδιά με αλλεργία στο γάλα αγελάδας (Ε73.0, 
Ε73.9, Ζ91.011) με ηωσινοφιλική γαστρεντερίτιδα οφει- 
λόμενη στο γάλαΤ 78.0,Τ78.1 (ΙρΕ μηχανισμός), Κ52.2 (μη 
ΙρΕ μηχανισμός), Κ52.8 (ηωσινοφιλική γαστρεντερίτιδα 
οφειλόμενη στο γάλα), χορηγούνται ειδικά θεραπευτικά 
γάλατα ή στοιχειακή διατροφή έως την ηλικία των δύο 
(2) ετών και για χορήγηση πέραν των δύο (2) ετών είναι 
απαραίτητη ειδική αλλεργιολογική εκτίμηση ανά έτος. 

8. Σε πρόωρα και λιποβαρή νεογνά (Ρ07 με πρόσθετο 
κωδικό στα σχόλια για το βάρος του νεογνού Ρ07.01, .02, 

.03, .14,.15,.16,.17, .18 και την προωρότητα του .20 - .26 
και .30 - .39) μέχρι την ηλικία των έξι (6) μηνών, καθώς 
και σε νεογνά με νεκρωτική εντεροκολίτιδα (Ρ77.9) ή 
σύνδρομο βραχέως εντέρου (Κ91.2). 

9. Σε ανήλικους με μεταμόσχευση συμπαγών οργάνων 
(Τ86.92), καθώς και σε ανήλικους πάσχοντες από νεφρική 
ανεπάρκεια (Ν18.0) 2ου, 3ου, 4ου και τελικού σταδίου, 
και ηπατική ανεπάρκεια (Κ74.0, .1, .2), εφόσον έχει συ- 
σταθεί ειδική διατροφή από τον θεράποντα ιατρό τους. 

Β) Οι πάσχοντες από τα παραπάνω νοσήματα θα λαμ¬ 
βάνουν σκευάσματα ειδικής διατροφής, σύμφωνα με 
τους δείκτες θρέψης, με εξαίρεση τους πάσχοντες από 
μεταβολικά νοσήματα, για τους οποίους την χορήγη¬ 
ση σκευασμάτων ειδικής διατροφής θα γνωμοδοτεί το 
Α.Υ.Σ., έπειτα από αιτιολογημένη ιατρική γνωμάτευση 
από τον θεράποντα ιατρό και την συνυποβολή των ανα¬ 
γκαίων εργαστηριακών εξετάσεων. 

Γ) Στους πάσχοντες από κοιλιοκάκη, ως προϊόντα ει¬ 
δικής διατροφής χωρίς γλουτένη, αποζημιώνονται τα 
βασικά είδη διατροφής, όπως ζυμαρικά και αλεύρι ή 
άλλα προϊόντα χωρίς γλουτένη. 

Ο Οργανισμός δύναται να συμβάλλεται με παρόχους 
που εμπορεύονται σκευάσματα ειδικής διατροφής χωρίς 
γλουτένη. Σε αυτή την περίπτωση η διαδικασία αποζημί¬ 
ωσης ορίζεται, σε γενικά έγγραφα του ΕΟΠΥΥ. 

Κατ'εξαίρεση, δύνανται να αποζημιώνονται οι δικαιού¬ 
χοι, ενήλικες μέχρι 100 ευρώ μηνιαίως και παιδιά μέχρι 
150 ευρώ μηνιαίως, εφόσον αγοράζουν τα προϊόντα 
τους από το ελεύθερο εμπόριο, βάσει αποδείξεων αγο¬ 
ράς όπου θα περιγράφεται το προϊόν και η τιμή μονάδος 
του προϊόντος και θα κατατίθεται στον ΕΟΠΥΥ. 

Κριτήριο για την αποζημίωση των δικαιούχων είναι 
α) η αδυναμία προμήθειας των ειδικών σκευασμάτων 
χωρίς γλουτένη από συμβεβλημένους παρόχους και 
β) η διασφάλιση τιμής, στο ελεύθερο εμπόριο, ίσης ή 
και μικρότερης από την τιμή που έχει ορίσει ο ΕΟΠΥΥ 
με απόφαση Δ.Σ. και έχει δημοσιευτεί σε ΦΕΚ.Το παρα¬ 
στατικό αγοράς όπως αναφέρεται στην προηγούμενη 
παράγραφο, θα κατατίθεται στην αρμόδια Υπηρεσία του 
ΕΟΠΥΥ προς αποζημίωση του δικαιούχου. 

Δ) Τα σκευάσματα ειδικής θεραπευτικής διατρο¬ 
φής πρέπει να φέρουν ειδική σήμανση ιχνηλάτησης 
(όθΓςοάθ) από τον φορέα πιστοποίησης και έγκρισης ή 
αναγγελίας της κυκλοφορίας τους. 

Ε) Για την πιστοποίηση, κατά πρώτη φορά, της νόσου 
και της αναγκαιότητας χορήγησης ειδικής θεραπευτικής 
διατροφής, απαιτείται γνωμάτευση ειδικευμένου ιατρού, 
ειδικότητας σχετικής με την πάθηση, κάθε βαθμίδας από 
Νοσοκομείο ΕΣΥ, πανεπιστημιακό, ενόπλων δυνάμεων, 
το Ινστιτούτο Υγείας του Παιδιού ή συμβεβλημένο ιδι¬ 
ωτικό Νοσηλευτήριο, στην οποία να αναφέρεται η πά¬ 
θηση του ασθενούς (^ϋΐ 0), η ανάγκη χρησιμοποίησης 
των ειδικών προϊόντων και σκευασμάτων, οι ημερήσιες 
θερμιδικές ανάγκες, καθώς και η μηνιαία ποσότητα κάθε 
είδους, ύστερα από έλεγχο αρμόδιου ελεγκτικού οργά¬ 
νου που θα ορίζεται από τον ΕΟΠΥΥ. 

Η αρχική γνωμάτευση, θα πρέπει να συνοδεύεται από 
τις απαραίτητες διαγνωστικές εξετάσεις που να τεκμηρι¬ 
ώνουν τη νόσο και την κατάσταση θρέψης του ασθενή, 


για την οποία συνταγογραφείται διατροφή για θεραπευ¬ 
τικούς σκοπούς. Κατά την υποβολή των δικαιολογητικών 
για αποζημίωση, πρέπει να κατατίθενται τα ανωτέρω 
αναφερόμενα παραστατικά. 

Ο ΕΟΠΥΥ δύναται να καθορίζει την ποσότητα κάθε 
σκευάσματος που θα αποζημιώνει με ειδική απόφαση 
του Δ.Σ. η οποία θα γνωστοποιείται στους ιατρούς και 
στους παρόχους μέσω της ιστοσελίδας του. 

Η σχετική γνωμάτευση ισχύει για ένα (1) έτος από την 
ημερομηνία έκδοσής της για την κοιλιοκάκη, για έξι (6) 
μήνες για μεταβολικά νοσήματα και ινοκυστική νόσο 
και για δύο (2) μήνες για όλες τις λοιπές παθολογικές 
καταστάσεις. Για τη συνέχιση της ειδικής θεραπευτικής 
διατροφής, απαιτείται επανεκτίμηση της θρέψης από 
τον θεράποντα ιατρό και έκδοση νέας γνωμάτευσης. 

Σε περίπτωση που στα όρια του Νομού όπου διαμένει 
ο ασθενής δεν υπάρχει υγειονομική δομή ή/και ιατρός 
ειδικότητας που δύναται να γνωματεύσει για τα ανω¬ 
τέρω, τότε θα προσκομίζεται γνωμάτευση ιατρού από 
Νοσοκομείο όμορου ή του πλησιέστερου Νομού στον 
τόπο κατοικίας, όπου και μπορεί να παρακολουθείται ο 
ασθενής, ή άλλου Νοσοκομείου, όπου νοσηλεύθηκε ο 
ασθενής και ετέθη η διάγνωση της νόσου. 

Ο θεράπων ιατρός κατά τη γνωμάτευση αναγκαιότη¬ 
τας χορήγησης ειδικής θεραπευτικής διατροφής, υπο- 
χρεούται να εκδίδει για κάθε μήνα ηλεκτρονικό παραπε¬ 
μπτικό, το οποίο θα φέρει και την υπογραφή του ελεγκτή 
ιατρού και θα εκτελείται εντός δέκα (10) ημερών απάτην 
ημερομηνία συνταγογράφησης. 

ΣΤ. Το ποσό αποζημίωσης μηνιαίας θεραπείας των 
ασθενών θα καθορίζεται με εγκύκλιο του ΕΟΠΥΥ, έπει¬ 
τα από απόφαση Δ.Σ., μετά από εισήγηση της αρμόδιας 
Διεύθυνσης και για την οποία αποζημίωση θα λαμβάνε- 
ται υπόψη η τιμή μονάδος που θα έχει ορισθεί έπειτα από 
διαπραγμάτευση του Οργανισμού με τους παρόχους που 
εμπορεύονται τα συγκεκριμένα σκευάσματα, καθώς και 
το σύνολο μηνιαίας χορήγησης τεμαχίων, για κάθε είδος, 
όπως αυτό θα έχει οριστεί με απόφαση Δ.Σ. 

Ζ. Περιπτώσεις δικαιούχων για σκευάσματα που είναι 
καταχωρημένα στο μητρώο ΕΚΑΠΤΥ/ΕΟΠΥΥ, εγκεκριμέ¬ 
να και αποζημιούμενα με απόφαση Δ.Σ. ΕΟΠΥΥ, δημοσι¬ 
ευμένη σε ΦΕΚ και που συνιστώνται σε ποσότητες μεγα¬ 
λύτερες από τις προσδιορισμένες από τον Οργανισμό ή 
συνιστώνται για άλλες νόσους και δεν καλύπτονται από 
τα ανωτέρω, θα αξιολογούνται από το Α.Υ.Σ. 

Ο τρόπος και η διαδικασία χορήγησης των αναλώσι¬ 
μων υγειονομικών υλικών και των προϊόντων ειδικής 
διατροφής, καθώς και κάθε άλλη λεπτομέρεια θα καθορί¬ 
ζονται με εγκυκλίους - γενικά έγγραφα του Οργανισμού, 
έπειτα από απόφαση του Δ.Σ. του Οργανισμού. 

Κεφάλαιο Τρίτο 

Άρθρο 11 

Νοσοκομειακή περίθαλψη 

1.0 Οργανισμός παρέχει νοσοκομειακή περίθαλψη σε 
όλους τους δικαιούχους του. Η νοσοκομειακή περίθαλψη 
περιλαμβάνει τη νοσηλεία του πάσχοντα, την ενδιαίτησή 
του, την οποιοσδήποτε φύσεως ενδονοσοκομειακή ια¬ 
τρική, νοσηλευτική και φαρμακευτική προς αυτόν φρο- 

ντίδα, και ειδικότερα τη δέουσα αγωγή και θεραπεία για 
αποκατάσταση σωματικών και ψυχικών αναπηριών ή 
νοσηρών εν γένει καταστάσεων, καθώς και τις αναγκαί¬ 
ες θεραπείες, διαγνωστικές εξετάσεις, κάθε αναγκαία 
φαρμακευτική αγωγή, ειδικά θεραπευτικά μέσα και προ¬ 
θέσεις. Στα πλαίσια της νοσοκομειακής περίθαλψης, ο 
Οργανισμός παρέχει σε όλους τους δικαιούχους του 
υπηρεσίες αποκατάστασης-αποθεραπείας (κλειστή θε¬ 
ραπεία) καθώς επίσης και ψυχιατρική περίθαλψη. 

2. Η νοσοκομειακή περίθαλψη παρέχεται σε δευτε¬ 
ροβάθμιες και τριτοβάθμιες δομές υγείας του ΕΣΥ, στα 
στρατιωτικά Νοσοκομεία, στα Νοσοκομεία του Υπουρ¬ 
γείου Παιδείας, καθώς και σε συμβεβλημένους με τον 
Οργανισμό ιδιώτες (παρόχους νοσοκομειακής περίθαλ¬ 
ψης - κλινικές) στη βάση ειδικών συμβάσεων, οι οποίες 
συνάπτονται στα πλαίσια της εκάστοτε ισχύουσας νο¬ 
μοθεσίας. 

Η νοσοκομειακή περίθαλψη περιλαμβάνει και την 
αποκατάσταση-αποθεραπεία (κλειστή θεραπεία), την 
αιμοκάθαρση, ακτινοθεραπεία, καθώς επίσης και την ψυ¬ 
χιατρική περίθαλψη, σύμφωνα με τις κείμενες διατάξεις. 

3.0 δικαιούχος μπορεί να επιλέξει μεταξύ των συμβε¬ 
βλημένων με τον ΕΟΠΥΥ, δημοσίων και ιδιωτών παρο¬ 
χών νοσοκομειακής περίθαλψης. Η νοσηλεία παρέχεται 
στον δικαιούχο, σύμφωνα μετά οριζόμενα στον παρόντα 
Κανονισμό, στην νομοθεσία και στους όρους της σύμ¬ 
βασης του κάθε παρόχου με τον ΕΟΠΥΥ. 

4. Η παραπομπή για νοσηλεία γίνεται από ιδιώτες 
ιατρούς και ιατρούς δημοσίων δομών. Σε περίπτωση 
ανάγκης για έκτακτη νοσηλεία, δεν απαιτείται παραπε¬ 
μπτικό. 

Άρθρο 12 

Συμμέτοχη δικαιούχων 
σε νοσοκομειακή περίθαλψη 

1. Δεν καταβάλλουν συμμετοχή όσοι δικαιούχοι πραγ¬ 
ματοποιούν νοσηλεία: 

α) Εντός των δημόσιων δομών παροχής υπηρεσιών 
νοσοκομειακής περίθαλψης του Ε.Σ.Υ., του Υπουργείου 
Εθνικής Άμυνας και του Υπουργείου Παιδείας. 

β) Σε Μονάδες Εντατικής Θεραπείας (Μ.Ε.Θ.) και Μο¬ 
νάδες Εντατικής Νοσηλείας Νεογνών (Μ.Ε.Ν.Ν.) σε ιδι¬ 
ώτη πάροχο, που έχει διαθέσει στον ΕΟΠΥΥ, βάσει της 
σύμβασης, συγκεκριμένο αριθμό κλινών, από το σύνολο 
των διαθέσιμων, εφόσον δεν δύνανται αποδεδειγμένα ο 
ασθενής να νοσηλευτεί σε δημόσια δομή. 

γ) Σε ιδιώτη πάροχο για ακτινοθεραπεία. 

δ) Για ειδικές επεμβάσεις, όπως ορίζονται στη σχετική 
υπουργική απόφαση, που αποδεδειγμένα δεν γίνονται 
στις δημόσιες δομές ή που αποδεδειγμένα ο χρόνος ανα¬ 
μονής που απαιτείται για την ίδια θεραπεία σε δημόσια 
δομή εγκυμονεί κίνδυνο για τη ζωή του δικαιούχου. Σε 
αυτήν την περίπτωση απαιτείται αιτιολογημένη γνωμο¬ 
δότηση του Α.Υ.Σ. 

ε) Για παιδοκαρδιοχειρουργικές και παιδοκαρδιολογι- 
κές επεμβάσεις, για καρδιοεπεμβατικές και αγγειοεπεμ- 
βατικές ιατρικές πράξεις. 

στ) Για αιμοκάθαρση, συμπεριλαμβανομένων των υλι¬ 
κών (φίλτρα και βελόνες) ως ιατρική πράξη εξαιρουμένης 


του ΚΕΝ και του ημερήσιου νοσηλίου, των ιδιωτικών Κλι¬ 
νικών και του ημερήσιου νοσηλίου των Κέντρων Αποθε¬ 
ραπείας - Αποκατάστασης Κλειστής Νοσηλείας (ΚΑΑ-ΚΝ). 

Στην περίπτωση της Μ.Ε.Θ. και της Μ.Ε.Ν.Ν., η πιστο¬ 
ποίηση για την έλλειψη διαθέσιμης κλίνης στις δημόσιες 
δομές, γίνεται από το ΕΚΕΠΥ (μεταβατικά στο ΕΚΑΒ), σε 
συνεργασία με τον Οργανισμό, και η ανατροφοδότη¬ 
ση της πληροφορίας γίνεται σε καθημερινή βάση με το 
ανάλογο παραστατικό. Για τις ανάγκες της πιστοποίησης 
αυτής, οι πάροχοι είναι υποχρεωμένοι να τροφοδοτούν 
σε καθημερινή βάση σχετικό ηλεκτρονικό σύστημα του 
Οργανισμού, που είναι εγκατεστημένο και συνδεδεμένο 
στο ΕΚΕΠΥ και μεταβατικά στο ΕΚΑΒ. 

2. Συμμετοχή 10%: Στην περίπτωση που οι δικαιού¬ 
χοι πραγματοποιούν νοσηλεία σε ιδιώτες παρόχους, το 
ποσοστό συμμετοχής ορίζεται σε 10% για τη δαπάνη: 

α) Νοσηλείας σε ψυχιατρική κλινική και σε ειδικές Κλι¬ 
νικές που νοσηλεύουν χρονίως πάσχοντες. 

β) Νοσηλείας σε Κέντρα Αποθεραπείας και Αποκατά¬ 
στασης κλειστής νοσηλείας. 

γ) Σε νοσηλείες που αποζημιώνονται με ημερήσιο 
νοσήλιο. 

3. Συμμετοχή 30%: Σε όλες τις άλλες περιπτώσεις, 
εκτός νοσηλείας σε Μ.Ε.Θ. και Μ.Ε.Ν.Ν., το ποσοστό 
συμμετοχής του δικαιούχου ορίζεται σε 30% επί της 
εκάστοτε τιμής αποζημίωσης (ασφαλιστικής τιμής) για 
το σύνολο της νοσηλείας. 

4. Δεν αποζημιώνονται δαπάνες για αισθητικές επεμ¬ 
βάσεις, παρά μόνο για αποκατάσταση ανατομικών 
δυσμορφιών και έπειτα από αιτιολογημένη γνωμοδό¬ 
τηση του Α.Υ.Σ. Επίσης, δεν αποζημιώνονται δαπάνες 
για θεραπείες που δεν είναι ευρέως διαδεδομένες και 
επιστημονικά δόκιμες, εκτός εάν υπάρχει αιτιολογημένη 
γνωμοδότηση του Α.Υ.Σ. Δεν αποζημιώνονται εργαλεία 
και υλικά, τα οποία δεν έχουν καταχωρηθεί στο ειδικό 
μητρώο, σύμφωνα με την κείμενη νομοθεσία και η τιμή 
τους δεν έχει αναρτηθεί στο Παρατηρητήριο Τιμών ή 
δεν έχουν κοστολογηθεί με άλλη νομοθετική πράξη ή 
απόφαση του Δ.Σ. του Οργανισμού, σύμφωνα με τις κεί¬ 
μενες διατάξεις. 

Άρθρο 13 

Συνταγογράφηση κατά την έξοδο από νοσηλεία 

Η φαρμακευτική αγωγή κατά την έξοδο από τις νοσο¬ 
κομειακές δομές, συνταγογραφείται υποχρεωτικά από 
τον θεράποντα ιατρό της Κλινικής και μόνο ηλεκτρονικά, 
σύμφωνα με τα αναφερόμενα στο άρθρο περί Φαρμα¬ 
κευτικής Περίθαλψης του παρόντος ΕΚΠΥ.Το ανωτέρω 
δεν ισχύει σε περίπτωση απευθείας εισαγωγής, αμέσως 
μετά την έξοδο, σε άλλη νοσηλευτική δομή, όπου θεω¬ 
ρείται διακομιδή. 

Άρθρο 14 

Παρακολούθηση νοσηλείας 

Προκειμένου να ελέγξει την αποζημίωση της δαπά¬ 
νης νοσηλείας ενός δικαιούχου, ο Οργανισμός διαθέτει 
σύστημα εισιτηρίου/εξιτηρίου και παρακολούθησης της 
νοσηλείας, το οποίο οι πάροχοι εφαρμόζουν υποχρεω¬ 
τικά. Συγκεκριμένα, ορίζεται: 

α) Εισιτήριο: Η διαδικασία εισαγωγής πραγματοποι¬ 
είται υποχρεωτικά μέσω ηλεκτρονικού συστήματος 
αναγγελιών εισιτηρίου του Οργανισμού, ανεξάρτητα 
εάν ο πάροχος είναι ιδιωτική κλινική ή δημόσια δομή. Η 
διαδικασία, οι όροι και οι προϋποθέσεις της εισαγωγής 
των ασθενών και της παροχής της δέουσας νοσοκομει¬ 
ακής περίθαλψης από τους παραπάνω αναφερόμενους 
συμβεβλημένους παρόχους υπηρεσιών υγείας, περι¬ 
λαμβάνονται στις συναπτόμενες μεταξύ αυτών και του 
Οργανισμού συμβάσεις. Στον ΕΟΠΥΥ δύναται να εφαρ¬ 
μόζεται σύστημα διαχείρισης νοσηλειών σε πραγματικό 
χρόνο, το οποίο εξυπηρετεί την έγκριση εισαγωγής και 
εξαγωγής ασθενούς από κλειστή νοσηλεία. 

2. Επιλογή Κ.Ε.Ν.: Η αντιστοίχιση του κωδικού ^ϋ-10 
με το κατάλληλο Κ.Ε.Ν. πρέπει να γίνεται από τον θερά¬ 
ποντα ιατρό και όχι το λογιστήριο του θεραπευτηρίου. 
Στο πλαίσιο αυτό κατά την ηλεκτρονική διαχείριση νο¬ 
σηλειών που δύναται να γίνεται σε πραγματικό χρόνο, 
πραγματοποιείται αναλυτική καταγραφή των εκτελούμε- 
νων πράξεων, η οποία περιλαμβάνει ορθή επιλογή του 
^ϋΐ 0 εισόδου, εξόδου αλλά και του χρησιμοποιούμενου 
Κ.Ε.Ν. Το επιλεγμένο από τον θεράποντα ιατρό Κ.Ε.Ν. 
ελέγχεται κατά το εξιτήριο από το αρμόδιο ελεγκτικό 
όργανο του ΕΟΠΥΥ, το οποίο θα ελέγχει επίσης το Ιίϋΐ 0 
εισόδου, το 0 εξόδου του ασθενή, τις ιατρικές πρά¬ 
ξεις και την χορηγηθείσα φαρμακευτική αγωγή. 

3. Παράταση Νοσηλείας: Η παράταση της νοσηλείας 
με χρέωση ημερήσιου νοσηλίου, θα γίνεται απαραίτητα 
με την έγκριση του αρμόδιου ελεγκτικού οργάνου, με 
την εφαρμογή ιατρικού ελέγχου σε πραγματικό χρόνο. 

4. Εξιτήριο: Ηλεκτρονικό εξιτήριο εκδίδεται με την έξο¬ 
δο του ασθενούς. Ειδικότερα, στις περιπτώσεις παρατε- 
ταμένης νοσηλείας πέραν των τριών (3) μηνών, εξιτήριο 
εκδίδεται την πρώτη ημέρα κάθε μήνα, και εντός της 
ίδιας ημέρας, εκδίδεται εισιτήριο με την ένδειξη «Συνε¬ 
χιζόμενη Νοσηλεία» με αιτιολογημένη γνωμάτευση του 
θεράποντος ιατρού. 

Άρθρο 15 

Τρόπος αποζημίωσης νοσηλείας 
1.0 Οργανισμός για κάθε νοσηλεία αποζημιώνει μόνο 
ένα Κ.Ε.Ν. (Κ.Ε.Ν. κύριας νόσου), όπως ισχύει κάθε φορά 
και σύμφωνα με την κείμενη νομοθεσία. Συγκεκριμένα: 

α) Στην περίπτωση κατά την οποία υφίστανται συ- 
νυπάρχουσες παθήσεις για τις οποίες λαμβάνεται ήδη 
αγωγή που αποδεδειγμένα επηρεάζουν την κύρια νόσο 
νοσηλείας, τίθεται το Κ.Ε.Ν. της κυρίας νόσου με συνυ- 
πάρχουσες παθήσεις. 

β) Στην περίπτωση κατά την οποία υπάρχουν επιπλο¬ 
κές, απότοκεςτης παρούσας νόσου, τίθεται το Κ.Ε.Ν. της 
κύριας νόσου με επιπλοκές. 

γ) Στην περίπτωση κατά την οποία συνυπάρχουν συνο- 
δές καταστροφικές παθήσεις ή καταστάσεις, που οφείλο¬ 
νται στην παρούσα ιατρική κατάσταση, και επηρεάζουν 
σοβαρά και άλλα συστήματα του ανθρώπινου οργανι¬ 


σμού επιβαρύνοντας την υγεία του, τίθεται το Κ.Ε.Ν. της 
κύριας νόσου με καταστροφικές παθήσεις. 

Και στις τρεις περιπτώσεις απαιτείται από τον θεράπο¬ 
ντα ιατρό λεπτομερές ιατρικό ιστορικό που τεκμηριώνει 
την ανάγκη χρήσης του Κ.Ε.Ν. με συνυπάρχουσες πα¬ 
θήσεις - επιπλοκές. Η έγκριση του Κ.Ε.Ν. θα γίνεται από 
το αρμόδιο ελεγκτικό όργανο και όλα τα παραστατικά 
θα φυλάσσονται στον ιατρικό φάκελο του ασθενούς με 
ευθύνη της Κλινικής. 

2. Σε περιπτώσεις νεογνών που έχει χρησιμοποιηθεί 
Κ.Ε.Ν. στο οποίο περιγράφεται «μείζον» ή «μείζονα προ¬ 
βλήματα», ο θεράπων ιατρός υποβάλλει λεπτομερές ια¬ 
τρικό ιστορικό που τεκμηριώνει την ανάγκη χρήσηςτου 
Κ.Ε.Ν. Η έγκριση του Κ.Ε.Ν. θα γίνεται από το αρμόδιο 
ελεγκτικό όργανο και όλα τα παραστατικά θα φυλάσ¬ 
σονται στον ιατρικό φάκελο του ασθενούς με ευθύνη 
της Κλινικής. 

3. Ο Οργανισμός αποζημιώνει δεύτερο Κ.Ε.Ν. μόνο 
όταν κατά την πορεία της νοσηλείας επισυμβεί άλλη νό¬ 
σος, η οποία δεν σχετίζεται ούτε με το ιστορικό υγείας 
του ασθενούς ούτε με επιπλοκή της παρούσας νόσου. 
Το δεύτερο Κ.Ε.Ν. αποζημιώνεται από τον ΕΟΠΥΥ με έκ¬ 
πτωση 50%. Εάν τεθούν δύο Κ.Ε.Ν., η συνολική διάρκεια 
νοσηλείας είναι το άθροισμα της μέσης διάρκειας νοση¬ 
λείας των δύο Κ.Ε.Ν. Η αναγκαιότητα χρέωσης δεύτερου 
Κ.Ε.Ν. τεκμηριώνεται από ιατρική γνωμάτευση του θε¬ 
ράποντα και φυλάσσεται στον ιατρικό φάκελο του ασθε¬ 
νούς με ευθύνη της Κλινικής και έγκριση του αρμόδιου 
ελεγκτικού οργάνου. Μόνο ένα Κ.Ε.Ν. δύναται να φέρει 
ένδειξη Μ (συνυπάρχουσες παθήσεις και επιπλοκές). 

4. Αποζημίωση με Ημερήσιο Νοσήλιο 

Α) Για τη βραχεία παραμονή του δικαιούχου και μέχρι 
δώδεκα (12) ώρες σε συμβεβλημένες ιδιωτικές Κλινικές 
ή Μονάδες Ημερήσιας Νοσηλείας (Μ.Η.Ν.) ή στα δημό¬ 
σια Νοσοκομεία, ο ΕΟΠΥΥ αποζημιώνει με το ποσό του 
ημερήσιου νοσηλίου συν τα εξαιρούμενα σε περιπτώ¬ 
σεις νοσηλείας που θα προσδιορίσει ο ΕΟΠΥΥ ή με το 
αντίστοιχο Κ.Ε.Ν., με κριτήριο την πιο συμφέρουσα για 
τον Οργανισμό αποζημίωση. 

Β) Ο ΕΟΠΥΥ αποζημιώνει, επίσης, με το ημερήσιο νο¬ 
σήλιο, όπως ορίζεται από τη νομοθεσία συν τα εξαιρού¬ 
μενα, για α) τις νοσηλείες, για τις οποίες δεν έχει καθορι¬ 
στεί Κ.Ε.Ν., έως δέκα (10) ημέρες για τα παθολογικά και 
έως πέντε (5) ημέρες για τα χειρουργικά, καθώς επίσης 
και για β) την πιθανή παράταση νοσηλείας, η αναγκαιό¬ 
τητα της οποίας πρέπει να τεκμηριώνεται ιατρικώς. 

5. Αποζημίωση σε Περίπτωση Θανάτου: Ο ΕΟΠΥΥ δεν 
αποζημιώνει με Κ.Ε.Ν. νοσηλείες ασθενών οι οποίοι κα¬ 
τέληξαν μετά την εισαγωγή τους σε ιδιωτική Κλινική ή 
δημόσιο Νοσοκομείο, εντός των δύο (2) πρώτων ημερών 
νοσηλείας, εξαιρουμένων των Κ.Ε.Ν. στα οποία σαφώς 
προσδιορίζεται και ο θάνατος. Για τις ημέρες νοσηλείας 
αυτών των ασθενών, ο ΕΟΠΥΥ αποζημιώνει με το ημε¬ 
ρήσιο νοσήλιο συν τα εξαιρούμενά του. 




Τεύχος Β' 2315/19.06.2018 

Άρθρο 16 

Εξαιρούμενα του Κ.Ε.Ν. 
και του ημερήσιου νοσήλιου. 

ΠΙΝΑΚΑΣ 1: ΕΞΑΙΡΟΥΜΕΝΑ ΤΟΥ Κ.Ε.Ν. 

ΥΛΙΚΑ 

- Μοσχεύματα μυελού των οστών (αιμοποιητικό μόσχευμα). 

- Υλικά εμβολισμού εγκεφάλου. 

- Διακαθετηριακές καρδιακές βαλβίδες. 

- Στις περιπτώσεις επεμβάσεων καρδιακών βαλβίδων, η τιμή του Κ.Ε.Ν. αφορά στην αντικατάσταση μιας βαλβίδας, 
και σε περισσότερες της μιας, χρεώνεται επιπλέον το ιατροτεχνολογικό προϊόν. 

ΦΑΡΜΑΚΑ 

- Αντινεοπλασματικά. 

- Φάρμακα που έχουν ένδειξη ως επικουρικά της χημειοθεραπείας. 

- Παρεντερικά-αντιπηκτικά και κορτικοειδή 

- Φάρμακα που χρησιμοποιούνται στις μεταμοσχεύσεις μυελού των οστών. 

- Συστηματικά δρώντες ανοσοτροποποιητικοί παράγοντες. 

- Ινωδολυτικά και θρομβολυτικά φάρμακα. 

- Αυξητικοί αιμοποιητικοί παράγοντες. 

- Ενδοφλέβια αντιαιμοπεταλιακά φάρμακα. 

- Ανθρώπινη φυσιολογική ή Βηΐί-Ω ανοσοσφαιρίνη για ενδοφλέβια χρήση. 

- Υποκατάστατα του επιφανειοδραστικού παράγοντα. 

- Ραδιοφάρμακα. 

ΙΑΤΡΙΚΕΣ ΠΡΑΞΕΙΣ 

- Η συνεδρία της αιμοκάθαρσης συν φίλτρα και βελόνες (και άλλες Θεραπείες υποκατάστασης Νεφρικής λειτουρ¬ 
γίας). 

- Η ακτινοθεραπεία 

ΠΙΝΑΚΑΣ 2: ΕΞΑΙΡΟΥΜΕΝΑ ΤΟΥ ΗΜΕΡΗΣΙΟΥ ΝΟΣΗΛΙΟΥΤΩΝ ΙΔΙΩΤΙΚΩΝ ΚΛΙΝΙΚΩΝ 

I) Φάρμακα: 

Α) Ημερήσια φαρμακευτική δαπάνη: αποδίδεται το ποσό των δέκα (10) ευρώ, πλέον του ημερησίου νοσηλίου, στις 
γενικές Κλινικές και το ποσό έως οκτώ (8) ευρώ στις ιδιωτικές ψυχιατρικές Κλινικές, πλέον του ημερήσιου νοσηλίου. 
Β) Φάρμακα εξαιρούμενα της ημερήσιας φαρμακευτικής δαπάνης και ανήκουν στις ακόλουθες κατηγορίες: 

1. Αντινεοπλασματικά φάρμακα (χημειοθεραπευτικά, ορμόνες, ανταγωνιστές ορμονών κ.α.), καθώς και φάρμακα 
που έχουν ένδειξη ως επικουρικά της χημειοθεραπείας. 

2. Παρεντερικά αντιπηκτικά. 

3. Αυξητικοί αιμοποιητικοί παράγοντες (ερυθροποιητίνη, 6^5Ρ κ.α.). 

4. Ινωδολυτικά και θρομβολυτικά φάρμακα. 

5. Ανθρώπινη φυσιολογική ανοσοσφαιρίνη για ενδοφλέβια χρήση (ΐνίΟ) και ανθρώπινη αντι-ϋ ανοσοσφαιρίνη. 

6. Συστηματικά δρώντες, ανοσοτροποποιητικοί παράγοντες, όπως μονοκλωνικά αντισώματα, ανοσοκατασταλτικά 
φάρμακα, ιντερφερόνες και άλλες κυτοκίνες. 

7. Παρεντερικά κορτικοειδή. 

8. Σκιαγραφικές ουσίες και ραδιοφάρμακα. 

9. Υποκατάστατα του επιφανειοδραστικού παράγοντα. 

10. Πλάσμα, υποκατάστατα και τα παράγωγα του πλάσματος. 

II) Ειδικά μοσχεύματα και ειδικά υλικά που είναι απαραίτητα για την διενέργεια μιας επέμβασης, αποζημιώνονται 
από τον ΕΟΠΥΥ με τιμές που ο Οργανισμός ορίζει με απόφαση του Δ.Σ και δημοσιεύεται σε ΦΕΚ. Ο ΕΟΠΥΥ δεν 
αποζημιώνει υλικά μη κοστολογημένων ιατρικών πράξεων. Δεν αποδίδεται δαπάνη για υλικά μιας χρήσης, εφόσον 
υπάρχουν αντίστοιχα πολλαπλών χρήσεων, και για υλικά μη κοστολογημένων ιατρικών πράξεων. 

III) Θεραπευτικά μέσα, εμφυτεύσιμα ή μη και τις προθέσεις, 

IV) Παρεντερική διατροφή 

V) Πλάσμα, τα υποκατάστατα και τα παράγωγά του 

VI) Αιμοκάθαρση συν φίλτρα και βελόνες (και άλλες Θεραπείες υποκατάστασης νεφρικής λειτουργίας) 

VII) Οι κοστολογημένες ιατρικές πράξεις και οι διαγνωστικές εξετάσεις αποζημιώνονται με το 80% της πρώτης 
στήλης του κρατικού τιμολογίου (π.δ. 157/1991), εκτός από α) μαγνητικές τομογραφίες, β) αξονικές τομογραφίες, 
γ) ΤΒΙΡΕΕΧ αγγείων και καρδιάς, δ) Ορμονολογικές εξετάσεις (όχι οι δοκιμασίες) που αποζημιώνονται με το 45% 
της τιμής του κρατικού τιμολογίου. 

VIII) Η ακτινοθεραπεία 

ΠΙΝΑΚΑΣ 3: ΕΞΑΙΡΟΥΜΕΝΑ ΤΟΥ ΗΜΕΡΗΣΙΟΥ ΝΟΣΗΛΙΟΥΤΩΝ ΔΗΜΟΣΙΩΝ ΔΟΜΩΝ ΝΟΣΗΛΕΙΑΣ 

Στην κατηγορία αυτή ανήκουν όσα φάρμακα, υλικά και ιατρικές πράξεις καθορίστηκαν με την κοινή υπουργική 
απόφαση 1320/1998 (Β' 99), όπως τροποποιήθηκε με την κοινή υπουργική απόφαση Α3(γ)/οικ. 55552/2017 (Β' 
2630). Οι εξαιρούμενες ιατρικές πράξεις που καθορίζονται στην εν λόγω κοινή υπουργική απόφαση αποζημιώνο¬ 
νται στο 80% του κρατικού τιμολογίου, εκτός από τις α) μαγνητικές τομογραφίες, β) αξονικές τομογραφίες, που 
αποζημιώνονται με το 45% της τιμής του κρατικού τιμολογίου. Σε αυτά προστίθενται: 

- Η συνεδρία της αιμοκάθαρσης συν φίλτρα και βελόνες (και άλλες θεραπείες υποκατάστασης νεφρικής λειτουργίας). 

- Η ακτινοθεραπεία. 

-Τα ραδιοφάρμακα. 

- Η εξέταση σε ποζιτρονικό/αξονικό τομογράφο (ΡΕΤ/ΟΤ) 

ΠΙΝΑΚΑΣ 4: ΕΞΑΙΡΟΥΜΕΝΑ ΤΟΥ ΗΜΕΡΗΣΙΟΥ ΝΟΣΗΛΙΟΥΤΩΝ ΔΗΜΟΣΙΩΝ ΨΥΧΙΑΤΡΙΚΩΝ ΝΟΣΟΚΟΜΕΙΩΝ Η' ΨΥ¬ 
ΧΙΑΤΡΙΚΩΝ ΚΛΙΝΙΚΩΝ ΓΕΝΙΚΩΝ ΝΟΣΟΚΟΜΕΙΩΝ 

- Φάρμακα, αποδίδεται το ποσό που αντιστοιχεί στο κόστος της ημερήσιας απαιτούμενης δόσης ανά φαρμακευ¬ 
τικό ιδιοσκεύασμα. 

- Η συνεδρία της αιμοκάθαρσης, συν φίλτρα και βελόνες (και άλλες θεραπείες υποκατάστασης νεφρικής λειτουργίας). 

ΠΙΝΑΚΑΣ 5: ΕΞΑΙΡΟΥΜΕΝΑ ΤΟΥ ΗΜΕΡΗΣΙΟΥ ΝΟΣΗΛΙΟΥΤΩΝ ΚΕΝΤΡΩΝ ΑΠΟΚΑΤΑΣΤΑΣΗΣ - ΑΠΟΘΕΡΑΠΕΙΑΣ 
ΚΛΕΙΣΤΗΣ ΝΟΣΗΛΕΙΑΣ (Κ.Α.Α. - Κ.Ν.) 

Τα εξαιρούμενα της κατηγορίας καθορίζονται από τις διατάξεις της κοινής υπουργικής απόφασης 1320/1998 (Β' 
1998), όπως τροποποιήθηκε με την κοινή υπουργική απόφαση Α3(γ)/οικ. 55552/2017 (Β' 2017). Οι εξαιρούμενες 
ιατρικές πράξεις που καθορίζονται στην εν λόγω κοινή υπουργική απόφαση αποζημιώνονται στο 80% του κρατικού 
τιμολογίου, εκτός από τις α) μαγνητικές τομογραφίες, β) αξονικές τομογραφίες, που αποζημιώνονται με το 45% 
της τιμής του κρατικού τιμολογίου. Σε αυτά προστίθενται: 

- Η συνεδρία της αιμοκάθαρσης, συν φίλτρα και βελόνες (και άλλες θεραπείες υποκατάστασης νεφρικής λειτουργίας). 

- Η ακτινοθεραπεία. 

-Τα ραδιοφάρμακα. 

- Η εξέταση σε ποζιτρονικό/αξονικό τομογράφο (ΡΕΤΛΓΓ). 


Η αποζημίωση των ιατροτεχνολογικών προϊόντων γί¬ 
νεται με βάση την ασφαλιστική τιμή που θα έχει ορίσει 
ο ΕΟΠΥΥ, σύμφωνα με την κείμενη νομοθεσία, των δε 
ιατρικών πράξεων με βάση το κοστολόγιο του τιμολο¬ 
γίου, όπως ισχύει κάθε φορά. 

Για όλα τα εξαιρούμενα που αποζημιώνει ο ΕΟΠΥΥ 
απαιτείται η ανάλογη ιατρική γνωμάτευση του θεράπο¬ 
ντα ιατρού, η οποία θα διαβιβάζεται ηλεκτρονικά στο 
αρμόδιο ελεγκτικό όργανο του ΕΟΠΥΥ, με διαδικασία 
που θα καθορίσει ο Οργανισμός και θα φυλάσσεται στον 
ιατρικό φάκελο με ευθύνη της Κλινικής που νοσηλεύεται 
ο ασθενής, προκειμένου να μπορεί να αξιολογηθεί από 
τα αρμόδια όργανα του ΕΟΠΥΥ. 

Άρθρο 17 

Παράταση νοσηλείας 

1.0 ΕΟΠΥΥ αποζημιώνει παρατάσεις νοσηλείας μέχρι 
το διπλάσιο της Μέσης Διάρκειας Νοσηλείας (Μ.Δ.Ν.) 
του Κ.Ε.Ν. της κύριας νόσου, ενώ στις περιπτώσεις χρή¬ 
σης ημερήσιου νοσηλίου, μέχρι τριάντα (30) ημέρες. Ο 
ΕΟΠΥΥ για να αποζημιώσει τα εξαιρούμενα του ημε¬ 
ρήσιου νοσηλίου, στις περιπτώσεις παράτασης που 
υπερβαίνουν το διπλάσιο της Μ.Δ.Ν. του ΚΕΝ της κύρι¬ 
ας νοσηλείας, θα πρέπει να υπάρχει η ανάλογη ιατρική 
γνωμάτευση του θεράποντος ιατρού και έγκριση του 
αρμόδιου ελεγκτικού οργάνου, η οποία φυλάσσεται στον 
ιατρικό φάκελο του δικαιούχου και αξιολογείται από τα 
αρμόδια όργανα του ΕΟΠΥΥ. 

2. Εξαιρούνται από την ρύθμιση της προηγούμενης πα¬ 
ραγράφου, α) οι νοσηλευόμενοι σε ψυχιατρικές Κλινικές 


ή ψυχιατρικάΤμήματα κρατικών Νοσοκομείων, και β) οι 
Κλινικές, οι Μονάδες Φροντίδας Ηλικιωμένων και ΝΠΔΔ 
που περιθάλπουν, κατόπιν ειδικής σύμβασης, δικαιού¬ 
χους που χρήζουν παρατεταμένης νοσηλείας, με τους 
όρους και τις προϋποθέσεις όπως καθορίζονται από την 
κείμενη νομοθεσία και αποφάσεις του Δ.Σ. του ΕΟΠΥΥ. 

3. Οι εξετάσεις που εξαιρούνται κατά την παράταση 
νοσηλείας, αποζημιώνονται στους παρόχους, όπως 
ορίζεται κάθε φορά στην κείμενη νομοθεσία για τα 
δημόσια νοσηλευτικά ιδρύματα, εξαιρουμένων των 
αξονικών τομογραφιών ((ΙΤ), μαγνητικών τομογραφι¬ 
ών (ΜΚΙ),ΤΚΙΡΕΕΧ αγγείων-καρδιάς και ορμονολογικών 
εξετάσεων, οι οποίες χρεώνονται στο 45% του κρατικού 
τιμολογίου. 

4. Ο ΕΟΠΥΥ για την περίθαλψη δικαιούχων που χρή¬ 
ζουν παρατεταμένης νοσηλείας, συστηματικής νοση¬ 
λευτικής φροντίδας και αδυνατούν να αντιμετωπιστούν 
κατ' οίκον, χωρίς διακρίσεις βαρύτητας περιστατικών, 
δύναται να συμβάλλεται με ιδιωτικές Κλινικές στο σύνο¬ 
λο τους ή με Τμήματα ιδιωτικών Κλινικών, με όρους και 
προϋποθέσεις που αναφέρονται στις εκάστοτε ισχύου- 
σες συμβάσεις. Η τιμή του κλειστού νοσηλίου όπως αυτό 
προβλέπεται από την ισχύουσα νομοθεσία, θα αναφέρε- 
ται στη σύμβαση ή θα ορίζεται διαφορετικά μεταξύ των 
συμβαλλομένων μερών, και θα είναι μικρότερο του νο¬ 
σηλίου που ορίζεται στη νομοθεσία, με εξαιρούμενα τα 
φάρμακα υψηλού κόστους του ειδικού καταλόγου όπως 
ισχύει κάθε φορά, για τα οποία δεν θα καταβάλλεται από 
τον δικαιούχο συμμετοχή και τα οποία θα χορηγούνται 

από τα οικεία φαρμακεία του ΕΟΠΥΥ, όπως θα ορίζεται 
κάθε φορά από τη νομοθεσία. 

Άρθρο 18 

Αδυναμία εκτέλεσης ιατρικής - θεραπευτικής 
πράξης ή εξέτασης κατά την διάρκεια νοσηλείας 
Στην περίπτωση κατά την οποία το ιδιωτικό Θεραπευ¬ 
τήριο ή το δημόσιο Νοσοκομείο δεν έχει για οποιονδή- 
ποτε λόγο, όπως έλλειψη ή βλάβη ή συντήρηση εξο¬ 
πλισμού ή απουσία ιατρού, τη δυνατότητα εκτέλεσης 
ιατρικής - θεραπευτικής πράξης ή εξέτασης σε νοση¬ 
λευόμενο δικαιούχο και ο νοσηλευόμενος διακομίζεται 
για τον σκοπό αυτό σε άλλη δημόσια ή ιδιωτική δομή, 
ο ΕΟΠΥΥ αποζημιώνει ως ακολούθως: 

α) Εφόσον η ιατρική θεραπευτική πράξη ή διαγνω¬ 
στική εξέταση διενεργείται εντός της Μ.Δ.Ν. του Κ.Ε.Ν., 
ο ΕΟΠΥΥ αποζημιώνει το δημόσιο Νοσοκομείο ή την 
ιδιωτική Κλινική με το αντίστοιχο Κ.Ε.Ν. 

β) Εφόσον πρόκειται για πράξη ή εξέταση που διε- 
νεργείται κατά την παράταση της νοσηλείας, ο ΕΟΠΥΥ 
αποζημιώνει σύμφωνα με τα οριζόμενα στα άρθρα 16 
και 17 του παρόντος Κανονισμού. 

γ) Για να εκτελεστεί πράξη ή εξέταση εκτός της δομής 
στην οποία νοσηλεύεται ο δικαιούχος, ο θεράπων ιατρός 
υποχρεούται να εκδώσει διακομιστήριο του ασθενούς 
προς το Θεραπευτήριο ή το Διαγνωστικό Κέντρο που θα 
την εκτελέσει.Το διακομιστήριο υπογράφεται και σφρα¬ 
γίζεται από τον θεράποντα ιατρό και φέρει επίσης, την 
σφραγίδα του Θεραπευτηρίου. 

δ) Η ιατρική πράξη ή η εξέταση που παραγγέλλεται 
από τον θεράποντα ιατρό σε χειρόγραφο παραπεμπτικό 
του Θεραπευτηρίου, αποζημιώνεται από το Θεραπευτή¬ 
ριο νοσηλείας στο Θεραπευτήριο ή Διαγνωστικό Κέντρο 
εκτέλεσης. Ειδικά για τα δημόσια Νοσοκομεία, για την 
εκτέλεση της εξέτασης αναζητείται καταρχήν δημόσιο 
Νοσοκομείο που να έχει τη δυνατότητα να την εκτελέσει. 
Σε περίπτωση που βεβαιωμένα δεν υπάρχει, η εξέταση 
εκτελείται σε ιδιώτη πάροχο που επιλέγει η Διοίκηση του 
Νοσοκομείου και αποζημιώνεται από αυτό. 

ε) Το τιμολόγιο και το δελτίο αποστολής του δείγματος 
και το σχετικό παραπεμπτικό, εάν πρόκειται για εξέταση/ 
πράξη/θεραπεία που πραγματοποιείται κατά την διάρ¬ 
κεια της νοσηλείας, αποζημιώνεται από τον ΕΟΠΥΥ μόνο 
εφόσον αφορά σε νοσηλεία εκτός ΚΕΝ και σύμφωνα με 
την ισχύουσα νομοθεσία, και εφόσον είναι κοστολογη¬ 
μένη.Το ίδιο ισχύει και για όλουςτους συμβεβλημένους 
ιδιώτες παρόχους κλειστής περίθαλψης. 

στ) Σε περίπτωση ανάγκης συνεδρίας αιμοκάθαρσης 
σε ασθενείς που έχουν ενταχθεί σε πρόγραμμα τακτικής 
αιμοκάθαρσης ή συνεδρία ακτινοθεραπείας, θα αποζημι¬ 
ώνεται η μονάδα στην οποία θα μεταφερθεί ο ασθενής. 

ζ) Εφόσον πρόκειται για δείγματα βιολογικών υγρών, 
εκτός από το χειρόγραφο παραπεμπτικό, το δείγμα συ¬ 
νοδεύεται και από δελτίο αποστολής του δείγματος, στο 
οποίο αναφέρονται τα στοιχεία του νοσηλευόμενου και 
η κλινική/τμήμα όπου νοσηλεύεται. 

η) Απαγορεύεται η έκδοση ηλεκτρονικού παραπε¬ 
μπτικού για την εκτέλεση ιατρικής πράξης ή εξέτασης, 
ενόσω ο ασθενής νοσηλεύεται σε ιδιωτικό θεραπευτήριο 


ή δημόσιο Νοσοκομείο.Το σύστημα της ΗΔΙΚΑ, οφείλει 
να διασφαλίζει το «κλείδωμα» του ΑΜΚΑ του νοσηλευ¬ 
όμενου ασθενή. Ομοίως, απαγορεύεται η χρέωση στο 
απογευματινό ιατρείο Νοσοκομείου, στο πλαίσιο της 
ολοήμερης λειτουργίας του, απεικονιστικών ή άλλων 
εξετάσεων που διενεργούνται σε ασθενή που νοσηλεύ¬ 
εται. Το σύστημα της ΗΔΙΚΑ και το σύστημα θάθργ του 
ΕΟΠΥΥ οφείλουν να διασφαλίζουν το «κλείδωμα» του 
ΑΜΚΑ του ασθενή. 

Άρθρο 19 

Αποζημίωση φαρμακευτικής δαπάνης 

εντός νοσηλείας 

Ολα τα φάρμακα που χρησιμοποιούνται για τη νοση¬ 
λεία των ασθενών δικαιούχων του ΕΟΠΥΥ στα ιδιωτικά 
Θεραπευτήρια και τα δημόσια Νοσοκομεία, αποζημιώ¬ 
νονται από τον ΕΟΠΥΥ ως ακολούθως: 

α) Για νοσηλεία με χρέωση Κ.Ε.Ν., τα φάρμακα συμπε- 
ριλαμβάνονται στο Κ.Ε.Ν., εκτός από τα εξαιρούμενα 
του Κ.Ε.Ν. σύμφωνα με τα οριζόμενα στο άρθρο 16 του 
παρόντος. 

β) Για την παράταση νοσηλείας πέραν της Μ.Δ.Ν. του 
επιλεγμένου Κ.Ε.Ν. και με χρέωση ημερήσιου νοσηλίου, 
αποζημιώνονται στη νοσοκομειακή τιμή +5% +ΦΠΑ, 
σύμφωνα με την ισχύουσα νομοθεσία. 

γ) Για τους ασθενείς που βρίσκονται σε θεραπεία με 
φάρμακα υψηλού κόστους, εφαρμόζεται η κάθε φορά 
ισχύουσα Νομοθεσία. 

δ) Στην περίπτωση κατά την οποία απαιτηθεί νοση¬ 
λευόμενος δικαιούχος του ΕΟΠΥΥ να λάβει κάποιο από 
τα φάρμακα του ειδικού καταλόγου του ν. 3816/2010 
(Α' 6), όπως κάθε φορά ισχύει. 

Άρθρο 20 

Θεραπείες υποκατάστασης νεφρικής λειτουργίας 

1. Για τους πάσχοντες από νεφρική ανεπάρκεια δικαι¬ 
ούχους, ο ΕΟΠΥΥ αποζημιώνει θεραπείες υποκατάστα¬ 
σης νεφρικής λειτουργίας (συνεδρίες αιμοκάθαρσης 
κλασσικής και παραλλαγές της, αιμοδιήθησης και αιμο- 
διαδιήθησης) καθώς και τη συσκευή και τα αναγκαία 
υλικά, πάγιο εξοπλισμό και αναλώσιμα, για τους ασθενείς 
που υποβάλλονται σε περιτοναϊκή κάθαρση. Στα υλικά 
περιλαμβάνονται στατώ ορού, ατομική ζυγαριά, ηλεκτρι¬ 
κή θερμοφόρα, πιεσόμετρο, στηθοσκόπιο, τραπεζάκι, 
λαβίδα ΚοεΓίθΓ. 

2. Οι συνεδρίες υποκατάστασης της νεφρικής λειτουρ¬ 
γίας διενεργούνται σε ΜονάδεςΤεχνητού Νεφρού δημό¬ 
σιων Νοσοκομείων, συμβεβλημένων με τον Οργανισμό 
ιδιωτικών Κλινικών και Μονάδων Χρόνιας Αιμοκάθαρ¬ 
σης. 

3. Η παραπομπή για συνεδρίες υποκατάστασης νεφρι¬ 
κής λειτουργίας γίνεται από το θεράποντα ιατρό, με ηλε¬ 
κτρονική γνωμάτευση σε μηνιαία βάση, σύμφωνα με τις 
κατευθυντήριες οδηγίες και τα θεραπευτικά πρωτόκολλα 
της Ελληνικής Νεφρολογικής Εταιρείας. Η γνωμάτευση 
μπορεί να εκδοθεί εκ νέου μόνο σε περίπτωση αλλαγής 
του είδους ή της εβδομαδιαίας συχνότητας των απαι- 
τούμενων συνεδριών. 

4. Για την παροχή της συσκευής και των υλικών πε- 
ριτοναϊκής κάθαρσης απαιτείται από τον θεράποντα 

ιατρό ηλεκτρονική γνωμάτευση τριμηνιαίας διάρκειας 
και ισχύος εκτέλεσης της συνταγής ενός μηνάς. Το ύψος 
της αποζημίωσηςτης συσκευής και των υλικών ορίζεται 
από το Δ.Σ. του ΕΟΠΥΥ. 

5. Οι δικαιούχοι δεν καταβάλλουν συμμετοχή για τις 
θεραπείες υποκατάστασης της νεφρικής λειτουργίας. 

6. Σε ασθενείς δικαιούχους του ΕΟΠΥΥ που δεν έχουν 
ενταχθεί σε πρόγραμμα αιμοκάθαρσης και νοσηλεύο¬ 
νται για πρώτη φορά με διάγνωση «νεφρική ανεπάρ¬ 
κεια», ο ΕΟΠΥΥ αποζημιώνει με το αντίστοιχο Κ.Ε.Ν. που 
αφορά στη νεφρική ανεπάρκεια. Οι συνεδρίες της αιμο¬ 
κάθαρσης που θα απαιτηθούν δεν συμπεριλαμβάνονται 
στο Κ.Ε.Ν. 

7. Σε ασθενείς νεφροπαθείς - αιμοκαθαιρόμενους, οι 
οποίοι νοσηλεύονται για άλλους ιατρικούς λόγους που 
αφορούν την πάθησή τους, ο ΕΟΠΥΥ αποζημιώνει το 
ημερήσιο νοσήλιο συν τα εξαιρούμενα. Στα εξαιρούμενα 
λογίζεται και η αιμοκάθαρση. 

8. Σε ασθενείς νεφροπαθείς χρονίως αιμοκαθαιρόμε- 
νους, οι οποίοι νοσηλεύονται για ιατρικούς λόγους που 
δεν αφορούν την πάθησή τους, ο ΕΟΠΥΥ αποζημιώνει 
το ποσόν του Κ.Ε.Ν. που αφορά στην διάγνωση νοση¬ 
λείας και την συνεδρία αιμοκάθαρσης, πλέον του ΚΕΝ, 
ως εξαιρούμενη. 

9. Σε περίπτωση ανάγκης συνεδρίας αιμοκάθαρσης 
εκτός της δομής νοσηλείας σε νοσηλευόμενους ασθε¬ 
νείς που έχουν ενταχθεί σε πρόγραμμα τακτικής αιμο¬ 
κάθαρσης, αποζημιώνεται από τον ΕΟΠΥΥ η Μονάδα 
Αιμοκάθαρσης εκτός του χώρου νοσηλείας, στην οποία 
θα μεταφερθεί ο ασθενής, εφόσον πρόκειται για Μονάδα 
στην οποία έχουν ενταχθεί ως τακτικοί αιμοκαθαρόμε- 
νοι. Εφόσον πρόκειται για άλλη Μονάδα, εφαρμόζονται 
οι διατάξεις του άρθρου 18 του παρόντος κανονισμού. 

10. Για εξωτερικούς ασθενείς με νεφρική ανεπάρκεια 
τελικού σταδίου, που υποβάλλονται σε χρόνια περιοδική 
αιμοκάθαρση σε ΜονάδεςΤεχνητού Νεφρού ιδιωτικών 
Κλινικών και Μονάδες Χρόνιας Αιμοκάθαρσης εκτός 
Νοσοκομείων και ιδιωτικών Κλινικών, η συνεδρία της 
αιμοκάθαρσης θα αποζημιώνεται βάσει της κείμενης 
νομοθεσίας και των σχετικών υπουργικών αποφάσεων. 

11. Χορηγείται πρότυπο φορητό σύστημα για την 
ασφαλή εφαρμογή της περιτοναϊκής κάθαρσης σε 
ασθενείς τελικού σταδίου χρόνιας νεφρικής νόσου που 
υποβάλλονται στηνπροαναφερόμενη μέθοδο, οι οποίοι 
έχουν ενεργή κοινωνική ζωή, μετά από γνωμάτευση του 
θεράποντος ιατρού, η οποία θα αιτιολογεί πλήρως την 
χορήγησή του και θα εγκρίνεται από το αρμόδιο ελεγκτι¬ 
κό όργανο. Η αποζημίωση θα καθορίζεται κάθε φορά με 
απόφαση του Δ.Σ. του Οργανισμού. 

12. Σε ασθενείς χωρίς ιστορικό χρόνιας νεφρικής 
ανεπάρκειας, που νοσηλεύονται και για τους οποίους, 
στην διάρκεια της νοσηλείας τους, θα χρειαστεί εκτά¬ 
κτως αιμοκάθαρση ως μέρος της θεραπευτικής αντιμε¬ 
τώπισης της παθολογικής τους κατάστασης, ο ΕΟΠΥΥ 
αποζημιώνει ως εξαιρούμενες του Κ.Ε.Ν. όσες συνεδρίες 
αιμοκάθαρσης απαιτηθούν για να αναστραφεί η νεφρική 
ανεπάρκεια. Για την αποζημίωση των συνεδριών αυτών 
απαιτείται γνωμάτευση του θεράποντος ιατρού και θε¬ 
ώρηση από το αρμόδιο ελεγκτικό όργανο. 


Άρθρο 21 

Νοσηλεία σε Μονάδες 
Εντατικής θεραπείας (Μ.Ε.Θ.) 

1. Ο ΕΟΠΥΥ αποζημιώνει την παροχή υπηρεσιών σε 
Μ.Ε.Θ. στα κρατικά Νοσοκομεία και στις ιδιωτικές Κλινι¬ 
κές με ημερήσιο νοσήλιο χωρίς εξαιρούμενα, όπως αυτό 
θα καθορίζεται κάθε φορά στη σύμβαση μετουςπαρό- 
χους, και όχι σε μεγαλύτερο ποσό από το αναφερόμενο 
στην παράγραφο 8 του παρόντος άρθρου. 

Κάθε ιδιωτική Κλινική με ΜΕΘ, υποχρεώνεται στο πλαί¬ 
σιο της σύμβασής της με τον ΕΟΠΥΥ, να δηλώσει από 
το σύνολο των κλινών Μ.Ε.Θ. που έχει βάσει της άδειας 
λειτουργίας της, τις κλίνες που θα διαθέτει στον ΕΟΠΥΥ 
για την νοσηλεία ασθενών, με τιμολόγηση ΕΟΠΥΥ και 
χωρίς συμμετοχή του ασθενή, είτε ο ασθενής προέρχεται 
από δημόσια δομή είτε από άλλη ιδιωτική Κλινική, είτε 
από την ίδια την Κλινική,λόγω επιβάρυνσηςτηςγενικής 
του κατάστασης που απαιτεί νοσηλεία σε Μ.Ε.Θ. 

Η ιδιωτική Κλινική με Μ.Ε.Θ., υποχρεώνεται στο πλαίσιο 
της σύμβασής της με τον ΕΟΠΥΥ να ενημερώνει καθη¬ 
μερινά το Εθνικό Κέντρο Επιχειρήσεων Υγείας (Ε.Κ.Επ.Υ.) 
για τις κενές κλίνες που διαθέτει, από τις ως άνω κλίνες. 

Για την νοσηλεία ασθενούς σε ιδιωτική Μ.Ε.Θ. από 
δημόσιο Νοσοκομείο ή άλλη ιδιωτική Κλινική ή και από 
την ίδια την Κλινική, απαιτείται ενημέρωση συστήματος 
Ε.Κ.Επ.Υ. και μεταβατικά το ΕΚΑΒ, και διακομιστήριο που 
εκδίδεται από τον θεράποντα ιατρό και επικυρώνεται 
από το Ε.Κ.Επ.Υ. και μεταβατικά το ΕΚΑΒ. 

Για τις περιπτώσεις νοσηλείας σε ιδιωτική Μ.Ε.Θ. των 
προηγούμενων εδαφίων, η συμμετοχή του δικαιούχου 
είναι 0%. 

2. Μετά τη νοσηλεία σε Μ.Ε.Θ. και τη συνέχιση της νο¬ 
σηλείας σε Κλινική/Τμήμα του ίδιου δημόσιου Νοσοκο¬ 
μείου ή σεΤμήματης ίδιας ιδιωτικής Κλινικής, δεν γίνεται 
εξιτήριο και νέο εισιτήριο, αλλά εκδίδεται ηλεκτρονικό 
διακομιστήριο από τη Μ.Ε.Θ. στο Τμήμα Νοσηλείας και 
η αποζημίωση γίνεται όπως παραγράφεται κατωτέρω. 

3. Σε περίπτωση που ο ασθενής παίρνει εξιτήριο από 
Μ.Ε.Θ. ιδιωτικού νοσηλευτηρίου και διακομίζεται αυ¬ 
θημερόν σε Κλινικό Τμήμα δημόσιου Νοσοκομείου ή 
άλλης ιδιωτικής Κλινικής, η αποζημίωση θα γίνεται με 
τον τρόπο που περιγράφεται κατωτέρω. 

4. α) Η νοσηλεία σε Μ.Ε.Θ. κατά τη διάρκεια της Μ.Δ.Ν. 
του Κ.Ε.Ν. παθολογικής κατάστασης, δεν προσμετράται 
στην Μ.Δ.Ν. του ασθενή και αποζημιώνεται ξεχωριστά, 
με ημερήσιο νοσήλιο των Μ.Ε.Θ., και κατά την έξοδο 
του ο ασθενής θα χρεώνεται στο ΚΕΝ για το υπόλοιπο 
της Μ.Δ.Ν. 

β) Οι περιπτώσεις νοσηλείας στην Μ.Ε.Θ. μετά βαρειές 
χειρουργικές επεμβάσεις ή σοβαρές επιπλοκές επεμβά¬ 
σεων, για τις οποίες απαιτείται αμέσως μετά την επέμ¬ 
βαση ολιγοήμερη νοσηλεία σε Μ.Ε.Θ., αυτή δεν περι¬ 
λαμβάνεται στο ΚΕΝ και αποζημιώνεται με το ημερήσιο 
νοσήλιο Μ.Ε.Θ. 

γ) Οι περιπτώσεις νοσηλείας σε Μ.Ε.Θ. έπειτα από μεί- 
ζονες καρδιοχειρουργικές επεμβάσεις (όγρ355) ή νευ- 
ροχειρουργικές επεμβάσεις, δεν θα αποζημιώνονται 
ξεχωριστά αλλά θα εντάσσονται στο Κ.Ε.Ν. 

δ) Η νοσηλεία σε Μ.Ε.Θ. ασθενών που διακομίζονται 
με μηχανική υποστήριξη της αναπνοής με επεμβατικό 

αερισμό (σε διασωληνωμένους ή τραχειοστομημένους 
ασθενείς) από το ΕΚΑΒ χωρίς να έχει προηγηθεί εισα¬ 
γωγή σε Τμήμα Νοσοκομείου ή ιδιωτικής Κλινικής (απ' 
ευθείας από το ΤΕΠ), χρεώνονται με βάση το τιμολόγιο 
χρέωσης Μ.Ε.Θ., όπως περιγράφεται κατωτέρω. Μετά 
την έξοδο του ασθενή σε κλινικόΤμήμα, η συνέχιση της 
νοσηλείας του θα χρεώνεται με ημερήσιο νοσήλιο συν 
τα εξαιρούμενα. 

Για την διακομιδή απάτην κλινική στην ΜΕΘ στις πα¬ 
ραπάνω περιπτώσεις (α) και (β) εκδίδεται διακομιστή- 
ριο-εισιτήριο, έπειτα από ενημέρωση και έγκριση του 
Ε.Κ.Επ.Υ. και μεταβατικά του ΕΚΑΒ, για την διακίνηση του 
ασθενή, και στην συνέχεια εκδίδεται εξιτήριο για την 
επάνοδο στην Κλινική, όπου η συνέχιση της νοσηλείας 
αποζημιώνεται σύμφωνα με το αντίστοιχο Κ.Ε.Ν. 

5. Σε περίπτωση εισαγωγής και νοσηλείας σε Μ.Ε.Θ. 
ασθενή που βρίσκεται σε παράταση νοσηλείας, αποζη¬ 
μιώνεται το ημερήσιο νοσήλιο της Μ.Ε.Θ. 

6. Στην περίπτωση κατά την οποία δικαιούχος του ΕΟ- 
ΠΥΥ παραμένει νοσηλευόμενος στη Μ.Ε.Θ. για διάστημα 
πέραν των δυο (2) μηνών, δύναται η ιδιωτική Κλινική ή το 
δημόσιο Νοσοκομείο να εκδώσει εξιτήριο και εισιτήριο 
αυθημερόν, με την ένδειξη «συνεχιζόμενη νοσηλεία» την 
πρώτη ημέρα του επόμενου μήνα, εφ' όσον προκύπτει 
ιατρική αναγκαιότητα που επιβεβαιώνεται από αντίστοι¬ 
χη ιατρική γνωμάτευση. 

7. Αρμόδιο όργανο για τον έλεγχο της τήρησης 
των ανωτέρω και την ενημέρωση του ΕΟΠΥΥ είναι το 
Ε.Κ.Επ.Υ., το οποίο δύναται να εκτελεί περιοδικούς ελέγ¬ 
χους σε δημόσιες και ιδιωτικές Μ.Ε.Θ. 

8. Για νοσηλεία σε Μ.Ε.Θ., το ημερήσιο νοσήλιο καθο¬ 
ρίζεται ως ακολούθως: 

Α) 800 ευρώ για τις τρεις (3) πρώτες ημέρες νοσηλείας. 

Β) 550 ευρώ από την τέταρτη (4) ως την δέκατη πέμπτη 
(15) ημέρα νοσηλείας. 

Γ) 400 ευρώ για υπόλοιπο της αναγκαίας νοσηλείας. 

Η αποζημίωση για νοσηλεία σε Μ.Ε.Θ. καταβάλλεται 
με εξαιρούμενη μόνο την θεραπεία υποκατάστασης 
νεφρικής λειτουργίας (Αιμοκάθαρση, Αιμοδιήθηση, Αι- 
μοδιαδιήθηση). 

Άρθρο 22 

Νοσηλεία σε Μονάδες 

Αυξημένης Φροντίδας (Μ.Α.Φ.) 

Για ασθενείς δικαιούχους του ΕΟΠΥΥ που νοσηλεύ¬ 
ονται σε Μονάδες Αυξημένης Φροντίδας (Μ.Α.Φ.) σε 
κρατικά Νοσοκομεία ή ιδιωτικά Νοσηλευτήρια, εφόσον 
υπάρχει ειδική αδειοδότηση για τη λειτουργία τους, η 
αποζημίωση καθορίζεται σε 250 ευρώ ως ημερήσιο νο¬ 
σήλιο χωρίς εξαιρούμενα. 

Η νοσηλεία στις Μ.Α.Φ. εφόσον απαιτείται ή θεωρείται 
αναγκαία από τον θεράποντα ιατρό, δικαιολογείται μετά 
από νοσηλεία σε Μ.Ε.Θ. 

Η νοσηλεία στις Μ.Α.Φ. πριν τη νοσηλεία σε Μ.Ε.Θ., 
χρεώνεται με το Κ.Ε.Ν. της πάθησης εισαγωγής. Παράτα¬ 
ση νοσηλείας σε Μ.Α.Φ. πέραν της Μ.Δ.Ν. του Κ.Ε.Ν. και 
έως τριάντα (30) ημέρες, χρεώνεται με ημερήσιο νοσή¬ 
λιο 100 ευρώ. Η ανάγκη για συνέχιση της νοσηλείας στη 
Μ.Α.Φ. για περισσότερο από ένα (1) μήνα, τεκμηριώνεται 


από σχετική ιατρική γνωμάτευση του θεράποντα ιατρού 
και εκδίδεται εξιτήριο την πρώτη ημέρα κάθε μήνα, και 
εντός της ίδιας ημέρας εισιτήριο με την ένδειξη "συνε¬ 
χιζόμενη νοσηλεία". Η χρέωση σε αυτές τις περιπτώσεις 
"συνεχιζόμενης νοσηλείας", γίνεται στο 70% της χρέωσης 
του ημερήσιου νοσηλίου της παράτασης. 

Άρθρο 23 

Νοσηλεία σε ειδικές μονάδες 

Η νοσηλεία σε ειδικές μονάδες καθορίζεται ως ακο¬ 
λούθως: 

α) Για Μονάδα Εμφραγμάτων, η αποζημίωση γίνεται 
με βάση το Κ.Ε.Ν. της διάγνωσης εισαγωγής. 

β) Για Μονάδα Εγκαυμάτων, η αποζημίωση γίνεται με 
βάση τα ισχύοντα για τη νοσηλεία σε Μ.Ε.Θ. 

Άρθρο 24 

Νοσηλεία σε Μονάδες Εντατικής 

Νοσηλείας Νεογνών (Μ.Ε.Ν.Ν.) 

1. Για τα νεογέννητα για τα οποία απαιτείται η νοση¬ 
λεία τους σε Μονάδες Εντατικής Νοσηλείας Νεογνών 
(Μ.Ε.Ν.Ν.) με τη γέννησή τους, είτε σε Μ.Ε.Ν.Ν. δημόσιου 
Νοσοκομείου είτε συμβεβλημένης ιδιωτικής Κλινικής, ο 
ΕΟΠΥΥ αποζημιώνει το κατάλληλο Κ.Ε.Ν. της κατηγορίας 
ΜϋΠ 5 (κωδικοίΤ) και όχι ημερήσιο νοσήλιο. 

2. Ο ΕΟΠΥΥ αποζημιώνει ημερήσιο νοσήλιο σε 
Μ.Ε.Ν.Ν. δημόσιου Νοσοκομείου ή συμβεβλημένης 
ιδιωτικής κλινικής, μόνο για νεογνά που χρειάζονται ει¬ 
σαγωγή σε αυτήν εντός του πρώτου μήνα και μετά την 
πρώτη έξοδό τους από το μαιευτήριο, ως εξής: 

α) Για νοσηλεία σε νεογνική μονάδα επιπέδου I και II, 
αποδίδεται ημερήσιο νοσήλιο 150 ευρώ. 

β) Για εντατική νοσηλεία νεογνών επιπέδου III, απο¬ 
δίδεται ημερήσιο νοσήλιο 300 ευρώ. Κατά τα λοιπά, 
ισχύει η κοινή υπουργική απόφαση 1892/20.12.2004. 
Οι προϋποθέσεις εισαγωγής ορίζονται από την κείμενη 
νομοθεσία. 

γ) Στις περιπτώσεις νεογνών για τις οποίες θα απαιτη¬ 
θεί νοσηλεία σε Μ.Ε.Ν.Ν. μετά την πάροδο της Μ.Δ.Ν. 
του επιλεγμένου Κ.Ε.Ν. της παραγράφου 1 του παρό¬ 
ντος, ο ΕΟΠΥΥ αποζημιώνει τη Μ.Ε.Ν.Ν. για τα δημόσια 
Νοσοκομεία και τις ιδιωτικές Κλινικές με το ημερήσιο 
νοσήλιο Μ.Ε.Ν.Ν. 

Άρθρο 25 

Αποκλειστική νοσοκόμα 

Η αναγνώριση απόδοσης δαπάνης για τη χρησιμοποί¬ 
ηση αποκλειστικής νοσοκόμου ανά νοσηλεία και μέχρι 
δυο (2) νοσηλείες το μήνα, είναι δυνατή μόνο σε κρατικά 
Νοσοκομεία, για ασθενείς με βαριά γενική κατάσταση, 
για τους οποίους απαιτούνται ιδιαίτερες φροντίδες, μόνο 
κατά τη διάρκεια της νύκτας και μέχρι οκτώ (8) νύκτες. 

Η παράταση χρήσης αποκλειστικής νοσοκόμας θα 
βεβαιώνεται από τον Διευθυντή της Κλινικής ως προς 
την βαρύτητα της γενικής κατάστασης του ασθενή, θα 
εγκρίνεται από τον αρμόδιο ελεγκτή και θα αποζημιώ¬ 
νεται μέχρι συνολικά δώδεκα (12) νύχτες. 

Η έγκριση αποζημίωσης από τον ΕΟΠΥΥ απαιτεί και 
την επικύρωση του γνήσιου της υπογραφής του Διευθυ- 

ντή της Κλινικής από την αρμόδια διοικητική υπηρεσία 
του Νοσοκομείου. 

Σε όλως εξαιρετικές περιπτώσεις κινητικά αναπήρων, 
η αποζημίωση αποκλειστικής νοσοκόμας δύναται να 
καλύπτει το σύνολο της νοσηλείας του δικαιούχου που 
έχει ποσοστό αναπηρίας πάνω από 80% με βεβαίωση 
επιτροπής ΚΕΠ Α, με τη σύμφωνη γνώμη του θεράποντος 
ιατρού και του Διευθυντή της Κλινικής όπου νοσηλεύ¬ 
εται. 

Η αποζημίωση ορίζεται σε τριάντα (30) ευρώ για κάθε 
νύκτα τις καθημερινές και σε σαράντα πέντε (45) ευρώ 
τα Σαββατοκύριακα και τις αργίες. Τα ποσά δύνανται 
να αναπροσαρμόζονται με απόφαση του Δ.Σ. του Ορ¬ 
γανισμού. 

Όταν για τη νοσηλεία του ασθενή δίδονται εγκρί¬ 
σεις για ασυνεχή χρονικά διαστήματα μέσα στην ίδια 
νοσηλεία, η δαπάνη αποδίδεται συνολικά μέχρι οκτώ 
(8) νύκτες ή μέχρι δώδεκα (12) νύκτες, σύμφωνα με τα 
ανωτέρω προβλεπόμενα. 

Ο τρόπος και η διαδικασία αποζημίωσηςτης δαπάνης 
ορίζεται με εγκυκλίους και γενικά έγγραφα του Οργα¬ 
νισμού. 

Άρθρο 26 

Μεταμοσχεύσεις ιστών και οργάνων 
1.0 Οργανισμός καλύπτει τις δαπάνες για μεταμόσχευ¬ 
ση ιστών και οργάνων με βάση το κρατικό τιμολόγιο, στο 
πλαίσιο υπογραφής σχετικών συμβάσεων, σύμφωνα με 
την ισχύουσα νομοθεσία. 

2. Οι μεταμοσχεύσεις ιστών και οργάνων από ζώντα 
ή νεκρό δότη διενεργούνται αποκλειστικά σε ειδικές 
Μονάδες Μεταμόσχευσης νοσηλευτικών ιδρυμάτων 
Ν.Π.Δ.Δ. ή Ν.Π.Ι.Δ. κοινωφελούς και μη κερδοσκοπικού 
χαρακτήρα ή όπου αλλού ορίζει ο Νόμος. 

3.0 Οργανισμός αποδίδει το 100% της δαπάνης, σύμ¬ 
φωνα με τα οριζόμενα στις διατάξεις της νομοθεσίας, 
όπως κάθε φορά ισχύει. 

4. Διαγνωστικές εξετάσεις και ειδικές θεραπείες για 
προμεταμοσχευτικό ή μεταμοσχευτικό έλεγχο σε ειδικά 
οργανωμένες και εξουσιοδοτημένες μονάδες νοσηλευ¬ 
τικών Ιδρυμάτων της χώρας Ν.Π.Δ.Δ. ή Ν.Π.Ι.Δ. κοινωφε¬ 
λούς και μη κερδοσκοπικούς χαρακτήρα, διενεργούνται 
χωρίς συμμετοχή των δικαιούχων. 

5. Οι δαπάνες για την αφαίρεση ενός ή περισσοτέρων 
οργάνων από ζώντα ή νεκρό δότη, τη συντήρηση, τη με¬ 
ταφορά και τη μεταμόσχευσή τους, βαρύνουν τον ασφα¬ 
λιστικό οργανισμό του λήπτη ή του υποψηφίου λήπτη. 

Όταν η αφαίρεση αφορά ζώντα δότη, στις δαπάνες 
περιλαμβάνονται: 

α) οι ιατρικές και εργαστηριακές πράξεις πριν και μετά 
την αφαίρεση οργάνου, 
β) η φαρμακευτική αγωγή, 

γ) τα υλικά μέσα αποκατάστασης της υγείας ή ανα¬ 
κούφισης, 

δ) η νοσηλεία πριν και μετά την αφαίρεση οργάνου, 
ε) η απασχόληση αποκλειστικής νοσοκόμας, 
στ) τα έξοδα μετακίνησης προς τον Οργανισμό αφαί¬ 
ρεσης και διαμονής του υποψηφίου δότη, 
ζ) κάθε θετική ζημία εξαιτίαςτης αποχής από την ερ¬ 
γασία του, 


η) οι αμοιβές για εργασία που στερήθηκε να προε¬ 
τοιμαστεί και να πραγματοποιηθεί η αφαίρεση και να 
αποκατασταθεί η υγεία του. 

Όταν η αφαίρεση αφορά νεκρό δότη, στις δαπάνες 
περιλαμβάνονται: 

α) οι ιατρικές και παραϊατρικές πράξεις πριν την αφαί¬ 
ρεση οργάνου, 

β) η αναγκαία νοσηλεία και μεταφορά για την αφαί¬ 
ρεση οργάνου. 

6. Ειδικά για δικαιούχους που πρόκειται να υποβλη¬ 
θούν σε μεταμόσχευση οργάνου ή μυελού των οστών, 
εκτός των άλλων, απαιτείται να προσκομίζεται και η 
απόφαση της υπηρεσίας συντονισμού και ελέγχου με¬ 
ταμοσχεύσεων του Υπουργείου Υγείας και ο έλεγχος 
ιστοσυμβατότητας. Επίσης, ο Οργανισμός καλύπτει και 
τα έξοδα διαμονής και διατροφής του υπαλλήλου του 
Εθνικού Οργανισμού Μεταμοσχεύσεων (Ε.Ο.Μ.) που με¬ 
τακινείται για την μεταφορά μοσχευμάτων. 

7. Με απόφαση υπουργού υγείας, έπειτα από εισήγη¬ 
ση του Δ.Σ.του ΕΟΠΥΥ, καθορίζεται ειδική αποζημίωση 
ιατρών ΜΕΘ που μετείχαν στην υποστήριξη του δότη 
οργάνων, η οποία διατίθεται από τον ΕΟΠΥΥ στον ΕΟΜ 
και ο ΕΟΜ την αποδίδει μέσω των νοσοκομείων στους 
ιατρούς της ΜΕΘ καθώς και κάθε άλλη αναγκαία λεπτο¬ 
μέρεια. 

Άρθρο 27 

Υπηρεσίες ψυχικής υγείας από ιδιώτες πάροχους 

1. Για τις συμβεβλημένες ψυχιατρικές Κλινικές ορίζεται 
κλειστό ημερήσιο νοσήλιο σύμφωνα με τη σύμβαση, με 
εξαιρούμενα τα φάρμακα υψηλού κόστους (ΦΥΚ) του 
καταλόγου του ν. 3816/2010, για τα οποία δεν θα κα¬ 
ταβάλλεται από τον δικαιούχο συμμετοχή και τα οποία 
θα χορηγούνται από τα οικεία φαρμακεία του ΕΟΠΥΥ 
ή από φαρμακεία δημόσιων Νοσοκομείων. Επιπλέον, 
καταβάλλεται στις ψυχιατρικές Κλινικές ως ημερήσια 
φαρμακευτική δαπάνη, το ποσό έως οκτώ (8) ευρώ, πέ¬ 
ραν του ημερήσιου νοσηλίου. 

2. Για τις συμβεβλημένες ψυχιατρικές Κλινικές ορίζεται 
κλειστό ημερήσιο νοσήλιο, σύμφωνα με τη σύμβαση η 
οποία προκύπτει από διαδικασία διαπραγμάτευσης με 
την Επιτροπή Διαπραγμάτευσης του ΕΟΠΥΥ. 

Στο ημερήσιο κλειστό νοσήλιο, περιλαμβάνονται: ανα¬ 
λώσιμα υλικά, είδη προσωπικής υγιεινής, καθετήρες σί¬ 
τισης απλοί, ουροκαθετήρες, πάσης φύσεως επιθέματα, 
υγειονομικό υλικό, εξετάσεις, εκτός των εξαιρουμένων 
που ορίζονται στην παρούσα, καθώς και όλες οι αναγκαί¬ 
ες κατά περίπτωση πράξεις θεραπείας. 

3. Ο ΕΟΠΥΥ αποζημιώνει νοσηλεία σε ιδιωτικές ψυ¬ 
χιατρικές Κλινικές μόνο για ασθενείς με τεκμηριωμένα 
και προσδιορισμένα ψυχιατρικά νοσήματα, σύμφωνα με 
γνωμάτευση θεράποντος ιατρού δημόσιου νοσηλευτι¬ 
κού ιδρύματος. 

4. Η επανεκτίμηση αναγκαιότητας νοσηλείας ασθενή 
σε ψυχιατρική Κλινική, θα διενεργείται από τον υπεύθυ¬ 
νο ψυχίατρο του ιδιωτικού Θεραπευτηρίου και έγκριση 
του αρμόδιου ελεγκτικού οργάνου του ΕΟΠΥΥ, και όπου 
δεν υπάρχει, η αξιολόγηση και η γνωμάτευση της ανα¬ 
γκαιότητας νοσηλείας του ασθενή θα διενεργείται από 

ψυχίατρο με βαθμό Συντονιστή Διευθυντή ή Διευθυντή 
ΕΣΥ, ψυχιατρικής Κλινικής ή ψυχιατρικού Εξωτερικού 
Ιατρείου δημόσιου Νοσοκομείου. 

Οι νοσηλευόμενοι σε ιδιωτικές ψυχιατρικές Κλινικές, 
συμμετέχουν στο συνολικό κόστος νοσηλείας κατά 10%, 
εκτός από περιπτώσεις ασθενών που βεβαιωμένα από 
κρατική υπηρεσία, είναι άποροι. 

Ο ΕΟΠΥΥ δύναται να συμβάλλεται με Μονάδες Ψυχι¬ 
κής Υγείας (Ξενώνες, Οικοτροφεία και Προστατευόμενα 
Διαμερίσματα), σύμφωνα με την κείμενη νομοθεσία, και 
αποζημιώνει με ειδικό νοσήλιο-τροφείο, όπως προκύπτει 
από διμερή σύμβαση του παρόχου με τον Οργανισμό, 
ύστερα από διαδικασία διαπραγμάτευσης με τους όρους 
και τις προϋποθέσεις που δύναται να θέτει ο Οργανισμός. 

Σε κάθε περίπτωση, η τιμή αποζημίωσης δεν μπορεί να 
υπερβαίνει το ποσό που προβλέπεται από την ισχύουσα 
νομοθεσία. 

Για τους Ξενώνες και τα Οικοτροφεία (Μονάδες Ψυχο- 
κοινωνικής Αποκατάστασης) καθώς και τα Προστατευ- 
μένα Διαμερίσματα, στην έννοια του ειδικού νοσηλίου 
περιλαμβάνονται η νοσηλεία και η περίθαλψη, τα φάρ¬ 
μακα και η ψυχολογική υποστήριξη, τα τρόφιμα, τα είδη 
υγιεινής και ασφάλειας και τα υλικά καθαριότητας, τα 
έξοδα ένδυσης, υπόδησης και ιματισμού, τα μικροέξοδα 
των ασθενών, τα έξοδα για εκπαίδευση σε δεξιότητες 
ανεξάρτητης διαβίωσης και κοινωνικές δεξιότητες, για 
συμμετοχή σε δραστηριότητες ελεύθερου χρόνου και 
σε δίκτυα κοινωνικής υποστήριξης, η αγωγή της κοινό¬ 
τητας σε θέματα που αφορούν την ψυχική υγεία και η 
εκπαίδευση της κοινότητας σε θέματα αποκατάστασης 
και υποστήριξης των ασθενών. 

Οι προϋποθέσεις και οι διαδικασίες εισαγωγής ορίζο¬ 
νται από την ισχύουσα νομοθεσία. Οι περιθαλπόμενοι 
στις ανωτέρω δομές δεν έχουν συμμετοχή. 

5. Ο ΕΟΠΥΥ μπορεί να συμβάλλεται με φορείς παρο¬ 
χής άλλων υπηρεσιών ψυχικής υγείας (Κέντρα Ημέρας, 
Κινητές Μονάδες κ.α.), με βάση την ισχύουσα νομοθεσία. 

Άρθρο 28 

Περίθαλψη χρονίως πασχόντων 

1. Ως ιδρύματα περίθαλψης χρονίως πασχόντων νο¬ 
ούνται δομές που δύνανται να φιλοξενήσουν χρονίως 
πάσχοντες ασθενείς και να μεριμνούν για την αναγκαία 
για αυτούς περίθαλψη. Η εισαγωγή σε αυτά τα ιδρύματα 
αναγγέλλεται με βάση τον ΑΜΚΑ του περιθαλπομένου. 

2. Ως χρόνια πάσχοντες θεωρούνται άτομα που βρί¬ 
σκονται σε μόνιμα κατακεκλιμένη (κλινήρη) κατάσταση 
ή έχουν αδυναμία αυτοεξυπηρέτησης και η παθολογική 
τους κατάσταση δεν απαιτεί θεραπεία με ενδοφλέβια 
χορήγηση υγρών και φαρμάκων ή μηχανική υποστήρι¬ 
ξη αναπνοής ή χειρουργικό καθαρισμό κατακλίσεων. Οι 
όροι και οι προϋποθέσεις εισαγωγής των χρονίως πασχό¬ 
ντων σε αυτές τις δομές πραγματοποιείται σύμφωνα με 
την κείμενη νομοθεσία. 

3.0 ΕΟΠΥΥ δύναται να συμβάλλεται: 

α. Με ιδρύματα που είναι Ν.Π.Δ.Δ. ή κοινωφελή ιδρύ¬ 
ματα μη κερδοσκοπικού χαρακτήρα ή πτέρυγες αυτών, 
που έχουν σκοπό αποκλειστικά την περίθαλψη χρονίως 
πασχόντων ασθενών σε κλινήρη κατάσταση ή αδυναμία 


αυτοεξυπηρέτησης και τα οποία επιδοτούνται από το 
κράτος. 

β. Με ιδιωτικές κλινικές που θα διαθέτουν πτέρυγες 
νοσηλείας χρονίως πασχόντων. Οι πτέρυγες περίθαλψης 
χρονίως πασχόντων πρέπει να είναι σαφώς διαχωρισμέ¬ 
νες και μόνο οργανικά/λειτουργικά θα είναι συνδεδεμέ- 
νεςγιατην καλύτερη παροχή επιστημονικής και λοιπής 
φροντίδας προς τους περιθαλπόμενους. Τα συμβεβλη¬ 
μένα με τον ΕΟΠΥΥ ιδρύματα χρονίως πασχόντων, θα 
περιθάλπουν χωρίς διάκριση τους ασθενείς που έχουν 
ανάγκη χρόνιας και συστηματικής νοσηλευτικής φρο¬ 
ντίδας. 

γ. Με ιδιωτικά ιδρύματα, μονάδες φροντίδας ηλικιω¬ 
μένων μη κερδοσκοπικού χαρακτήρα ή πτέρυγες αυτών, 
που έχουν σκοπό αποκλειστικά την περίθαλψη χρονίως 
πασχόντων ασθενών σε μόνιμο κλινοστατισμό ή αδυνα¬ 
μία αυτοεξυπηρέτησης. 

δ. Με δημόσια Νοσοκομεία ή πτέρυγες αυτών, εφόσον 
έχει συναφθεί σύμβαση με τον Οργανισμό, για ασθε¬ 
νείς με τις παραπάνω περιγραφείσες παθήσεις και με 
την αποζημίωση που προβλέπεται για τις κλινικές που 
περιθάλπουν χρονίως πάσχοντες. 

4. Η τιμή νοσηλίου σε αυτά προκύπτει μετά από δια¬ 
πραγμάτευση με τον ΕΟΠΥΥ και δεν μπορεί να υπερβαί¬ 
νει το 80% της τιμής της Γ' θέσης των ιδιωτικών κλινικών 
ή όπως ισχύει κάθε φορά. 

Στην τιμή νοσηλίου συμπεριλαμβάνονται η φαρμακευ¬ 
τική αγωγή, οι αναγκαίες φυσιοθεραπευτικές πράξεις, τα 
αναλώσιμα υλικά και τα υλικά φροντίδας κατακλίσεων. 

5. Η ημερήσια φαρμακευτική δαπάνη συμπεριλαμβά- 
νεται στο ημερήσιο νοσήλιο, εξαιρουμένων των φαρμά¬ 
κων υψηλού κόστους (ΦΥΚ) που χορηγούνται από τα 
φαρμακεία του ΕΟΠΥΥ ή των δημόσιων νοσοκομείων. 

Εξαιρούμενα του νοσηλίου των δομών α) έως δ) που 
περιθάλπουν χρονίως πάσχοντες ασθενείς, όπως περι- 
γράφονται ανωτέρω, εκτός από τα φάρμακα υψηλού 
κόστους (ΦΥΚ), θεωρούνται επίσης: 

- Τα αντινεοπλασματικά φάρμακα και τα επικουρικά 
χημειοθεραπείας. 

-Τα παρεντερικά αντιπηκτικά. 

- Οι αξονικές τομογραφίες (0Τ) και οι μαγνητικές το¬ 
μογραφίες (ΜΚΙ), που αποζημιώνονται στο 45% του κρα¬ 
τικού τιμολογίου. 

-ΤαΤΜρΙθχ αγγείων και καρδιάς που αποζημιώνονται 
στο 45% του κρατικού τιμολογίου. 

- Οι ορμονολογικές εξετάσεις, όχι οι δοκιμασίες, που 
αποζημιώνονται στο 45% της πρώτης στήλης του κρα¬ 
τικού τιμολογίου. 

-Τα αντιβιοτικά με παρεντερική χορήγηση. 

- Οι συνεδρίες υποκατάστασης της νεφρικής λειτουρ¬ 
γίας. 

6. Σε όλες τις παραπάνω περιπτώσεις, για την εισαγω¬ 
γή των ασθενών είναι απαραίτητη ιατρική γνωμάτευση 
που θα εκδίδεται ηλεκτρονικά από ιατρό σχετικής με 
την πάθηση ειδικότητας, κρατικού ή πανεπιστημιακού 
Νοσοκομείου ή Κέντρων Υγείας ή οικογενειακών ιατρών, 
των συμβεβλημένων ιατρών του ΕΟΠΥΥ, και βεβαίωση 
κοινωνικής έρευνας από κοινωνικούς λειτουργούς των 
Νοσοκομείων ή άλλων δημοσίων δομών. 

7. Παράταση παραμονής πέραν του έτους γίνεται μετά 
από επανεκτίμηση και επιστημονική αξιολόγηση της εξέ¬ 
λιξης του περιστατικού από τον θεράποντα ιατρό. Στη 
νέα γνωμάτευση του θεράποντα ιατρού του ιδρύματος 
περιγράφονται αναλυτικά τα αποτελέσματα της θερα¬ 
πείας, η κατάσταση του ασθενούς και η αναγκαιότητα 
της παράτασης νοσηλείας. Η γνωμάτευση εγκρίνεται 
από αρμόδιο ελεγκτικό όργανο του ΕΟΠΥΥ. 

8. Μια φορά το χρόνο οι διοικήσεις των ιδρυμάτων 
οφείλουν να καταθέτουν στις υπηρεσίες του ΕΟΠΥΥ 
πιστοποιητικό οικογενειακής κατάστασης για κάθε πε¬ 
ριθαλπόμενο. 

Κεφάλαιο Τέταρτο 
Άρθρο 29 

Κέντρα Διημέρευσης- 
Ημερήσιας Φροντίδας (Κ.Δ.-Η.Φ.) 

1. Ο ΕΟΠΥΥ, για την παροχή φροντίδας σε άτομα με 
αναπηρία (ΑμεΑ), συμβάλλεται με Κέντρα Διημέρευσης- 
Ημερήσιας Φροντίδας (Κ.Δ.-Η.Φ.), δημόσια και ιδιωτικά. 

2. Στην έννοια του νοσηλίου περιλαμβάνεται η διαμο¬ 
νή, όλο το πρόγραμμα πράξεων θεραπείας που έχουν 
ανάγκη τα ΑμεΑ, οι δράσεις κοινωνικοποίησης, οι εκπαι¬ 
δευτικές δραστηριότητες, η δημιουργική απασχόληση, 
η ψυχαγωγία, η άθληση, η ιατρική παρακολούθηση και 
η μεταφορά τους από το σπίτι στο Κέντρο και το αντί¬ 
στροφο. Το ωράριο λειτουργίας των Κ.Δ.-Η.Φ. είναι οκτώ 
και άνω των οκτώ ωρών, όπως ορίζεται στο σχετικό π.δ. 
Στο ως άνω ωράριο λειτουργίας, συμπεριλαμβάνεται ο 
χρόνος μετακίνησης που βεβαιώνεται από τους υπεύθυ¬ 
νους του Κέντρου και τους γονείς. 

3. Για την εισαγωγή των ΑμεΑ στα Κ.Δ.-Η.Φ. είναι απα¬ 
ραίτητη αναλυτική ιατρική γνωμάτευση από ιατρό σχετι¬ 
κής με την πάθηση ειδικότητας, μία φορά το χρόνο, και ο 
δείκτης νοημοσύνης άπαξ. Η αρχική ιατρική γνωμάτευση 
και εκείνη που χορηγείται όταν κρίνεται απαραίτητη η 
συνέχιση παρακολούθησης προγράμματος σε Κ.Δ.-Η.Φ., 
θα πρέπει να περιγράφει αναλυτικά τη κατάσταση του 
ΑμεΑ, τα αποτελέσματα των παρεχόμενων προγραμμά¬ 
των, την αναγκαιότητα συνέχισης και τα είδη των πρά¬ 
ξεων θεραπείας που είναι απαραίτητα να παρέχονται. 

Για τα ΑμεΑ μέχρι δέκα οκτώ (18) ετών με σοβαρές 
κινητικές ή νοητικές ή αισθητηριακές αναπηρίες ή μικτές 
αναπηρίες, απαιτείται αναλυτική ιατρική γνωμάτευση, 
ανά τριετία, από κρατικό ή πανεπιστημιακό Νοσοκο¬ 
μείο ή Κέντρο Παιδοψυχικής Υγιεινής ή Κέντρα Ψυχικής 
Υγείας - Κοινοτικά Κέντρα Ψυχικής Υγείας Παιδιών - Εφή¬ 
βων (τέως Ιατροπαιδαγωγικά Κέντρα) δημόσια ή επο¬ 
πτευόμενα από δημόσιο φορέα, από ιατρό σχετικής με 
την πάθηση ειδικότητα (π.χ. παιδοψυχίατρο, ψυχίατρο, 
νευρολόγο, παιδίατρο με αποδεδειγμένη εμπειρία στην 
αναπτυξιολογία). Τη γνωμάτευση υπογράφει ο Διευθυ¬ 
ντής της αντίστοιχης Κλινικής ή Κέντρου Ψυχικής Υγείας 
ή ο νόμιμος αναπληρωτής αυτού. 

4. Για τα ΑμεΑ άνω των δέκα οκτώ (18) ετών με σοβα¬ 
ρές κινητικές ή νοητικές ή αισθητηριακές αναπηρίες ή τα 
μικτά περιστατικά, δύναται να παρατείνεται η χορήγηση 
των ανωτέρω παροχών κατόπιν ιατρικής γνωμάτευσης, 
ανά τριετία, από ιατρό σχετικής με την πάθηση ειδικό¬ 


τητας, κρατικού ή πανεπιστημιακού Νοσοκομείου ή Μο¬ 
νάδας Υγείας - Κέντρου Υγείας και οικογενειακού ιατρού 
του ΠΕ.ΔΥ., μετά από επανεκτίμηση και επιστημονική 
αξιολόγηση της εξέλιξης της πάθησης και της αναγκαι¬ 
ότητας συνέχισης παραμονής - ημερήσιας φροντίδας 
στο Κ.Δ.-Η.Φ. Τη γνωμάτευση υπογράφει ο Διευθυντής 
της αντίστοιχης Κλινικής ή Κέντρου ή ο νόμιμος αναπλη¬ 
ρωτής αυτού. Οι γνωματεύσεις εκδίδονται ηλεκτρονικά. 

5. Στα προγράμματα των Κ.Δ.-Η.Φ. εντάσσονται και με¬ 
τέχουν ΑμεΑ που έχουν συγγενείς παθήσεις ή παθήσεις 
που οφείλονται σε χρωμοσωμικές ανωμαλίες, σύνδρομα, 
μεταβολικά ή νευρομυϊκά νοσήματα που προκαλούν 
κινητική ή/και αναπτυξιακή και αισθητηριακή αναπηρία. 

6. Τα ΑμΕΑ που μετέχουν και παρακολουθούν προ¬ 
γράμματα Διημέρευσης Ημερήσιας Φροντίδας, τα οποία 
συγχρηματοδοτούνται από το ΕΣΠΑ, δεν δικαιούνται 
νοσηλίου-τροφείου από τον ΕΟΠΥΥ. Η χορήγηση του 
νοσηλίου-τροφείου από τον ΕΟΠΥΥ ή τα συγχρηματο- 
δοτούμενα προγράμματα ΕΣΠΑ με τυχόν ταυτόχρονη 
χορήγηση πράξεων θεραπείας για την ίδια πάθηση, 
θωρείται διπλή παροχή και δεν δύναται να χορηγηθεί. 

Άρθρο 30 
Οικοτροφεία 

1. Για άτομα που πάσχουν από βαριά σωματική ή/και 
νοητική αναπηρία και περιθάλπονται σε οικοτροφεία/ 
ιδρύματα, ο ΕΟΠΥΥ στο πλαίσιο συμβάσεων, καλύπτει 
το 100% του ημερήσιου νοσηλίου-τροφείου του προ- 
βλεπόμενου από την ισχύουσα νομοθεσία. 

Στην έννοια του ημερησίου νοσηλίου-τροφείου πε¬ 
ριλαμβάνεται η διαμονή, η διατροφή, η περίθαλψη η 
ψυχολογική υποστήριξη, όλο το πρόγραμμα πράξεων 
θεραπείας που έχουν ανάγκη τα ΑμεΑ, οι εκπαιδευτικές 
δραστηριότητες, η δημιουργική απασχόληση, η ψυχα¬ 
γωγία, η άθληση και η ιατρική παρακολούθηση. 

2. Για την εισαγωγή των παιδιών των δικαιούχων σε 
οικοτροφεία/ιδρύματα είναι απαραίτητη αναλυτική ια¬ 
τρική γνωμάτευση, από ιατρό σχετικής με την πάθηση 
ειδικότητας καθώς και βεβαίωση κοινωνικής έρευνας 
από κοινωνικούς λειτουργούς του ευρύτερου δημόσι¬ 
ου τομέα κάθε τρία χρόνια, και βεβαίωση για το Δείκτη 
νοημοσύνης εφάπαξ. 

Ειδικότερα, σε δικαιούχους μέχρι δέκα οκτώ (18) ετών 
με σοβαρά κινητικά, νοητικά, αισθητηριακά ή πολλα¬ 
πλές αναπηρίες, η γνωμάτευση χορηγείται από κρατικό 
ή πανεπιστημιακό Νοσοκομείου ή Κέντρο Παιδοψυχικής 
Υγιεινής ή Κέντρο Ψυχικής Υγείας - Κοινοτικά Κέντρα Ψυ¬ 
χικής Υγείας Παιδιών - Εφήβων (τέως Ιατροπαιδαγωγικά 
Κέντρα) δημόσια ή εποπτευόμενα από δημόσιο φορέα, 
από ιατρό σχετικής με την πάθηση ειδικότητα (π.χ. παι- 
δοψυχίατρο, ψυχίατρο, νευρολόγο και παιδιάτρου με 
αποδεδειγμένη εμπειρία στην αναπτυξιολογία). 

3. Σε περιπτώσεις δικαιούχων άνω των δέκα οκτώ (18) 
ετών με σοβαρές κινητικές ή νοητικές ή αισθητηριακές 
αναπηρίες ή πολλαπλές αναπηρίες, δύναται να παρα- 
τείνεται η χορήγηση των ανωτέρω παροχών, κατόπιν 
ιατρικής γνωμάτευσης από ιατρό σχετικής με την πά¬ 
θηση ειδικότητα, κρατικών ή πανεπιστημιακών Νοσο¬ 
κομείων ή Κέντρων Υγείας και οικογενειακών ιατρών, 

μετά από επανεκτίμηση και επιστημονική αξιολόγηση 
της εξέλιξης του περιστατικού και την αναγκαιότητας 
συνέχισης της περίθαλψης. Τις ανωτέρω γνωματεύσεις 
υπογράφει ο Διευθυντής ή ο νόμιμος αναπληρωτής του, 
της αντίστοιχης Κλινικής ή Κέντρου που τις εκδίδει. Οι 
γνωματεύσεις εκδίδονται ηλεκτρονικά. 

4. Τα ΑμΕΑ που μετέχουν και παρακολουθούν προ¬ 
γράμματα τα οποία συγχρηματοδοτούνται από ΕΣΠΑ, 
δεν δικαιούνται νοσηλίου-τροφείου από τον ΕΟΠΥΥ. Η 
χορήγηση του νοσηλίου-τροφείου από τον ΕΟΠΥΥ ή τα 
συγχρηματοδοτούμενα προγράμματα ΕΣΠΑ με τυχόν 
ταυτόχρονη χορήγηση πράξεων θεραπείας για την ίδια 
πάθηση, θωρείται διπλή παροχή και δεν δύναται να χο¬ 
ρηγηθεί. 

Άρθρο 31 

Στέγες Υποστηριζόμενης Διαβίωσης (ΣΥΔ) 
και Στέγες Αυτόνομης Διαβίωσης (ΣΑΔ) 

Ο ΕΟΠΥΥ συμβάλλεται με Στέγες Υποστηριζόμενης 
Διαβίωσης (ΣΥΔ) και Στέγες Αυτόνομης Διαβίωσης 
(ΣΑΔ), οι οποίες λειτουργούσαν νόμιμα πριν την έκδο¬ 
ση της κοινής υπουργικής απόφασης Π3β/Φ.ΓΕΝ/ΓΠ οικ. 
3394/10.1.2007 (Β' 74), σύμφωνα με το άρθρο 13, παρ.1, 
της ίδιας απόφασης, σύμφωνα με την εκάστοτε ισχύου- 
σα νομοθεσία που ορίζει τις παρεχόμενες υπηρεσίες, 
τις προδιαγραφές λειτουργίας, τις προϋποθέσεις και τις 
διαδικασίες εισαγωγής. 

Τα περιθαλπόμενα ΑμεΑ που χρηματοδοτούνται από 
τα προγράμματα ΕΣΠΑ, δεν δικαιούνται το νοσήλιο-τρο- 
φείο από τον ΕΟΠΥΥ. Η χορήγηση του νοσηλίου-τροφεί¬ 
ου σε όλες τις ανωτέρω κατηγορίες από τον ΕΟΠΥΥ ήτα 
συγχρηματοδοτούμενα προγράμματα ΕΣΠΑ, με τυχόν 
ταυτόχρονη χορήγηση πράξεων θεραπείας για την ίδια 
πάθηση, θεωρείται διπλή παροχή σε είδος και δεν δύ- 
ναται να χορηγηθεί. 

Κεφάλαιο Πέμπτο 
Άρθρο 32 

Περίθαλψη - Παροχές ασθένειας 
σε είδος σε κράτη - μέλη της Ευρωπαϊκής 
Ένωσης και Λοιπές Χώρες 

1.0 ΕΟΠΥΥ εγκρίνει στους δικαιούχους του χορήγηση 
υπηρεσιών περίθαλψης και παροχών ασθένειας σε είδος 
εκτός Ελλάδας, σύμφωνα με τις ισχύουσες εθνικές δια¬ 
τάξεις, τις Οδηγίες και τους Κανονισμούς Ευρωπαϊκής 
Ένωσης (εφεξής Ε.Ε.) για τον συντονισμό των συστημά¬ 
των κοινωνικής ασφάλισης, με τις προϋποθέσεις που 
περιγράφονται παρακάτω: 

Α) Προγραμματισμένη ή έκτακτη περίθαλψη. 

Η νοσηλεία σε κράτη-μέλη και λοιπές χώρες εγκρίνεται 
αρμοδίως μετά από απόφαση του Δ.Σ. ή του Προέδρου 
του ΕΟΠΥΥ, ύστερα από αιτιολογημένη γνωμάτευση του 
αρμόδιου υγειονομικού οργάνου, όταν ο ασφαλισμένος: 

α. Πάσχει από σοβαρό νόσημα, το οποίο δεν μπορεί 
να αντιμετωπισθεί στην Ελλάδα είτε γιατί δεν υπάρχουν 
τα κατάλληλα επιστημονικά μέσα είτε γιατί δεν εφαρμό¬ 
ζεται η ειδική ιατρική μέθοδος διάγνωσης και θεραπείας 
που απαιτείται, και με την προϋπόθεση ότι όλα τα πα¬ 
ραπάνω είναι δυνατά στο εξωτερικό και δεν αποτελούν 
πειραματική ή ερευνητική μέθοδο. 


β. Πάσχει από σοβαρό νόσημα, το οποίο δεν μπορεί 
να αντιμετωπιστεί στην Ελλάδα εγκαίρως και μέσα στον 
ιατρικώς αναγκαίο χρόνο και η τυχόν καθυστέρηση της 
αντιμετώπισής του θέτει σε κίνδυνο την κατάσταση της 
υγείας του ασθενούς. 

γ. Αναχωρήσει επειγόντως για το εξωτερικό, χωρίς 
την προβλεπόμενη διαδικασία προέγκρισης του Ορ¬ 
γανισμού, γιατί υπάρχει ανάγκη άμεσης και επείγουσας 
αντιμετώπισης της πάθησής του. 

δ. Βρίσκεται προσωρινά για οποιαδήποτε αιτία σε 
χώρα εντός ή εκτός Ε.Ε. και λόγω βίαιου, αιφνίδιου και 
αναπότρεπτου συμβάντος ασθενήσει ξαφνικά και νοση¬ 
λευτεί σε Νοσοκομείο. 

ε. Χρήζει μεταμόσχευσης ιστών ή οργάνων (συμπαγών 
ή ρευστών), η οποία δεν μπορεί να πραγματοποιηθεί 
στην Ελλάδα ή στον κρίσιμο για την περίπτωση του 
ασθενούς χρόνο. 

Για τις περιπτώσεις (α), (β) και (ε) απαιτείται προηγού¬ 
μενη έγκριση ενώ στις περιπτώσεις (γ) και (δ) είναι δυ¬ 
νατή η έκτων υστέρων έγκριση της νοσηλείας. 

2. Σε κράτη μέλη της Ε.Ε ή σε κράτη που εφαρμόζουν 
τους Κανονισμούς της Ε.Ε., η νοσηλεία ασθενούς και 
προκειμένου για μεταμόσχευση και δότη, εγκρίνεται για 
δημόσια ή πανεπιστημιακά Νοσοκομεία ή φορείς ενταγ- 
μένους στο σύστημα Κοινωνικής Ασφάλισης με βάση τα 
ευρωπαϊκά έντυπα. Η προγραμματισμένη νοσηλεία σε 
ιδιωτικά θεραπευτήρια ή σε ιδιωτικές πτέρυγες κρατι¬ 
κών Νοσοκομείων (μη αποδοχή ευρωπαϊκού εντύπου), 
εγκρίνεται μόνο στην περίπτωση που το περιστατικό 
χρήζει άμεσης και επείγουσας αντιμετώπισης και τυχόν 
καθυστέρηση εγκυμονεί κίνδυνο για τη ζωή ή την υγεία 
του ασθενούς και υπό τις προϋποθέσεις προσκόμισης 
των δικαιολογητικών της επόμενης παραγράφου. 

3. Προϋπόθεση για τη γνωμάτευση από το αρμόδιο 
υγειονομικό όργανο, είναι η υποβολή των εξής δικαι- 
ολογητικών: 

α. Γνωμάτευση Συντονιστή Διευθυντή Κλινικής Δημό¬ 
σιου Νοσοκομείου ή Καθηγητή α'βαθμίδας Πανεπιστημι¬ 
ακής Κλινικής ή Στρατιωτικού Νοσοκομείου ή Ιδιωτικής 
Καρδιοχειρουργικής Κλινικής για καρδιοχειρουργικές 
επεμβάσεις της αντίστοιχης με την πάθηση ειδικότητας, 
στην οποία θα περιγράφεται με λεπτομέρεια το είδος της 
πάθησης ή της βλάβης και θα πιστοποιείται αιτιολογη¬ 
μένα το ανέφικτο της αντιμετώπισής της στην Ελλάδα. 

Ειδικότερα για την περίπτωση βτηςπαρ. 1 του παρό¬ 
ντος άρθρου απαιτείται, εκτός από την σχετική γνωμά¬ 
τευση, αιτιολογημένη βεβαίωση από επιπλέον δύο του¬ 
λάχιστον νοσηλευτικά ιδρύματα της χώρας αντίστοιχης 
με την πάθηση του ασθενούς ειδικότητας, ανεξαρτήτως 
νομικής μορφής, ότι λόγω πληρότητας κλινών δεν μπο¬ 
ρούν να αντιμετωπίσουν το περιστατικό έγκαιρα. 

Ειδικότερα για την περίπτωση γ της παρ. 1 του παρό¬ 
ντος άρθρου, απαιτείται ιατρική έκθεση του νοσηλευτι¬ 
κού κέντρου του εξωτερικού, στην οποία θα περιγράφε- 
ται αναλυτικά η πάθηση και το ιστορικό νοσηλείας και 
θα αιτιολογείται η ανάγκη της κατεπείγουσας αντιμετώ¬ 
πισης του περιστατικού καθώς και 

Γνωμάτευση Συντονιστή Διευθυντή κλινικής κρατικού 
νοσοκομείου ή Καθηγητή α'βαθμίδας Πανεπιστημιακής 

κλινικής ή Στρατιωτικού νοσοκομείου της αντίστοιχης 
με την πάθηση του ασθενούς ειδικότητας ή Διευθυντή 
Καρδιοχειρουργικού Ιδιωτικού Κέντρου για καρδιοχει¬ 
ρουργικές επεμβάσεις, με την οποία να πιστοποιείται με 
λεπτομέρεια η σοβαρότητα της κατάστασης του ασθε¬ 
νούς και να επισημαίνεται η αδυναμία αντιμετώπισής της 
στην Ελλάδα και ότι η καθυστέρηση μετάβασης στο εξω¬ 
τερικό εγκυμονούσε κινδύνους για τη ζωή ή την υγεία 
του ασφαλισμένου. 

Ειδικά για την περίπτωση δ, της παρ. 1 του παρόντος 
άρθρου και για Κράτη Μέλη της Ευρωπαϊκής Ένωσης 
(Ε.Ε.), χώρες ΕΟΧ και Ελβετία, ισχύουν τα σχετικά με 
την χρήση της Ευρωπαϊκής Κάρτας Ασφάλισης Ασθέ¬ 
νειας (ΕΚΑΑ). Σε περίπτωση που πρόκειται για κράτος 
εκτός Ε.Ε., απαιτείται ιατρική έκθεση του νοσηλευτικού 
κέντρου του εξωτερικού, στην οποία θα περιγράφεται 
αναλυτικά η πάθηση και θα αιτιολογείται η αναγκαιότητα 
άμεσης και επιβεβλημένης νοσηλείας, ιατρική έκθεση 
νοσηλείας, η χρονική διάρκεια και το κόστος αυτής. 

Στην περίπτωση αυτή δεν αποδίδονται από τον Ορ¬ 
γανισμό δαπάνες μετάβασης/επιστροφής και δαπάνες 
διαμονής-διατροφής του ασθενούς. 

Ειδικά για την περίπτωση ε της παρ. Ί του παρόντος 
άρθρου απαιτείται ι) γνωμάτευση Διευθυντή του αρμό¬ 
διου κατά περίπτωση Μεταμοσχευτικού Κέντρου της 
χώρας, στην οποία να αιτιολογείται πλήρως και αναλυ¬ 
τικά, ότι η αιτούμενη μεταμόσχευση δεν είναι δυνατόν 
να αντιμετωπιστεί στην Ελλάδα ή στον κρίσιμο για την 
περίπτωση του ασθενούς χρόνο και ιι) βεβαίωση με τη 
σύμφωνη γνώμη του Εθνικού Οργανισμού Μεταμοσχεύ¬ 
σεων (Ε.Ο.Μ.) για την αιτούμενη μεταμόσχευση. 

β. Έγγραφο-βεβαίωση του Νοσοκομείου του εξωτερι¬ 
κού, από το οποίο θα προκύπτει η ακριβής ημερομηνία 
εισαγωγής του ασθενούς, ο προκαταρκτικός προγραμ¬ 
ματισμός για το είδος της θεραπείας που θα ακολουθηθεί 
και η πιθανή διάρκεια αυτής, η αποδοχή ή μη του ευρω¬ 
παϊκού εντύπου Ε112/52 καθώς και ο προσδιορισμός 
των εξόδων εντός ή πιθανών εξόδων εκτός εντύπου 
Ε112/52 (εφόσον η νοσηλεία πραγματοποιηθεί σε κρά- 
τος-μέλος της ΕΕ, χώρα ΕΟΧ ή την Ελβετία) καθώς και ο 
προϋπολογισμός των εξόδων νοσηλείας που απαιτεί το 
Νοσοκομείο, εφόσον η νοσηλεία πραγματοποιηθεί σε 
χώρα εκτός Ε.Ε. ή σε Ιδιωτικό Νοσοκομείο εντός Ε.Ε. ή 
σε ιδιωτική πτέρυγα Δημόσιου Νοσοκομείου εντός ΕΕ. 

Ειδικότερα για τις περιπτώσεις μη αποδοχής του ευ¬ 
ρωπαϊκού εντύπου: 

γ. Η προγραμματισμένη νοσηλεία σε ιδιωτικά θεραπευ¬ 
τήρια ή σε ιδιωτικές πτέρυγες κρατικών Νοσοκομείων 
(μη αποδοχή ευρωπαϊκού εντύπου) εγκρίνεται μόνο 
στην περίπτωση που το περιστατικό χρήζει άμεσης 
και επείγουσας αντιμετώπισης και τυχόν καθυστέρηση 
εγκυμονεί κίνδυνο για τη ζωή ή την υγεία του ασθενούς, 
γεγονός που πιστοποιείται από πλήρως αιτιολογημένη 
ιατρική γνωμάτευση του θεράποντος ιατρού, όπως ορί¬ 
ζεται στο παρόν εδάφιο 2 καθώς και από αιτιολογημένη 
γνωμάτευση του αρμοδίου υγειονομικού οργάνου. 

δ. Η προγραμματισμένη νοσηλεία σε χώρα εκτός 
Ευρώπης, εγκρίνεται μόνο στην περίπτωση που το συ¬ 
γκεκριμένο περιστατικό δεν αντιμετωπίζεται σε Ευρω¬ 


παϊκή χώρα. Στην περίπτωση αυτή η αναγκαιότητα της 
νοσηλείας και το είδος της πρέπει να αιτιολογείται σαφώς 
τόσο στην ιατρική γνωμάτευση, όσο και στη γνωμάτευ¬ 
ση του αρμοδίου υγειονομικού οργάνου στην οποία θα 
αναφέρεται απαραίτητα η αδυναμία αντιμετώπισης του 
περιστατικού στην Ευρώπη καθώς και η χώρα υποδοχής 
και το νοσηλευτικό κέντρο, στο οποίο θα παρασχεθεί η 
νοσηλεία. Και στην περίπτωση αυτή θα προσκομίζεται 
έγγραφο-βεβαίωση του Νοσοκομείου κατά τα οριζόμενα 
στο ανωτέρω σημείο (β). 

Εάν το περιστατικό αντιμετωπίζεται μεν σε χώρα της 
Ευρώπης αλλά ο ασφαλισμένος επιθυμεί να νοσηλευθεί 
σε άλλη μη ευρωπαϊκή χώρα, τότε ο Οργανισμός καλύ¬ 
πτει μόνο το 20% του συνόλου των δαπανών: νοσηλείας, 
μετάβασης/επιστροφής και διαμονής-διατροφής ασθε¬ 
νούς ή και συνοδού, κατόπιν νομίμως υποβληθέντων 
παραστατικών. 

4. Η διάρκεια του προμεταμοσχευτικού ελέγχου εκτός 
Ελλάδας ορίζεται στην απόφαση του αρμόδιου υγειο¬ 
νομικού οργάνου και δεν μπορεί να υπερβαίνει τον ένα 
(1) μήνα. 

5. Δεν αποδίδονται δαπάνες διαμονής και διατροφής 
ασθενούς και συνοδού εκτός Ελλάδας εν αναμονή μο¬ 
σχεύματος πέραν του χρόνου λήξης του προμεταμο- 
σχευτικού ελέγχου. 

6. Για την πρώτη επανεξέταση που αφορά τις ανωτέ¬ 
ρω περιπτώσεις και που συνιστάται από το Νοσοκομείο 
όπου νοσηλεύθηκε ο δικαιούχος, εντός του έτους από 
την αρχική νοσηλεία, δεν απαιτείται η προσκόμιση γνω¬ 
μάτευσης από Ελληνικό Νοσοκομείο αλλά το αρμόδιο 
Υγειονομικό όργανο, γνωματεύει βάσει των εγγράφων 
του Νοσοκομείου του εξωτερικού. 

7. Για την απόδοση δαπανών εγκεκριμένης νοσηλείας 
ισχύουν τα παρακάτω: 

α. Ο Οργανισμός δεν αποδίδει δαπάνες που αφορούν 
ενδεχόμενη συμμετοχή του ασθενούς που προβλέπεται 
από την εσωτερική νομοθεσία της χώρας που παρέχεται 
η περίθαλψη ή και αμοιβές ιατρών που δεν καλύπτο¬ 
νται από το Ευρωπαϊκό έντυπο δικαιώματος προγραμ¬ 
ματισμένης θεραπευτικής αγωγής, εκτός κι αν ορίζεται 
διαφορετικά. 

β. Δαπάνες νοσηλείας ασφαλισμένων σε ιδιωτικά θε¬ 
ραπευτήρια ή σε ιδιωτικές πτέρυγες Κρατικών Νοσο¬ 
κομείων, όπου τα έντυπα των Κανονισμών της Ε.Ε. δεν 
γίνονται αποδεκτά, αποδίδονται σύμφωνα με τα προ- 
σκομιζόμενα τιμολόγια της νοσηλείας και με συμμετο¬ 
χή του ασφαλισμένου σε ποσοστό 20% ανεξαρτήτως 
παθήσεως και 10% στην περίπτωση νοσηλείας παιδιών 
έως και δέκα έξι (16) ετών επί των τιμολογίων αυτών. 
Δαπάνες νοσηλείας ασφαλισμένων σε ιδιωτικά θερα¬ 
πευτήρια εκτός Ευρώπης αποδίδονται σύμφωνα με τα 
προσκομιζόμενα τιμολόγια της νοσηλείας και με συμμε¬ 
τοχή του ασφαλισμένου σε ποσοστό 10% ανεξαρτήτως 
παθήσεως και ηλικίας, συμπεριλαμβανομένων και των 
περιπτώσεων της παρ.1 ,δ, παρόντος άρθρου. 

γ. Διαγνωστικές πράξεις, ειδικές θεραπείες, πρόσθε¬ 
τα είδη, φάρμακα που κρίνονται απαραίτητα για την 
αντιμετώπιση της πάθησης για την οποία εκδόθηκε 
Ευρωπαϊκό έντυπο δικαιώματος προγραμματισμένης 

θεραπευτικής αγωγής αλλά δεν συμπεριελήφθησαν σε 
αυτό οι αντίστοιχες δαπάνες για λόγους που ανάγονται 
στις ιδιαίτερες συνθήκες της χώρας θεραπείας, δύνανται 
να αποδίδονται κατόπιν απόφασης Δ.Σ. ύστερα από αι¬ 
τιολογημένη γνωμάτευση του αρμόδιου υγειονομικού 
οργάνου. 

δ. Ο Οργανισμός αναλαμβάνει στο 100% τις δαπάνες 
νοσηλείας εκτός Ελλάδας, για υποβολή δικαιούχου του 
σε, ι) προμεταμοσχευτικό έλεγχο, ιι) μεταμόσχευση συ¬ 
μπαγών οργάνων, ιιι) μετα-μεταμοσχευτικό επανέλεγχο, 
στο ίδιο νοσηλευτικό ίδρυμα στο οποίο έγινε η μετα¬ 
μόσχευση, όταν αυτή έχει πραγματοποιηθεί με ή χωρίς 
αποδοχή του Ευρωπαϊκού εντύπου 52, σε κράτη-μέλη 
της Ευρωπαϊκής Ένωσης (ΕΕ) ή εκτός ΕΕ. Τα ανωτέρω 
ισχύουν και σε περίπτωση επιβάρυνσης του δικαιούχου 
για δαπάνες νοσηλείας σε ποσοστό καθορισμένο από 
την εσωτερική νομοθεσία της χώρας περίθαλψης, σε 
κράτος μέλος της Ευρωπαϊκής Ένωσης. 

ε. Για τις περιπτώσεις όπου απαιτείται προηγούμενη 
έγκριση, η διάρκεια ισχύος της εγκριτικής απόφασης 
του αρμοδίου οργάνου ορίζεται σε τρεις (3) μήνες. Σε 
περίπτωση μη πραγματοποίησης της εγκεκριμένης νο¬ 
σηλείας εντός του χρονικού αυτού διαστήματος, οφεί¬ 
λει να ακολουθηθεί εκ νέου η παραπάνω περιγραφείσα 
διαδικασία πρότερης έγκρισης. 

στ. Η διάρκεια ισχύος εγκριτικής απόφασης μόνο 
για την πραγματοποίηση μεταμόσχευσης και εφόσον 
ο ασθενής έχει ολοκληρώσει τον προμεταμοσχευτικό 
έλεγχο και έχει εγγράφει σε λίστα αναμονής οργάνου 
σε θεραπευτήριο του εξωτερικού (μετά από προσκόμι¬ 
ση σχετικών εγγράφων του Νοσοκομείου), δύναται να 
διαφοροποιείται με ανώτατη διάρκεια ισχύος το ένα (1) 
έτος, έπειτα και από γνωμάτευση του αρμόδιου υγειο¬ 
νομικού οργάνου. 

Μετά το πέρας του χρονικού αυτού διαστήματος, οφεί¬ 
λει να ακολουθείται εκ νέου η παραπάνω περιγραφείσα 
διαδικασία πρότερης έγκρισης. 

8. Ασφαλισμένος κάτοχος Ευρωπαϊκής Κάρτας Ασφάλι¬ 
σης Ασθένειας (ΕΚΑΑ ή ΠΠΑ) λαμβάνει παροχές σε είδος 
(πρωτοβάθμια ή δευτεροβάθμια περίθαλψη), οι οποίες 
καθίστανται ιατρικά αναγκαίες, αφού ληφθούν υπόψη η 
φύση των παροχών και η αναμενόμενη διάρκεια διαμο¬ 
νής του σε άλλο κράτος-μέλος και σύμφωνα με τη νο¬ 
μοθεσία που αυτό εφαρμόζει, ως εάν ο ενδιαφερόμενος 
να ήταν ασφαλισμένος, δυνάμει της νομοθεσίας αυτής, 
ώστε να μην υποχρεωθεί να επιστρέφει στην Ελλάδα, 
πριν τη λήξη της προβλεπόμενης διαμονής του, προκει- 
μένου να υποβληθεί εκεί στην απαιτούμενη θεραπεία. 

9. Σε περίπτωση που ο ασφαλισμένος ανέλαβε ο ίδιος 
το κόστος του συνόλου ή μέρους των παροχών σε είδος 
που του χορηγήθηκαν σε δημόσιους φορείς ή φορείς 
ενταγμένους στο σύστημα Κοινωνικής Ασφάλισης σε 
κράτος-μέλος, προβλέπεται η δυνατότητα υποβολής 
αίτησης απόδοσης του σχετικού κόστους στο φορέα 
διαμονής ή στον αρμόδιο φορέα βάσει κλιμάκων από¬ 
δοσης που παρέχει ο φορέας του τόπου διαμονής. Στην 
τελευταία αυτή περίπτωση απαιτείται η προσκόμιση από 
τον ασφαλισμένο όλων των πρωτότυπων παραστατικών- 
εξοφλητικών τιμολογίων ή αποδείξεων και των ιατρικών 


γνωματεύσεων επίσημα μεταφρασμένων στην ελληνική 
γλώσσα. 

10. Σε περίπτωση έκτακτης και επείγουσας πρωτο¬ 
βάθμιας περίθαλψης εκτός Ε.Ε., οι δαπάνες των οποίων 
επιβάρυναν τους δικαιούχους του Παρόντος Κανονισμού 
δύνανται να αποδοθούν κατόπιν αίτησης συνυποβάλλο¬ 
ντας στην αρμόδια Υπηρεσία ΕΟΠΥΥ ιατρικές γνωματεύ¬ 
σεις, από τις οποίες προκύπτει ο έκτακτος και επείγον 
χαρακτήρας της παρασχεθείσας υπηρεσίας, καθώς και 
πρωτότυπες αποδείξεις ή/και εξοφλητικά τιμολόγια, 
θεωρημένα από το αρμόδιο Ελληνικό Προξενείο ή την 
Πρεσβεία της χώρας που έλαβε χώρα το συμβάν, επί¬ 
σημα μεταφρασμένα στα Ελληνικά ή επίσημη θεώρηση 
Αρο5ΐίΙθ (βάσει ν. 1497/1984) και αποδίδονται οι δαπά¬ 
νες βάσει των κρατικών τιμολογίων, των προϋποθέσε¬ 
ων και των ποσοστών συμμετοχής που προβλέπονται 
στον παρόντα Κανονισμό, χωρίς το ποσοστό κάλυψης 
να υπερβαίνει τα πραγματικά έξοδα της υγειονομικής 
περίθαλψης που έλαβε ο ασθενής. Προϋπόθεση είναι 
η αποζημίωσης της αιτούμενης παροχής ασθένειας σε 
είδος πρωτοβάθμιας ή δευτεροβάθμιας περίθαλψης να 
προβλέπεται στον ΕΚΠΥ του ΕΟΠΥΥ. 

11. Αποφάσεις του αρμόδιου Υγειονομικού οργάνου, 
είναι δεσμευτικές για τον Οργανισμό, εκτός κι αν το ΔΣ 
αποφασίσει διαφορετικά, με επαρκή αιτιολόγηση, σύμ¬ 
φωνα με την νομοθεσία. 

Άρθρο 33 

Διασυνοριακή Υγειονομική Περίθαλψη 
σύμφωνα με τις διατάξεις του ν. 4213/2013 
(Ενσωμάτωση της Οδηγίας 2011/24/ΕΕ) 

1. Σε εφαρμογή των διατάξεων του ν. 4213/2013, που 
ενσωμάτωσε στην εθνική νομοθεσία την Ευρωπαϊκή 
Οδηγία για τη Διασυνοριακή Υγειονομική Περίθαλψη, 
ο ΕΟΠΥΥ παρέχει στους δικαιούχους του το δικαίωμα 
να αναζητήσουν: 

α) υπηρεσίες πρωτοβάθμιας υγειονομικής περίθαλψης 
χωρίς προηγούμενη έγκριση, 

β) υπηρεσίες νοσοκομειακής υγειονομικής περίθαλ¬ 
ψης κατόπιν πρότερης έγκρισης, όπως ορίζεται ειδικό¬ 
τερα στις διατάξεις της οικείας Υπουργικής Απόφασης. 

Στις ανωτέρω περιπτώσεις, ο ασθενής δύναται να λά¬ 
βει τη θεραπεία που έχει ανάγκη, σε δημόσιο ή ιδιωτικό 
πάροχο Α/βάθμιας ή Β/θμιας υγειονομικής περίθαλψης, 
να καταβάλει τα έξοδα της θεραπείας και εν συνεχεία να 
του επιστραφεί το ποσό, το οποίο θα του είχε επιστραφεί 
για την ίδια θεραπεία, εάν αυτή είχε παρασχεθεί στην 
Ελλάδα. Απαραίτητη προϋπόθεση είναι η αποζημίωση 
της εν λόγω θεραπείας να προβλέπεται στον Ενιαίο Κα¬ 
νονισμό Παροχών Υγείας. 

Στις περιπτώσεις περίθαλψης που υπόκεινται σε προη¬ 
γούμενη έγκριση, απαιτείται η εκ των προτέρων σύμφω¬ 
νη γνώμη του αρμόδιου υγειονομικού οργάνου. 

2. Οι γενικές αρχές για τον υπολογισμό των εξόδων που 
πρόκειται να επιστραφούν σε ασφαλισμένο στα πλαίσια 
της διασυνοριακής υγειονομικής περίθαλψης (Άρθρο 7 
Οδηγίας), ο καθορισμός των περιπτώσεων υγειονομικής 
περίθαλψης που μπορεί να υπόκεινται σε προηγουμένη 
έγκριση (Άρθρο 8 Οδηγίας) και οι διοικητικές διαδικασίες 

για την αποζημίωση δαπανών διασυνοριακής υγειονο¬ 
μικής περίθαλψης (Άρθρο 9 Οδηγίας), εφαρμόζονται, 
όπως ορίζονται στις αντίστοιχες εκδοθείσες κατ' εξου¬ 
σιοδότηση του νόμου, υπουργικές αποφάσεις και όπως 
ισχύουν κάθε φορά. 

3. Η Διασυνοριακή Υγειονομική Περίθαλψη δεν 
αφορά: 

α. υπηρεσίες στον τομέα της μακροχρόνιας περίθαλ¬ 
ψης, σκοπός των οποίων είναι η στήριξη ατόμων που 
χρήζουν βοήθειας κατά την εκτέλεση των συνήθων κα¬ 
θημερινών εργασιών, 

β. πρόσβαση και κατανομή οργάνων με σκοπό να χρη¬ 
σιμεύσουν ως μοσχεύματα, 

γ. δημόσια προγράμματα εμβολιασμού κατά λοιμω¬ 
δών νόσων, τα οποία αποσκοπούν αποκλειστικά στην 
προστασία της υγείας του πληθυσμού σε ελληνικό έδα¬ 
φος, τα οποία ακολουθούν ειδικό προγραμματισμό και 
μέτρα εφαρμογής. 

Άρθρο 34 

Ειδικές κατηγορίες δικαιούχων, 
εντός και εκτός Ε.Ε. 

1. Ως ειδικές κατηγορίες δικαιούχων νοούνται: 

Α. Υπηρετούντες σε οποιαδήποτε Υπηρεσία ή όσοι 
βρίσκονται με εκπαιδευτική άδεια καθώς και τα έμμεσα 
μέλη τους. 

Β. Μόνιμοι κάτοικοι εξωτερικού. 

Εφόσον οι ασφαλισμένοι υπηρετούν ή διαμένουν μό¬ 
νιμα σε χώρα της Ε.Ε., χώρα ΕΟΧ, ή την Ελβετία, ασφα¬ 
λίζονται αποκλειστικά με τα ευρωπαϊκά έντυπα, όπως 
προβλέπεται από τους Ευρωπαϊκούς κανονισμούς. 

Οι υπηρετούντες σε οποιαδήποτε Υπηρεσία ή όσοι 
βρίσκονται σε εκπαιδευτική άδεια καθώς και τα έμμε¬ 
σα μέλη τους σε κράτος εκτός Ε.Ε., οι οποίοι κατέβαλαν 
δαπάνες για παροχές ασθένειας σε είδος στον τόπο που 
υπηρετούν ή βρίσκονται σε εκπαιδευτική άδεια, μπο¬ 
ρούν να αιτηθούν απόδοσης της καταβληθείσας δαπά¬ 
νης συνυποβάλλοντας στην αρμόδια Υπηρεσία ΕΟΠΥΥ 
δικαιολογητικά από τα οποία να προκύπτει η υπηρεσια¬ 
κή τους ιδιότητα εκτός Ελλάδας, καθώς και πρωτότυπες 
ιατρικές γνωματεύσεις, αποδείξεις ή/και εξοφλητικά τι¬ 
μολόγια, θεωρημένα από το αρμόδιο Ελληνικό Προξε¬ 
νείο ή την Πρεσβεία ή με την επισημείωση της Σύμβασης 
της Χάγης (θροεΐίΙΙθ) από την αρμόδια αλλοδαπή αρχή 
(ν. 1497/1984) της χώρας που υπηρετούν, επίσημα μετα¬ 
φρασμένα στα Ελληνικά. Οι δαπάνες αποδίδονται βάσει 
των αναφερομένων στα τιμολόγια ποσών, τηρουμένων 
των προϋποθέσεων και των ποσοστών συμμετοχής που 
προβλέπονται στον παρόντα Κανονισμό (σχετικό το άρ. 
32, παρ. 7, περίπτωση β).Το Δ.Σ. του Οργανισμού δύνα- 
ται, για συγκεκριμένες κατηγορίες παροχών, να καθορί¬ 
σει διαφορετικό τρόπο εκκαθάρισης. 

2. Σε περίπτωση που οι δικαιούχοι επιθυμούν να με¬ 
ταβούν για προγραμματισμένη νοσηλεία σε άλλη χώρα 
από αυτήν που υπηρετούν ή βρίσκονται σε εκπαιδευτική 
άδεια, απαιτείται επιπλέον να υποβάλουν ιατρική γνω¬ 
μάτευση πλήρως αιτιολογημένη, που να αναφέρει ότι 
το περιστατικό δεν μπορεί να αντιμετωπισθεί στη χώρα 
όπου υπηρετούν και θα πρέπει να νοσηλευθούν σε άλλη 


χώρα. Τα δικαιολογητικά αυτά εξετάζονται από το αρμό¬ 
διο υγειονομικό όργανο και οι δαπάνες εκκαθαρίζονται 
με την ανωτέρω περιγραφείσα διαδικασία. 

Ειδικότερα για την περίπτωση δικαιούχων που υπηρε¬ 
τούν σε κράτος-μέλοςτης ΕΕ, χώρα ΕΟΧ ή στην Ελβετία, 
και ασφαλίζονται μετά Ευρωπαϊκά έντυπα και επιθυμούν 
να μεταβούν για προγραμματισμένη νοσηλεία σε άλλο 
κράτος-μέλοςτης ΕΕ, από αυτό που υπηρετούν, ισχύουν 
τα προβλεπόμενα στους Ευρωπαϊκούς Κανονισμούς, για 
τον συντονισμό των συστημάτων κοινωνικής ασφάλισης. 

Σε περίπτωση έκτακτης και επείγουσας πρωτοβάθμιας 
περίθαλψης, οι δαπάνες της οποίας επιβάρυναν τους 
ασφαλισμένους της κατηγορίας αυτής σε τρίτη χώρα 
από τη χώρα που υπηρετούν ή βρίσκονται σε εκπαι¬ 
δευτική άδεια, δύναται να αποδοθούν κατόπιν αίτησης 
συνυποβάλλοντας στην αρμόδια Υπηρεσία ΕΟΠΥΥ 
ιατρικές γνωματεύσεις από τις οποίες να προκύπτει ο 
έκτακτος και επείγον χαρακτήρας της παρασχεθείσας 
υπηρεσίας, πρωτότυπες αποδείξεις ή/και εξοφλητικά 
τιμολόγια, θεωρημένα από το αρμόδιο Ελληνικό Προ¬ 
ξενείο ή την Πρεσβεία ή με την επισημείωση της Σύμ- 
βασηςτης Χάγης (θροεΐίΙΙθ) από την αρμόδια αλλοδαπή 
αρχή (ν. 1497/1984) της χώρας που πραγματοποιήθηκε 
η δαπάνη, επίσημα μεταφρασμένα στα Ελληνικά. Δεν 
εξετάζονται από το αρμόδιο υγειονομικό όργανο και 
αποδίδονται οι δαπάνες βάσει των κρατικών τιμολογίων, 
των προϋποθέσεων και των ποσοστών συμμετοχής που 
προβλέπονται στον παρόντα Κανονισμό. 

4. Σε περίπτωση έκτακτης και επείγουσας δευτερο¬ 
βάθμιας περίθαλψης, οι δαπάνες της οποίας επιβάρυ¬ 
ναν τους ασφαλισμένους της κατηγορίας αυτής σε τρίτη 
χώρα από τη χώρα που υπηρετούν ή βρίσκονται σε εκ¬ 
παιδευτική άδεια, δύναται να αποδοθούν κατόπιν αίτη¬ 
σης συνυποβάλλοντας στην αρμόδια Υπηρεσία ΕΟΠΥΥ 
ιατρικές γνωματεύσεις από τις οποίες να προκύπτει ο 
έκτακτος και επείγον χαρακτήρας της παρασχεθείσας 
υπηρεσίας, καθώς και πρωτότυπες αποδείξεις ή/και 
εξοφλητικά τιμολόγια, θεωρημένα από το αρμόδιο Ελ¬ 
ληνικό Προξενείο ή την Πρεσβεία ή με την επισημείωση 
της Σύμβασης της Χάγης (δροεΐίΙΙθ) από την αρμόδια 
αλλοδαπή αρχή (ν. 1497/1984 )της χώρας που πραγμα¬ 
τοποιήθηκε η νοσηλεία, επίσημα μεταφρασμένα στα 
Ελληνικά και οι δαπάνες αποδίδονται μετά από γνώμη 
του αρμόδιου υγειονομικού οργάνου. 

5. Οι ασφαλισμένοι και τα μέλη της οικογένειας τους 
που έχουν μεταφέρει την κατοικία τους σε κράτος εκτός 
Ε.Ε., δικαιούνται σε περίπτωση καταβολής εξόδων για 
παροχές ασθένειας σε είδος, πρωτοβάθμιας ή δευτε¬ 
ροβάθμιας περίθαλψης, να υποβάλουν δικαιολογητικά 
[πρωτότυπες ιατρικές γνωματεύσεις, αποδείξεις ή/και 
εξοφλητικά τιμολόγια και πιστοποιητικό μονίμου κατοι¬ 
κίας, θεωρημένα από το αρμόδιο Ελληνικό Προξενείο 
ή την Πρεσβεία ή με την επισημείωση της Σύμβασης 
της Χάγης (θροεΐίΙΙθ) από την αρμόδια αλλοδαπή αρχή 
(ν. 1497/1984) της χώρας που κατοικούν, επίσημα μετα¬ 
φρασμένα στα Ελληνικά], και αποδίδονται οι δαπάνες 
βάσει των κρατικών τιμολογίων, των προϋποθέσεων και 
των ποσοστών συμμετοχής που προβλέπονται στον πα¬ 
ρόντα Κανονισμό. 

Άρθρο 35 

Καταβολή δαπανών περίθαλψης - 
Παροχές Ασθενείας σε είδος, σε ειδικές 
κατηγορίες δικαιούχων εντός και εκτός Ε.Ε. 

1. Ως δαπάνες περίθαλψης εκτός Ελλάδας θεωρούνται: 
α. Η δαπάνη νοσηλείας ασθενούς και προκειμένου για 

μεταμόσχευση και δότη. 

β. Η δαπάνη αμοιβών ιατρών, χειρουργού και αναισθη- 
σιολόγου στην περίπτωση που η νοσηλεία πραγματοποι¬ 
ήθηκε σε χώρα εκτός Ε.Ε. ή σε ιδιωτικό θεραπευτήριο 
εντός Ε.Ε. ή σε ιδιωτική πτέρυγα κρατικού Νοσοκομείου 
(μη αποδοχή ευρωπαϊκού εντύπου). 

γ. Οι δαπάνεςτων πάσης φύσεως εργαστηριακών, δια¬ 
γνωστικών εξετάσεων και ειδικών θεραπειών που πραγ¬ 
ματοποιήθηκαν εκτός Νοσοκομείου, για τη διάγνωση 
της πάθησης ή την ολοκλήρωση της θεραπείας, εφόσον 
κρίθηκαν απαραίτητες, αλλά και κάθε πρόσθετου είδους 
που είναι απαραίτητο για την αντιμετώπιση της πάθησής 
του ασθενούς και την αποκατάστασή του μετά από αιτι¬ 
ολογημένη ιατρική γνωμάτευση του θεράποντος ιατρού 
του Νοσοκομείου, στο οποίο νοσηλεύθηκε ο ασθενής, 
δ. Το αντίτιμο των χορηγηθέντων φαρμάκων. 

2. Σε ιδιαίτερα εξαιρετικές περιπτώσεις, κατά τη με¬ 
τάβαση ή/και την επιστροφή του ασθενούς από το 
εξωτερικό, αναγνωρίζονται οι παρακάτω δαπάνες με τη 
σύμφωνη γνώμη του αρμόδιου υγειονομικού οργάνου, 
κατόπιν προσκόμισης σχετικής ιατρικής γνωμάτευσης 
του θεράποντος ιατρού του εσωτερικού ή εξωτερικού, 
η δαπάνη αμαξιδίου εντός του αεροσκάφους, η δαπάνη 
φορείου εντός του αεροσκάφους, η μεταφορά ασθενούς 
με ασθενοφόρο από και προς το νοσοκομείο του εξωτε¬ 
ρικού, η μεταφορά του ασθενούς με ειδικό αεροσκάφος, 
οι δαπάνες συνοδού ιατρού ή νοσηλευτή και οι δαπάνες 
χρήσης οξυγόνου εντός του αεροσκάφους. 

Επίσης δύνανται να αποζημιώνονται: 
α. Το αντίτιμο των εισιτη ρίων μετάβασης και επιστρο¬ 
φής ασθενούς, τυχόν αναγκαίου συνοδού και προκειμέ¬ 
νου για μεταμόσχευση και δότη, της οικονομικότερης 
θέσης του μεταφορικού μέσου που χρησιμοποιήθηκε. 

β.Το αντίτιμο δαπανών μετάβασης από το Αεροδρό¬ 
μιο στο Νοσοκομείο και αντιστρόφως, σε περίπτωση 
που αυτό εδρεύει σε διαφορετική πόλη. 

γ.Τα έξοδα διαμονής και διατροφής ασθενούς, τυχόν 
αναγκαίου συνοδού και προκειμένου για μεταμόσχευση 
και δότη μέχρι ποσού ύψους 50 € για διαμονή και 30 € 
για διατροφή ενός εκάστου ημερησίως, για όσο χρόνο 
ασθενής ή/και δότης βρίσκονται δικαιολογημένα εκτός 
Νοσοκομείου και για όλο το εγκριθέν διάστημα της πα¬ 
ραμονής του συνοδού στο εξωτερικό με την προσκόμιση 
των σχετικών τιμολογίων που πιστοποιούν τη διαμονή. 

δ. Οι δαπάνες χρήσης ανώτερης κατηγορίας κλίνης 
του ασθενούς από την οικονομική θέση σε περίπτωση 
νοσηλείας εκτός Ε.Ε. ή σε ιδιωτικά θεραπευτήρια ή σε 
ιδιωτικές πτέρυγες κρατικών Νοσοκομείων (μη απο¬ 
δοχή ευρωπαϊκού εντύπου) μόνο στην περίπτωση που 
αυτή επιβάλλεται για λόγους ιατρικής σκοπιμότητας και 
πιστοποιείται από αντίστοιχη ιατρική γνωμάτευση και 
γνωμάτευση του αρμόδιου υγειονομικού οργάνου. 

3. Λοιπές δαπάνες 


Σε περίπτωση θανάτου ασφαλισμένου στο εξωτερικό 
που είχε μεταβεί για νοσηλεία με έγκριση του Οργανι¬ 
σμού, καθώς και για τους υπηρετούντες ή ευρισκόμενους 
με εκπαιδευτική άδεια στο εξωτερικό, καλύπτονται οι 
δαπάνες ταρίχευσης και μεταφοράς της σορού του απο- 
βιώσαντος από το εξωτερικό στην Ελλάδα σύμφωνα με 
τα προσκομιζόμενα τιμολόγια. 

Σε οποιαδήποτε άλλη περίπτωση, για δαπάνες ταρί¬ 
χευσης και μεταφοράς της σορού του αποβιώσαντος 
από το εξωτερικό στην Ελλάδα, ο Οργανισμός αποζημι¬ 
ώνει μέχρι του ποσού ύψους 5.000 € με την προσκόμιση 
των σχετικών τιμολογίων. 

4. Προκαταβολές 

Με απόφαση του Προέδρου του Οργανισμού ή του 
νόμιμου αναπληρωτή του ή άλλου αρμοδίου Οργάνου, 
προκαταβάλλεται το σύνολο ή μέρος των δαπανών εγκε¬ 
κριμένης νοσηλείας στην περίπτωση που ο ασφαλισμέ¬ 
νος νοσηλευθεί σε ιδιωτικό θεραπευτήριο εντός Ε.Ε. ή σε 
ιδιωτική πτέρυγα κρατικού νοσοκομείου (μη αποδοχή 
ευρωπαϊκού εντύπου) ή σε θεραπευτήριο εκτός Ε.Ε.. 
Απαραίτητη στην περίπτωση αυτή, θεωρείται η υποβολή 
από τον ασφαλισμένο βεβαίωσης του Νοσοκομείου από 
την οποία θα προκύπτει το προϋπολογιζόμενο κόστος 
της νοσηλείας και στοιχεία που αφορούν στη διαδικασία 
κατάθεσης προκαταβολής και σχετικής αίτησής του. 

Επίσης, με απόφαση του Προέδρου του Οργανισμού ή 
του νόμιμου αναπληρωτή του, δύναται να προκαταβάλ¬ 
λεται μέρος των δαπανών μετάβασης/επιστροφής, δια¬ 
μονής και διατροφής ασθενούς, τυχόν αναγκαίου συνο¬ 
δού και προκειμένου για μεταμόσχευση και δότη επί των 
ημερών που ορίζει η απόφαση το αρμόδιο υγειονομικό 
όργανο, κατόπιν σχετικής αίτησης του ασφαλισμένου. 

Άρθρο 36 

Σύναψη συμβάσεων και διμερών συμφωνιών 

Το Δ.Σ. του ΕΟΠΥΥ, κατόπιν εισήγησης της αρμόδιας 
Υπηρεσίας του ΕΟΠΥΥ, δύναται να εγκρίνει τη σύναψη 
συμβάσεων ή συμφωνιών συνεργασίας με Νοσοκομεία 
εντός και εκτός της Ε.Ε. και λοιπούς παρόχους υγειονο¬ 
μικής περίθαλψης και φορείς κοινωνικής ασφάλισης, 
σύμφωνα με τις κείμενες διατάξεις. 

Εφόσον ο ΕΟΠΥΥ έχει συνάψει σχετική διμερή σύμ¬ 
βαση/συμφωνία με νοσηλευτικό κέντρο εκτός Ελλάδας 
(εντός ή εκτός Ε.Ε.) ή με ιδιωτική πτέρυγα δημοσίου νο¬ 
σηλευτικού κέντρου (εντός Ε.Ε.), για την αντιμετώπιση 
συγκεκριμένων παθήσεων, θα καταβάλλεται το ποσό 
του ειδικού τιμολογίου, όπως αυτό θα ορίζεται κατά πε¬ 
ρίπτωση στους όρους της διμερούς συμφωνίας. 

Εφόσον ο ασφαλισμένος επιθυμεί να νοσηλευθεί σε 
άλλο νοσηλευτικό κέντρο, τότε καλύπτεται από τον 
ΕΟΠΥΥ η δαπάνη που έχει ορισθεί στη συμφωνία και 
ενδεχόμενη υπερβάλλουσα οικονομική διαφορά κατα¬ 
βάλλεται από τον ίδιο τον ασφαλισμένο. 

Κεφάλαιο Έκτο 

Άρθρο 37 

Οδοντιατρική περίθαλψη 

1. Ο Οργανισμός μεριμνά για την παροχή και αποζη¬ 
μίωση οδοντιατρικών υπηρεσιών που αφορούν στην 

πρόληψη, τη διάγνωση και τη θεραπεία νόσων της στο¬ 
ματικής κοιλότητας, καθώς και για την αποκατάσταση 
της στοματικής υγείας των δικαιούχων, σύμφωνα με την 
ισχύουσα νομοθεσία. 

2. Στους δικαιούχους περίθαλψης του Οργανισμού 
παρέχονται και αποζημιώνονται υπηρεσίες που περι¬ 
λαμβάνουν προληπτικές ή θεραπευτικές δράσεις και 
προσθετικές αποκαταστάσεις, ως ακολούθως: 

α. Προληπτικές οδοντιατρικές πράξεις σε παιδιά μέχρι 
14 ετών: 

Εξέταση και χορήγηση οδοντιατρικής βεβαίωσης 
Τοπική εφαρμογή Φθορίου (2 φορές τον χρόνο) 
Προληπτική έμφραξη οπών και σχισμών μονίμων γομ¬ 
φίων (5Θ3Ι3ΠΪ5) 

Αποτρύγωση - Αφαίρεση Οδοντικής πλάκας - Οδηγίες 
Στοματικής Υγιεινής 
Ενδοστοματική ακτινογραφία 
β. Θεραπευτικές οδοντιατρικές πράξεις σε παιδιά μέχρι 
14 ετών: 

Αντιμετώπιση επείγοντος οξέος περιστατικού για πολ¬ 
φίτιδα, Οδοντικό απόστημα, Οδοντικό τραύμα 
Απλή έμφραξη οδόντος 
Σύνθετη έμφραξη οδόντος 
Εξαγωγή νεογιλού οδόντος, 

Μηχάνημα διατήρησης χώρου σε πρόωρη απώλεια 
νεογιλού, 

Πολφοτομή νεογιλού, 

Στεφάνη νεογιλού, 

Εξαγωγή μόνιμου οδόντος 

γ. Προσθετικές οδοντιατρικές πράξεις ((Κινητή προ¬ 
σθετική) σε άτομα ολικά ή μερικώς νωδά: 

Ολική οδοντοστοιχία άνω ή κάτω γνάθου, 

Μερική οδοντοστοιχία άνω ή κάτω γνάθου με μεταλ¬ 
λικό σκελετό, 

Αναπροσαρμογή (αναγόμωση) οδοντοστοιχίας ή επι¬ 
διόρθωση 

Επιδιόρθωση μεταλλικού σκελετού 
Προσθήκη οδόντων σε ολικές ή μερικές οδοντοστοι¬ 
χίες· 

δ. Προληπτικές Οδοντιατρικές Πράξεις σε εφήβους 
μέχρι 18 ετών και ενήλικες: 

Απλή επίσκεψη - εξέταση - διάγνωση, 

Αντιμετώπιση επείγοντος οξέος περιστατικού όπως 
πολφίτιδα, οδοντικό απόστημα, οδοντικό τραύμα, 
Αποτρύγωση - Αφαίρεση οδοντικής πλάκας - Οδηγίες 
στοματικής υγιεινής (1 φορά το χρόνο) 

Ενδοστοματική ακτινογραφία 
ε. θεραπευτικές οδοντιατρικές πράξεις σε εφήβους 
μέχρι 18 ετών και ενήλικες. 

Θεραπεία Ουλίτιδας, 

Απλή έμφραξη οδόντος, 

Εξαγωγή οδόντος, 

Ενδοδοντική θεραπεία μονόρριζου, δίρριζου και πο- 
λύρριζου οδόντος. 

Στ. Πρόληψη και θεραπεία περιοδοντικής νόσου στους 
πάσχοντες από Σακχαρώδη Διαβήτη. 

3. Η ανάγκη για τις παρεχόμενες προσθετικές αποκα¬ 
ταστάσεις καθώς και η επανάληψή τους θα καθορίζεται 
με γνωμάτευση επιτροπής και σύμφωνα μετά οριζόμενα 
στις αποφάσεις του ΔΣ του ΕΟΠΥΥ. 


4. Η οδοντιατρική πρόληψη και περίθαλψη παρέχε¬ 
ται από οδοντιάτρους στα Δημόσια Νοσοκομεία, στα 
Κέντρα Υγείας, στα Πανεπιστημιακά Νοσοκομεία, στα 
Στρατιωτικά Νοσοκομεία και τις λοιπές Μονάδες παρο¬ 
χής υπηρεσιών Πρωτοβάθμιας Φροντίδας Υγείας του 
Π.Ε.Δ.Υ., σύμφωνα με τους εσωτερικούς κανονισμούς 
λειτουργίας τους, καθώς και εντός του δικτύου οδοντι¬ 
ατρείων ή πολυοδοντιατρείων με τον ΕΟΠΥΥ. 

5. Οι παρεχόμενες οδοντιατρικές υπηρεσίες όπως 
περιγράφονται στην παράγραφο 2, από το δίκτυο των 
συμβεβλημένων οδοντιατρείων ή πολυοδοντιατρείων, 
καθορίζονται σε ειδική σύμβαση του ΕΟΠΥΥ με τους 
παρόχους, στο πλαίσιο της καθορισμένης από τον Προ¬ 
ϋπολογισμό του Οργανισμού δαπάνης. 

Οι παρεχόμενες οδοντιατρικές υπηρεσίες από τις 
δομές των υγειονομικών περιφερειών καθορίζονται με 
ειδική σύμβαση του ΕΟΠΥΥ με τις ΥΠΕ, στο πλαίσιο της 
καθορισμένης από τη σύμβαση δαπάνης. 

Άρθρο 38 

Μαιευτική περίθαλψη - 

ιατρικώς υποβοηθούμενη αναπαραγωγή 

1. Στις δικαιούχους του ΕΟΠΥΥ παρέχεται μαιευτική 
περίθαλψη μέσω των συμβεβλημένων παροχών υγεί¬ 
ας, στο πλαίσιο της ισχύουσας κάθε φορά νομοθεσίας 
και των όρων των συμβάσεων με αυτούς. Η συμμετοχή 
των δικαιούχων στα νοσήλια γίνεται με τους όρους που 
αναφέρονται στον παρόντα Κανονισμό. 

Σε περίπτωση τοκετού εκτός μαιευτηρίου δημόσιου 
ή μη συμβεβλημένου ιδιωτικού, καταβάλλεται, αντί μαι¬ 
ευτικής περίθαλψης, εφάπαξ χρηματική αποζημίωση 
ύψους 900 €, 1200 € για δίδυμη κύηση και 1600 € για 
τρίδυμη κύηση.Τοκετός θεωρείται και η γέννηση νεκρού 
εμβρύου άνω των 25 εβδομάδων. 

2. Αποζημιώνονται δαπάνες ιατρικώς υποβοηθού- 
μενης αναπαραγωγής στις άμεσα και έμμεσα ασφαλι¬ 
σμένες, ηλικίας έως 50 ετών και μέχρι 4 ολοκληρωμένες 
προσπάθειες, αφού συμπληρωθεί τετράμηνο από την 
προηγούμενη προσπάθεια, σύμφωνα με τα επιμέρους 
οριζόμενα στην ισχύουσα νομοθεσία. 

Σε περίπτωση ιατρικώς υποβοηθούμενης αναπαραγω¬ 
γής η ανώτερη δοσολογία γοναδοτροπινών που χορη¬ 
γούνται ανά προσπάθεια είναι 5.000 III και η συνολική 
ποσότητα για τους αγωνιστές ή ανταγωνιστές που θα 
χρησιμοποιηθούν, δεν πρέπει να ξεπερνά τις ενδείξεις 
και την συνολική δοσολογία κάθε σκευάσματος. 

Η ςοΓίίοΙΙίΐΓορίη3ΐί3 δικαιολογείται μόνο στα πλαίσια 
εξωσωματικής γονιμοποίησης πάντα σε συνδυασμό με 
ΟηΗΗ ανταγωνιστή.Τα 100 και 150ηπς9ςοΐΊίοΙΙίΐΐΌρίη3ΐί3 
αντιστοιχούν σε2.100ΐυ ανασυνδυασμένης Ρ5Η. Για την 
περίπτωση της σπερματέγχυσης η ανώτερη δοσολογία 
είναι 2.500 μονάδες ανασυνδυασμένων γοναδοτροπινών 
ή 3.000 μονάδες γοναδοτροπινών ανθρώπινης προέλευ¬ 
σης, εκτός εάν αιτιολογείται από τον ιατρό η ανάγκη αυ¬ 
ξημένης δοσολογίας, τότε οι μονάδες αυξάνονται κατά 
500 Γης ανά περίπτωση. 

Κατ'εξαίρεση και σε ειδικές περιπτώσεις, χορηγούνται 
επιπλέον ποσότητες μετά από έγκριση Επιτροπής κατ' 
εφαρμογή των διατάξεων του παρόντος Κανονισμού. 

Σε σοβαρή ανεπάρκεια Ι.Η και Ρ5Η και μετά από έγκρι¬ 
ση της κατά τα άνω Επιτροπής, όπου χρησιμοποιηθούν 
ανασυνδυασμένες γοναδοτροπίνες χορηγείται και ωχρι- 
νοτρόπος ορμόνη (ΕΗ) έως 2.000 Ιϋ. 

Για εξωσωματική γονιμοποίηση, η ανώτατη ποσότητα 
χορηγούμενων ανασυνδυασμένων γοναδοτροπινών ή 
ανθρώπινης προέλευσης, θα καθορίζεται από την αρ¬ 
μόδια υγειονομική επιτροπή ιατρικώς υποβοηθούμενης 
αναπαραγωγής του ΕΟΠΥΥ και θα λαμβάνεται υπόψη η 
ηλικία της γυναίκας, ο αναγκαίος εργαστηριακός έλεγχος, 
τα αποτελέσματα προηγούμενων προσπαθειών υποβο¬ 
ηθούμενης αναπαραγωγής, αλλά σε καμία περίπτωση, 
δεν θα χορηγούνται περισσότερες από 5.000 μονάδες. 

Σε περίπτωση πρόκλησης ωοθυλακιορρηξίας η ανώ¬ 
τερη δοσολογία είναι 2.500 II) ανασυνδυασμένων γο- 
ναδοτροπινών, ή 3.000 ΙΙΙγοναδοτροπινών ανθρώπινης 
προελεύσεως, εκτός εάν αιτιολογείται από τον ιατρό η 
ανάγκη αυξημένης δοσολογίας, οπότε οι μονάδες αυ¬ 
ξάνονται κατά 500 ΙΤ 19 ανά περίπτωση. Μπορούν να 
συνταγογραφούνται παράλληλα ΟηΒΗ αγωνιστές, η 
συνολική ποσότητα των οποίων δεν πρέπει να ξεπερνά 
τις ενδείξεις και τη δοσολογία κάθε σκευάσματος. 

Η χορήγηση γοναδοτροπινών σε άντρες δικαιολογείται 
μόνο σε περιπτώσεις υπογοναδοτροφικού υπογοναδι¬ 
σμού και μόνο από ιατρό ουρολόγο ή ενδοκρινολόγο 
και με τα δικαιολογητικά και τις δόσεις που προσδιο¬ 
ρίζονται στην ισχύουσα νομοθεσία και τις οδηγίες της 
αρμόδιας διεύθυνσηςτου Οργανισμού. Για την αναγκαι¬ 
ότητα πραγματοποίησης της ιατρικώς υποβοηθούμενης 
αναπαραγωγής, της πρόκλησης ωοθυλακιορρηξίας και 
της χορήγησης γοναδοτροπινών σε άντρες, απαιτείται 
η προηγούμενη έγκριση από αρμόδιες Υγειονομικές 
Επιτροπές ιατρικώς υποβοηθούμενης αναπαραγωγής. 

Οι Υγειονομικές Επιτροπές του Οργανισμού αποστέλ¬ 
λουν κάθε τρίμηνο αναφορά εργασιών στη Διοίκηση 
του Οργανισμού (Διεύθυνση Φαρμάκου ή άλλη ειδική 
επιτροπή που ήθελε συσταθεί γι' αυτό τον σκοπό) προ- 
κειμένου να τηρείται μητρώο προσπαθειών για όλους 
τους δικαιούχους του. 

Ο ΕΟΠΥΥ ενημερώνεται από την Εθνική Αρχή Ιατρικώς 
Υποβοηθούμενης Αναπαραγωγής για τις αδειοδοτημέ- 
νες Μονάδες Ιατρικώς Υποβοηθούμενης Αναπαραγωγής 
και τις Τράπεζες Κρυοσυντήρησης Σπέρματος και Ωα¬ 
ρίων καθώς και για τα αποτελέσματα εφαρμογής των 
μεθόδων Ι.Υ.Α. των δικαιούχων του. 

Οι Μονάδες Υποβοηθούμενης Αναπαραγωγής απο¬ 
στέλλουν στην αρχή κάθε έτους στη Διεύθυνση Φαρμά¬ 
κου του Οργανισμού τα αποτελέσματα εφαρμογής των 
μεθόδων Ι.Υ.Α. (και απλών προκλήσεων ωοθυλακιορρη- 
ξίας) που αφορούν σε δικαιούχους του ΕΟΠΥΥ κατά το 
προηγούμενο έτος. 

Άρθρο 39 
Φυσικοθεραπεία 

1. Στους δικαιούχους του Οργανισμού παρέχονται 
φυσικοθεραπείες, σύμφωνα με την κείμενη νομοθεσία. 
Οι φυσικοθεραπείες διενεργούνται σε δημόσιες δομές 
Π.Φ.Υ., στα εργαστήρια φυσικοθεραπείαςτων δημόσιων 
δομών Π.Φ.Υ., των Κρατικών Νοσοκομείων, ΚΕΦΙΑΠ και 


σε συμβεβλημένα εργαστήρια φυσικοθεραπείας, εργα¬ 
στήρια φυσικής ιατρικής και αποκατάστασης, φυσικο- 
θεραπευτήρια ιδιωτικών κλινικών και με επισκέψεις κατ' 
οίκον από συμβεβλημένους φυσικοθεραπευτές. 

Οι φυσικοθεραπευτικές πράξεις εκτελούνται από πτυ- 
χιούχους φυσικοθεραπευτές σύμφωνα με την ισχύουσα 
κάθε φορά νομοθεσία, ως προς την τιμή αποζημίωσης 
και αριθμού διενεργούμενών φυσικοθεραπειών κάθε 
μήνα και για το σύνολο των μηνών που εγκρίνεται η δι¬ 
ενέργειά τους. 

2. Η παραπομπή για φυσικοθεραπείες γίνεται από τους 
ιατρούς αντίστοιχης με την πάθηση, ειδικότητας, μόνο 
ηλεκτρονικά, μέσω πιστοποιημένου συστήματος ηλε¬ 
κτρονικής συνταγογράφησης, σύμφωνα με την κείμενη 
νομοθεσία, έπειτα από έγκριση ελεγκτή ιατρού. 

Στο παραπεμπτικό γίνεται αναφορά σε παθολογία ή 
συμπτωματολογία συγκεκριμένης ανατομικής περιοχής 
του σώματος. Απαραίτητη είναι η σύνδεση κάθε παρα¬ 
πεμπτικού με το αντίστοιχο ΙΈΩ10 ενώ ο παραπέμπων 
ιατρός δύναται να αναγράφει και το είδος των πράξεων 
που απαιτούνται. 

Οι αναπνευστικές φυσικοθεραπείες αποζημιώνονται 
όταν παραγγέλλονται από ιατρό παιδίατρο, πνευμονολό¬ 
γο ή θωρακοχειρουργό. Επίσης αποζημιώνεται θεραπεία 
λεμφικού οιδήματος άκρων με μαλάξεις, εντελλόμενη 
από γενικούς χειρουργούς ή αγγειοχειρουργούς, καθώς 
και από γυναικολόγους ή ογκολόγους μετά από μαστε¬ 
κτομή. 

3. Η επιλεξιμότητατων φυσικοθεραπειών που αποζη¬ 
μιώνονται από τον Οργανισμό ανά ΙΈΩ1 0, η συχνότητα 
επανάληψης αυτών καθώς και η απαιτούμενη ειδικότητα 
του παραπέμποντος ιατρού, καθορίζεται σε υπουργική 
απόφαση μετά από σχετική εισήγηση του Δ.Σ. του Ορ¬ 
γανισμού και γνωμοδότηση του ΚΕΣΥ. Οι υπουργικές 
αποφάσεις ενσωματώνονται στο σύστημα ηλεκτρονικής 
συνταγογράφησης (Σύστημα Έκδοσης παροχών ΕΚΠΥ). 

4. Έκδοση νέου παραπεμπτικού φυσικοθεραπείας για 
την ίδια πάθηση ή νευρομυϊκή βλάβη, επιτρέπεται μόνο 
μετά την ολοκλήρωση της θεραπείας. 

5. Τα παραπεμπτικά εκτελούνται υποχρεωτικά εντός 
τριάντα (30) ημερών απάτην ημερομηνία έκδοσής τους, 
συμπεριλαμβανομένης και αυτής και καθίστανται άκυρα 
μετά την παρέλευση του ανωτέρω αναφερόμενου χρο¬ 
νικού διαστήματος. 

6. Οσοι δικαιούχοι πραγματοποιούν φυσικοθεραπείες 
εντός των δημόσιων δομών Π.Φ.Υ., των ΚΕΦΙΑΠ, των εξω¬ 
τερικών ιατρείων Νοσοκομείων του Ε.Σ.Υ., Νοσοκομεί¬ 
ων Υπ. Παιδείας, Νοσοκομείων του Υπουργείου Εθνικής 
Άμυνας, δεν καταβάλλουν συμμετοχή. 

7. Η αποζημίωση της φυσικοθεραπείας ανά συνεδρία 
ορίζεται στα 15 ευρώ. Δικαιολογούνται έως δέκα (10) 
συνεδρίες φυσικοθεραπειών ανά ασθενή, και για δύο 
φορές τον χρόνο. 

8. Μηδενική Συμμετοχή σε συμβεβλημένα ιδιωτικά φυ- 
σικοθεραπευτήρια θα έχουν οι ακόλουθες περιπτώσεις: 

α. Σε νοσηλευθέντες με πρόσφατα εγκατεστημένα 
κινητικά ελλείμματα εντός του τελευταίου τριμήνου, 
κατά την έξοδο από το νοσοκομείο ή σε πολυκαταγ- 
ματίες μετά την πρώτη νοσηλεία τους που δεν έχουν 

υποβληθεί σε κλειστή ή ανοικτή νοσηλεία σε Κ.Α.Α., 
δύνανται να χορηγούνται έως δώδεκα (12) συνεδρίες 
φυσικοθεραπείας το μήνα και για διάστημα έως τέσσερις 
(4) μήνες πλέον των φυσικοθεραπειών που έχει πραγμα¬ 
τοποιήσει ο ασθενής στη διάρκεια της νοσηλείας του, 
κατόπιν γνωμάτευσης του θεράποντος ιατρού σχετικής 
με την πάθηση ειδικότητας που θα αποτυπώνεται στο 
ηλεκτρονικό παραπεμπτικό και θα εγκρίνεται από το 
αρμόδιο ελεγκτικό όργανο. 

β. Σε πάσχοντες από σοβαρές μετακαταγματικές συ- 
γκάμψεις αρθρώσεων, έκτοπη οστεοποίηση, ακρωτηρι¬ 
ασμούς ή και βαριά οξεία πάρεση περιφερικού νεύρου 
με ηλεκτροφυσιολογική επιβεβαίωση, που δεν έχουν 
υποβληθεί σε πρόγραμμα ΚΑΑ ως νοσηλευόμενοι ή εξω¬ 
τερικοί ασθενείς, δύνανται να χορηγούνται έως δέκα (10) 
συνεδρίες φυσικοθεραπείας το μήνα και για διάστημα 
έως τέσσερις (4) μήνες, κατόπιν γνωμάτευσης του θερά¬ 
ποντος ιατρού, σχετικής με την πάθηση ειδικότητας που 
θα αποτυπώνεται στο ηλεκτρονικό παραπεμπτικό και θα 
εγκρίνεται από το αρμόδιο ελεγκτικό όργανο. 

γ. Σε ασθενείς που έχουν υποστεί αγγειακό εγκεφαλικό 
επεισόδιο, κρανιοεγκεφαλική κάκωση, κάκωση νωτιαίου 
μυελού, οξεία εγκεφαλομυελίτιδα, οξεία μυελίτιδα, μυ- 
ελοπάθεια ή οξεία πολυνευροπάθεια ή έχουν υποβλη¬ 
θεί σε χειρουργικές επεμβάσεις εγκεφάλου ή νωτιαίου 
μυελού και έχουν πλέον μόνιμα κινητικά νευρολογικά 
ελλείμματα (ατελή και πλήρη μονοπληγία, ημιπληγία, 
παραπληγία, τετραπληγία, πάρεση ή πληγία άνω άκρων), 
δύνανται να χορηγούνται έως οκτώ (8) συνεδρίες φυσι¬ 
κοθεραπείας το μήνα και έως έξη (6) μήνες το χρόνο, 
σύμφωνα με ιατρική γνωμάτευση, ιατρού σχετικής με 
την πάθηση ειδικότητας και θεώρηση από ελεγκτή ιατρό 
που θα επισυνάπτεται στο παραπεμπτικό. 

δ. Σε δικαιούχους ασθενείς με τα εξής χρόνια νευρο- 
λογικά ή μυοσκελετικά νοσήματα που έχουν εκδηλώσει 
κινητικά ελλείμματα/δυσλειτουργίες, όπως: 
Εκφυλιστικά νοσήματα του νευρικού συστήματος 
Υδροκέφαλος φυσιολογικής ενδοκράνιας πίεσης 
Χρόνια Εγκεφαλοπάθεια-Εγκεφαλίτιδα, 

Χρόνια νευροπάθεια (μονονευροπάθειες/πολυνευρο- 
πάθειες) 

Παθήσεις μυών (Μυοπάθειες, Αμυοτονίες) 
Νευροδερματικάσύνδρομα (Νευρινωμάτωση/Οζώδης 
σκλήρυνση κ.ά.) 

Χρόνια απομυελινωτικά νοσήματα (πολλαπλή σκλή- 
ρυνση/Χρ. φλεγμονώδης πολυνευροπάθεια) 

Παθήσεις του συνδετικού ιστού (με συμμετοχή του 
ΝΣ) και αγγειίτιδα νευρικού συστήματος, 

Ρευματικά νοσήματα όπως ρευματοειδής αρθρίτιδα, 
αγκυλοποιητική σπονδυλίτιδα, με παραμορφώσεις και 
λειτουργική έκπτωση αρθρώσεων και μυϊκών ομάδων, 
Χρόνια αναπνευστική ανεπάρκεια, αγκυλοποιητική 
σπονδυλίτιδα (για αναπνευστική φυσιοθεραπεία), 
δύνανται να χορηγούνται έως οκτώ (8) συνεδρίες/μήνα 
και ως έξη (6) μήνες ανά έτος, με έκδοση ηλεκτρονικού 
παραπεμπτικού ανά μήνα, από ιατρό αντίστοιχης με το 
νόσημα ειδικότητας και θεώρηση από ελεγκτή ιατρό. 
Εναλλακτικά, σε περίπτωση πρόσφατης νοσηλείας κατά 
το προηγούμενο τρίμηνο, δύνανται να χορηγούνται 


οκτώ (8) συνεδρίες τον μήνα, έως τέσσερις μήνες (4) μή¬ 
νες μήνες, πλέον όσων αναφέρονται στο προηγούμενο 
εδάφιο, κατόπιν γνωμάτευσης του θεράποντος κατά τη 
νοσηλεία ιατρού και θεώρηση από ελεγκτή ιατρό, που 
επισυνάπτεται στο μηνιαίο ηλεκτρονικό παραπεμπτικό. 

ε. Σε εξαιρετικές περιπτώσεις βαρέων νοσημάτων που 
προκαλούν μόνιμη κινητική αναπηρία και που δεν καλύ¬ 
πτονται από τις προαναφερθείσες ενδείξεις, ο δικαιούχος 
ή νόμιμος εκπρόσωπός του δύναται να υποβάλει αίτημα 
ενώπιον του αρμόδιου υγειονομικού συμβουλίου, στο 
οποίο να επισυνάπτεται γνωμάτευση με λεπτομερές ια¬ 
τρικό ιστορικό και περιγραφή της τρέχουσας κινητικής 
κατάστασης του ασθενούς, να περιγράφονται τα είδη, 
ο αριθμός, η διάρκεια της φυσικοθεραπείας και να δι¬ 
ευκρινίζεται η προσδοκώμενη θεραπευτική ωφέλεια. 
Σε αυτές τις περιπτώσεις δύνανται να εγκρίνονται έως 
οκτώ (8) συνεδρίες το μήνα και για τέσσερις (4) μήνες. 

Ειδικά σε πάσχοντες από Σκλήρυνση κατά Πλάκας, 
χορηγούνται οκτώ (8) συνεδρίες τον μήνα, ανά έτος (12 
μήνες). 

Ασθενείς που παρακολουθούν πρόγραμμα κλειστής ή 
ανοιχτής αποκατάστασης σε Κ.Α-Α ή και σε κλινικές ΦΙΑΠ 
δημόσιου νοσοκομείου και ο θεράπων ιατρός σχετικής 
ειδικότητας, με την πάθηση που προκάλεσε το έλλειμμα, 
κρίνει ότι δεν χρήζει πλέον συνέχισης του προγράμματος 
αποκατάστασης σε Κ.Α-Α δύναται να λάβουν συνεδρίες 
φυσικοθεραπείας 12(δώδεκα) ανά μήνα για διάστημα 
εώς 6 μήνες συνολικά από την έναρξη της αποκατάστα¬ 
σης σε Κ.Α-Α. 

Σε παιδιά και εφήβους ηλικίας έως 18 ετών με αμιγώς 
κινητικές διαταραχές, δύνανται να χορηγούνται δέκα (10) 
συνεδρίες φυσικοθεραπειών το μήνα ανά έτος. 

στ. Σε περίπτωση που οι φυσικοθεραπείες διενεργού- 
νται κατ'οίκον επί αποδεδειγμένης αδυναμίας μετακίνη¬ 
σης του ασθενή που θα βεβαιώνεται από τον θεράποντα 
ιατρό και θα θεωρείται από ελεγκτή γιατρό, οι φυσιοθε¬ 
ραπευτικές πράξεις που εκτελούνται κατ' οίκον δύνανται 
να περιλαμβάνουν, ανάλογα με τις ανάγκες του ασθε¬ 
νούς, κινησιοθεραπεία, χειρομαλάξεις, αναπνευστική 
φυσικοθεραπεία και ηλεκτροθεραπεία. 

ζ. Σε πάσχοντες από Κυστική Ίνωση αποζημιώνονται 
έως 10 συνεδρίες το μήνα ετησίως. 

η) Όσοι δεν εμπίπτουν στις περιπτώσεις (α) ως (ζ) κα¬ 
ταβάλλουν συμμετοχή 10%στο κόστος φυσιοθεραπειών, 
όταν διενεργούνται σε συμβεβλημένους ιδιώτες φυσι- 
κοθεραπευτές. 

Οι φυσιοθεραπευτικές πράξεις που εκτελούνται κατ' 
οίκον δύνανται να περιλαμβάνουν, σύμφωνα με την γνω- 
μάτευση-παραπεμπτικού του ειδικού ιατρού, κινησιοθε¬ 
ραπεία, χειρομαλάξεις, αναπνευστική φυσικοθεραπεία 
και ηλεκτροθεραπεία. Η αποζημίωση ορίζεται στα 15 
ευρώ ανά συνεδρία. 

Άρθρο 40 
Εργοθεραπείες 

1. Οι εργοθεραπείες διενεργούνται στα εργαστήρια 
εργοθεραπείας των Κρατικών Νοσοκομείων, σε αδειο- 
δοτημένα εργαστήρια εργοθεραπείας, φυσικής ιατρικής 
και αποκατάστασης, μονάδες ψυχικής υγείας, μονάδες 

ψυχοκοινωνικής αποκατάστασης, κέντρα ειδικών θερα¬ 
πειών, κατόπιν ηλεκτρονικού παραπεμπτικού θεράπο¬ 
ντος ιατρού αντίστοιχης ειδικότητας και θεώρηση από 
ελεγκτή ιατρό. Ο Οργανισμός αποζημιώνει εργοθερα- 
πευτικές συνεδρίες όταν συνταγογραφούνται από τις 
ιατρικές ειδικότητες, όπως ορθοπαιδικοί, χειρουργοί, 
πλαστικοί χειρουργοί, νευροχειρουργοί, νευρολόγοι, 
ρευματολόγοι, ιατροί φυσικής ιατρικής και αποκατάστα¬ 
σης, ψυχίατροι, παιδοψυχίατροι και παιδίατροι για παιδιά 
και εφήβους έως 18 ετών και για παθήσεις (100-10) της 
ειδικότητάς τους που δικαιολογούν την συγκεκριμένη 
πράξη εργοθεραπείας και θα αποτυπωθούν σε απόφαση 
Δ.Σ. του ΕΟΠΥΥ, η οποία θα δημοσιευθεί σε ΦΕΚ και θα 
αποτελεί παράρτημα του παρόντος άρθρου. 

2. Οι εργοθεραπευτικές συνεδρίες εκτελούνται μόνο 
από πτυχιούχους εργοθεραπευτές με άδεια άσκησης 
επαγγέλματος. Η τιμή αποζημίωσης ανά συνεδρία ορί¬ 
ζεται από την κείμενη νομοθεσία (15 ευρώ) ή όπως κάθε 
φορά ισχύει. 

3. Οι εργοθεραπείες αποζημιώνονται: 

α. Σε δικαιούχους που έχουν υποστεί το τελευταίο 
δίμηνο πριν την έκδοση παραπεμπτικού, αγγειακό 
εγκεφαλικό επεισόδιο, κρανιοεγκεφαλικές κακώσεις 
με κινητικά προβλήματα, βλάβες νωτιαίου μυελού με 
κινητικά προβλήματα, λοιμώξεις κεντρικού νευρικού 
συστήματος, βλάβες περιφερικών νεύρων άνω άκρων, 
σοβαρά εγκαύματα ή κατάγματα άνω άκρων με σημα¬ 
ντικό λειτουργικό έλλειμμα, ακρωτηριασμό άκρου και 
τοποθέτηση πρόσθετου μέλους ή πάσχουν από σκλή¬ 
ρυνση κατά πλάκας και δεν έχουν νοσηλευθεί σε κλινικές 
Φυσικής Ιατρικής και Αποκατάστασης Νοσοκομείου ή 
Κ.Α.Α. για έξι (6) μήνες και δεν έχουν παρακολουθήσει 
πρόγραμμα αποκατάστασης ως εξωτερικοί ασθενείς σε 
Κ.Α.Α. Ημερήσιας Νοσηλείας για έξι (6) μήνες. 

Χορηγούνται έως οκτώ (8) συνεδρίες εργοθεραπείας 
μηνιαία σύμφωνα με την ιατρική γνωμάτευση και θεώ¬ 
ρηση από ελεγκτή ιατρό, η οποία θα επισυνάπτεται στο 
παραπεμπτικό και μέχρι της συμπλήρωσης τεσσάρων 
(4) μηνών, συνολικού χρόνου παροχής υπηρεσιών το 
ανώτερο. 

β. Σε περίπτωση νοσηλείας κατά το τελευταίο τρίμηνο, 
δύνανται να χορηγούνται έως οκτώ (8) συνεδρίες/μήνα 
και για διάστημα μέχρι 3 μήνες, πλέον όσων αναφέρο- 
νται στο προηγούμενο εδάφιο, κατόπιν γνωμάτευσης 
του θεράποντος κατά τη νοσηλεία ιατρού και θεώρηση 
από ελεγκτή ιατρό, που θα επισυνάπτεται στο μηνιαίο 
ηλεκτρονικό παραπεμπτικό. 

4. Στις περιπτώσεις που κρίνεται αδύνατη η μετακίνη¬ 
ση του ασθενή, έπειτα από γνωμάτευση του θεράποντος 
ιατρού, δικαιολογείται η εκτέλεση των εργοθεραπευ- 
τικών πράξεων κατ' οίκον, με αποζημίωση δέκα πέντε 
ευρώ (15€) για κάθε συνεδρία. Η διενέργεια εργοθερα- 
πείας κατ' οίκον, πρέπει να εμφαίνεται στο ηλεκτρονικό 
παραπεμπτικό θεωρημένο από ελεγκτή ιατρό. Η διαδι¬ 
κασία έγκρισης είναι ίδια με την προαναφερθείσα για 
εργοθεραπείες σε εργαστήρια. 

5. Εργοθεραπείες αποζημιώνονται σε συμβεβλημέ¬ 
νους παρόχους και σε εξαιρετικές περιπτώσεις, όταν και 
όπου δεν υπάρχει συμβεβλημένος πάροχος, αποζημιώ¬ 


νονται σε δικαιούχους, με την κατάθεση των απαραίτη¬ 
των δικαιολογητικών όπως ορίζονται σε εγκύκλιο του 
Οργανισμού, και με τις προϋποθέσεις που ορίζονται είτε 
στην νομοθεσία είτε σε εγκυκλίους του Οργανισμού. 

6 . Για εργοθεραπείες σε συμβεβλημένους με τον 
ΕΟΠΥΥ παρόχους, ο δικαιούχος δε καταβάλλει συμμε¬ 
τοχή. 

Άρθρο 41 

Λογοθεραπείες 

1. Οι λογοθεραπείες διενεργούνται στα εργαστήρια λο¬ 
γοθεραπείας των Κρατικών Νοσοκομείων, σε εργαστή¬ 
ρια λογοθεραπείας, φυσικής ιατρικής και αποκατάστα¬ 
σης, μονάδες ψυχικής υγείας, μονάδες ψυχοκοινωνικής 
αποκατάστασης, κέντρα ειδικών θεραπειών λόγου, κα¬ 
τόπιν ηλεκτρονικού παραπεμπτικού θεράποντος ιατρού 
αντίστοιχης ειδικότητας και θεώρηση από ελεγκτή ιατρό. 

Ο Οργανισμός αποζημιώνει λογοθεραπευτικές συνε¬ 
δρίες με 15 ευρώ ανά συνεδρία, όταν συνταγογραφού- 
νται από τις ιατρικές ειδικότητες, όπως: νευροχειρουργοί, 
νευρολόγοι, ψυχίατροι, παιδοψυχίατροι και παιδίατροι, 
για παιδιά και εφήβους έως 18 ετών και για παθήσεις 
(βάσει του ^ϋ-10) που δικαιολογούν την διενέργεια Λο- 
γοθεραπείας, και θα αποτυπωθούν σε απόφαση Δ.Σ. του 
ΕΟΠΥΥ, η οποία θα δημοσιευθεί σε ΦΕΚ και θα αποτελεί 
παράρτημα του παρόντος άρθρου. 

2. Οι λογοθεραπευτικές συνεδρίες εκτελούνται μόνο 
από πτυχιούχους λογοθεραπευτές, με άδεια άσκησης 
επαγγέλματος. 

3. Λογοθεραπείες αποζημιώνονται σε συμβεβλημέ¬ 
νους παρόχους και σε εξαιρετικές περιπτώσεις, όταν και 
όπου δεν υπάρχει συμβεβλημένος πάροχος, αποζημιώ¬ 
νονται σε δικαιούχους, με την κατάθεση των απαραίτη¬ 
των δικαιολογητικών όπως ορίζονται σε εγκύκλιο του 
Οργανισμού, και με τις προϋποθέσεις που ορίζονται είτε 
στην νομοθεσία είτε σε εγκυκλίους του Οργανισμού. Σε 
ειδικές περιπτώσεις όπως άτομα που έχουν πρόσφα¬ 
τα εκδηλώσει, διαταραχές λόγου και κατάποσης που 
οφείλονται σε πρόσφατο ΑΕΕ, κρανιοεγκεφαλική κά¬ 
κωση, χειρουργικές επεμβάσεις εγκεφάλου, λοιμώξεις 
κεντρικού νευρικού συστήματος, πολυρριζονευρίτιδες 
(ΟυίΙΐΒΐη-ΒΒΐΎθ), εκφυλιστικά νοσήματα εγκεφάλου με 
προμηκικές εκδηλώσεις (νόσος Ρ3ΐΊ<ίη5οη, νόσος κινη¬ 
τικού νευρώνα κ.ά.), μυοπάθειες/δυστονίες, ασθενείς 
που φέρουν τραχειοστομία με επιπλοκές λαρυγγεκτο- 
μής- οισοφαγική ομιλία, κοχλιακό εμφύτευμα, σύνδρομο 
Τουιτθΐ και δεν έχουν νοσηλευθεί σε κλινικές Φυσικής 
Ιατρικής και Αποκατάστασης Νοσοκομείου ή Κ.Α.Α. για 
(6) μήνες και δεν έχουν παρακολουθήσει πρόγραμμα 
αποκατάστασης ως εξωτερικοί ασθενείς σε Κ.Α.Α. Ημε¬ 
ρήσιας Νοσηλείας για έξι (6) μήνες, χορηγούνται έως 
οκτώ (8) συνεδρίες λογοθεραπείας μηνιαία και για συ¬ 
νολικό χρονικό διάστημα παροχής υπηρεσιών μέχρι έξη 
(6) μήνες, το ανώτερο. 

4. Σε άτομα με αναπηρία εξαιτίας εκ γενετής προβλη¬ 
μάτων όρασης πάνω από 67%, αποζημιώνονται έως 8 
συνεδρίες λογοθεραπείας ανά μήνα για ένα έτος. Απα¬ 
ραίτητη προϋπόθεση για τη συνέχιση της θεραπείας εί¬ 
ναι γνωμάτευση του θεράποντος ιατρού ετήσιας διάρ- 

κειας, επισυναπτόμενη στο ηλεκτρονικό παραπεμπτικό, 
καθώς και η σύμφωνη γνώμη του αρμόδιου υγειονομι¬ 
κού οργάνου. 

5. Για παιδιά ηλικίας έως 8 ετών με αμφοτερόπλευ- 
ρη κώφωση αποζημιώνονται έως 15 λογοθεραπείεςτο 
μήνα, ετησίως. 

6 . Για τις λογοθεραπείες που διενεργούνται σε δημό¬ 
σιες δομές η συμμετοχή των δικαιούχων είναι μηδενική 
( 0 %). 

7. Για λογοθεραπείες σε συμβεβλημένους με τον 
ΕΟΠΥΥ παρόχους, η συμμετοχή είναι 10% εκτός από παι¬ 
διά και εφήβους και ΑμΕΑ με αναπηρία πάνω από 67%. 

Άρθρο 42 
Ψυχοθεραπείες 

1. Σε δικαιούχους που δεν παρακολουθούν ή δεν έχουν 
ενταχθεί εκ παραλλήλου σε πρόγραμμα παροχής υπη¬ 
ρεσιών ψυχικής υγείας και χρήζουν ψυχοθεραπειών, 
δύνανται να αποζημιώνονται ψυχοθεραπείες (ατομική, 
ομαδική ή οικογενειακή), των οποίων ο μηνιαίος αριθ¬ 
μός συνεδριών προσδιορίζεται κατά είδος ψυχοθερα¬ 
πείας και κατά διάγνωση (σύμφωνα με το Ιίϋ-10), και 
θα αποτυπωθούν σε απόφαση ΔΣ του ΕΟΠΥΥ, η οποία 
θα δη μοσιευθεί σε ΦΕΚ και θα αποτελεί παράρτημα του 
παρόντος άρθρου. 

2. Ψυχοθεραπείες αποζημιώνονται σε συμβεβλημέ¬ 
νους παρόχους και σε εξαιρετικές περιπτώσεις, όταν και 
όπου δεν υπάρχει συμβεβλημένος πάροχος, αποζημιώ¬ 
νονται σε δικαιούχους, με την κατάθεση των απαραίτη¬ 
των δικαιολογητικών όπως ορίζονται σε εγκύκλιο του 
Οργανισμού, και με τις προϋποθέσεις που ορίζονται είτε 
στην νομοθεσία είτε σε εγκυκλίους του Οργανισμού. 

3. Για ψυχοθεραπείες σε συμβεβλημένους με τον 
ΕΟΠΥΥ παρόχους, ο δικαιούχος δεν καταβάλλει συμ¬ 
μετοχή. 

Άρθρο 43 

Αποκατάσταση - Αποθεραπεία ανοικτής 
νοσηλείας σε Κέντρα Αποκατάστασης 
και Αποθεραπείας (ΚΑΑ) 

1. Στα ΚΑΑ ανοιχτής νοσηλείας αντιμετωπίζονται εξω¬ 
τερικοί ασθενείς χωρίς διανυκτέρευση που έχουν ανάγκη 
φυσικής αποκατάστασης. 

Το πρόγραμμα αποκατάστασης περιλαμβάνει, επιπλέ¬ 
ον της κλινικής εξέτασης και της εκτίμησης της ανικα¬ 
νότητας, φυσικοθεραπεία, υδροθεραπεία, ψυχολογική 
υποστήριξη, και, όπου απαιτείται, εργοθεραπεία και 
λογοθεραπεία και όίοίθθάόθεΐς. 

Οι πράξεις αυτές εκτελούνται από πτυχιούχους με 
άδεια άσκησης επαγγέλματος, αντίστοιχης ειδικότητας 
και αποζημιώνονται από τον οργανισμό με ημερήσιο νο¬ 
σήλιο, όπως καθορίζεται κάθε φορά από τη νομοθεσία. 

Ολες οι ανωτέρω περιγραφόμενες πράξεις-συνεδρίες 
πρέπει να διαρκούν κατ'ελάχιστο 30 λεπτά της ώρας η 
καθεμιά και εκτελούνται κατ' ελάχιστο. 

Ο Οργανισμός διατηρεί το δικαίωμα να ελέγχει, πριν 
από την σύναψη σύμβασης ή και μετά από αυτή, αν το 
συμβαλλόμενο ΚΑΑ έχει την δυνατότητα εκτέλεσης 
των αναγραφόμενων ιατρικών πράξεων, σε σχέση με 


τον διαθέσιμο τεχνολογικό εξοπλισμό και το αναγκαίο 
επιστημονικό δυναμικό. 

2. Το σύνολο των προαναφερθεισών υπηρεσιών δύνα- 
ται να παρέχεται στις εξής κατηγορίες ασθενών: 

α) Ασθενείς που κατά την νοσηλεία τους σε δημόσιο 
νοσοκομείο ή ιδιωτική κλινική έχουν εκδηλώσει: 

Κινητικές βλάβες (ημιπάρεση, παραπάρεση, τετραπά- 
ρεση, πληγία ή πάρεση άνω άκρων) και Γνωσιακές δια¬ 
ταραχές (όχι σε έδαφος εκφυλιστικής νόσου) και Ψυχικές 
διαταραχές και αιτιολογημένη αδυναμία αντιμετώπισης 
των παθήσεων με απλές φυσικοθεραπείες. 

Ο μέγιστος ετήσιος αριθμός συνεδριών ανοικτής 
αποκατάστασης ορίζεται σε 80 (ογδόντα) συνεδρίες 
για παθήσεις προχωρημένου σταδίου και 60 (εξήντα) 
συνεδρίες για παθήσεις μέσου σταδίου με αναπροσαρ¬ 
μογή του αριθμού συνεδριών ανά μήνα, ανάλογα με την 
εξέλιξη της νόσου. 

β) Ασθενείς που νοσηλεύονται σε ΚΑΑ κλειστής νοση¬ 
λείας και πριν συμπληρωθεί ο μέγιστος χρόνος των έξι 
μηνών, κρίνεται κατά την εκάστοτε επανεκτίμηση από 
τον θεράποντα ιατρό σχετικής με τη νόσο ειδικότητας 
και τον επιστημονικά υπεύθυνο του ΚΑΑ, ότι δεν χρήζουν 
περαιτέρω κλειστής νοσηλείας σε ΚΑΑ, δύνανται να πα- 
ραπεμφθούν ως εξωτερικοί ασθενείς σε Κ.Α-Α ανοιχτής 
νοσηλείας, όταν συνυπάρχουν, κινητικές διαταραχές και 
γνωσιακές βλάβες (όχι σε έδαφος εκφυλιστικής νόσου) 
και ψυχολογικές διαταραχές και αιτιολογημένη αδυναμία 
αντιμετώπισης της παθήσεως με απλές φυσικοθεραπεί¬ 
ες. 

Για την παραπομπή απαιτείται επισύναψη της συμπλη¬ 
ρωμένης από το θεράποντα ιατρό, ειδικής ηλεκτρονικής 
φόρμας έκθεσης επαναξιολόγησης και έγκριση από το 
αρμόδιο υγειονομικό όργανο του ΕΟΠΥΥ. Ο μέγιστος 
χρόνος ανοικτής νοσηλείας στο Κ.Α.Α. ορίζεται σε 6 
μήνες από την έναρξη της κλειστής Κ.Α-Α. με μέγιστη 
συχνότητα τρεις (3) συνεδρίες/εβδομάδα. 

γ) Χρόνια νευρολογικά νοσήματα που έχουν εκδη¬ 
λώσει μικτές νευρολογικές βλάβες/δυσλειτουργίες και 
χρόνια μυοσκελετικά νοσήματα όπως: 

- Εκφυλιστικά νοσήματα του κεντρικού νευρικού όπως 
εξωπυραμιδικές βλάβες (δυστονίες, ν. Πάρκινσον), νω¬ 
τιαίο παρεγκεφαλιδική αταξία, νόσοι του κεντρικού και 
περιφερικού κινητικού νευρώνα. 

- Υδροκεφαλία με φυσιολογική πίεση ΕΝΥ, 

- Χρόνιες εγκεφαλοπάθειες και εγκεφαλίτιδες 

- Χρόνιες νευροπάθειες (πολλαπλές μονονευροπάθειες 
ή πολυνευροπάθειες) 

- Παθήσεις μυών όπως δυστροφίες, μυοπάθειες, αμυ- 
οτονίες 

- Νευροδερματικά σύνδρομα όπως νευρινωμάτωση, 
οζώδης σκλήρυνση, 

- Χρόνια απομυελινωτικά νοσήματα όπως πολλαπλή 
σκλήρυνση, χρόνια φλεγμονώδης πολυνευροπάθεια, 

- Παθήσεις του συνδετικού ιστού, με συμμετοχή του 
νευρικού συστήματος, 

- Γενετικά νοσήματα με συμμετοχή του νευρικού συ¬ 
στήματος. 

- Ρευματοειδής αρθρίτιδα και Σπονδυλοαρθρίτιδες, 

- Ακρωτηριασμός άκρου με τοποθέτηση πρόθεσης, 

- Πολυτραυματίες με νευρολογικά ελλείμματα. 

Οι ασθενείς με παθήσειςτης κατηγορίας (γ) δεν δύνα- 
νται να παραπέμπονται σε αποκατάσταση ως εξωτερικοί 
ασθενείς σε ΚΑΑ εάν έχει προηγηθεί αντιμετώπιση επί 
τρίμηνο με φυσικοθεραπείες/εργοθεραπείες/λογοθε- 
ραπείες. 

Δύνανται με ηλεκτρονική υποβολή γνωμάτευσης, να 
παραπέμπονται σε αποκατάσταση ως εξωτερικοί ασθε¬ 
νείς σε ΚΑΑ, όσοι εμφανίζουν στην πορεία της νόσου 
κλινική επιδείνωση, σύμφωνα με αναλυτική γνωμάτευση 
θεράποντος ιατρού σχετικού με την πάθηση και θεώ¬ 
ρηση από το αρμόδιο ελεγκτικό όργανο, στην οποία να 
αιτιολογείται η αδυναμία να αντιμετωπιστεί με απλές 
πράξεις φυσικοθεραπείας και απαιτείται ειδικό πρόγραμ¬ 
μα αποκατάστασης. Σε αυτούς τους ασθενείς ο ΕΟΠΥΥ 
θα αποζημιώνει συνεδρίες αποκατάστασης σε ΚΑΑ ανοι¬ 
χτής νοσηλείας για διάστημα έως 3 μήνες. 

3. Η οριζόμενη από τη νομοθεσία δαπάνη για συμμε¬ 
τοχή σε πρόγραμμα αποκατάστασης σε ΚΑΑ, ως εξω¬ 
τερικός ασθενής, αποδίδεται από τον Οργανισμό μόνο 
στην περίπτωση που ο ασθενής βεβαιωμένα έχει δεχθεί 
το πλήρες πρόγραμμα υπηρεσιών που παρέχει το ΚΑΑ 
με φυσικοθεραπεία, λογοθεραπεία, εργοθεραπεία και 
υδροθεραπεία, ψυχολογική υποστήριξη. Δεν αποζημι¬ 
ώνονται πράξεις κατά περίπτωση. 

Ο Οργανισμός διατηρεί το δικαίωμα διαπραγμάτευσης 
του ημερήσιου ειδικού νοσηλίου με τα Κ.Α.Α. 

Άρθρο 44 

Κέντρα αποθεραπείας - Αποκατάστασης 

(ΚΑΑ) Κλειστής Νοσηλείας 

1. Στους δικαιούχους του Οργανισμού που έχουν 
ανάγκη νοσηλείας για υπηρεσίες φυσικής αποκατάστα¬ 
σης και αποθεραπείας παρέχεται περίθαλψη σε Κέντρα 
Αποθεραπείας - Αποκατάστασης Κλειστής Νοσηλείας, 
Δημόσια και ιδιωτικά, εφεξής ΚΑΑ-ΚΝ. 

Η εισαγωγή σε ΚΑΑ-ΚΝ, γίνεται μόνο έπειτα από νοση¬ 
λεία σε δημόσιο νοσοκομείο ή ιδιωτική κλινική ή ιδιωτικό 
θεραπευτήριο, αμέσως μετά την έξοδο από το νοσοκο¬ 
μείο ή την κλινική. 

2.0 ΕΟΠΥΥ αποζημιώνει νοσηλεία σε ΚΑΑ-ΚΝ, για τα 
ακόλουθα νοσήματα: 

- Οξύ Α.Ε.Ε (αιμορραγικό /ισχαιμικό) με τεκμηριωμένη 
νευροκινητική βλάβη (κατά κωδικό νόσου), 

- Ανοξική - Ισχαιμική εγκεφαλοπάθεια, 

- Χειρουργικές επεμβάσεις εγκεφάλου και νωτιαίου 
μυελού, 

- Κρανιοεγκεφαλικές κακώσεις ή κακώσεις νωτιαίου 
μυελού, 

- Οξεία διάχυτη εγκεφαλομυελίτιδα, 

- Λοίμωξη ΚΝΣ, 

- Οξεία μυελίτιδα/μυελοπάθεια, 

- Οξεία πολυνευροπάθεια (ΟυίΙΙθίηΒΒΐΎθ, τοξικές πο- 
λυνευροπάθειες από κάθε αιτία), 

- Υποτροπή πολλαπλής σκλήρυνσης ή χρ. Φλεγμονώ¬ 
δους πολυνευροπάθειας κατά την εκδήλωση πρόσφα¬ 
των νευρολογικών ελλειμμάτων, που αντιμετωπίστηκαν 
με λήψη κορτικοστεροειδών και προκαλούν αδυναμία 
ορθοστάτησης και βάδισης σε ασθενείς που ήταν πε¬ 


ριπατητικοί έστω με υποστήριξη πριν την πρόσφατη 
υποτροπή, 

- Μυοπάθειες - μυασθένειες κάθε αιτιολογίας, 

- Πολυτραυματίες με αδυναμία ορθοστάτησης και 
βάδισης, 

- Ασθενείς με αστάθεια πυελικού δακτυλίου και ασθε¬ 
νείς με κατάγματα δύο άκρων με αδυναμία ορθοστάτη¬ 
σης και βάδισης, 

- Αρθροπλαστική κατά 0ίΓάΙθ5ΐοηθ, 

- Αναθεώρηση αρθροπλαστικής, περιπροθετικά κα¬ 
τάγματα, 

- Ακρωτηριασμούς άνω ή/και κάτω άκρων. 

Νοσηλεία σε ΚΑΑ δικαιούνται οι πάσχοντες από τα 

νοσήματα που περιλαμβάνονται στον προαναφερθέντα 
κατάλογο και μόνο εφόσον προκαλούν: 

Βαριά ημιπάρεση, πλήρη ή ατελή τετραπληγία, παρα¬ 
πληγία ή έκπτωση επιπέδου συνείδησης που καθιστούν 
αδύνατη την ορθοστάτηση και τη βάδιση και υπάρχει 
προσδόκιμο βελτίωσης το οποίο πρέπει να αναφέρεται 
στην γνωμάτευση. 

Δεν παραπέμπονται σε ΚΑΑ κλειστής νοσηλείας ασθε¬ 
νείς του παραπάνω κα ταλόγου που εμφανίζουν μόνο 
αισθητικά, προμηκικά, γνωσιακά, σφιγκτηριακά, ήπια 
κινητικά ελλείμματα, διαταραχές λόγου ή πάρεση ή 
παραπληγία άνω άκρων, ή πάσχουν από άνοια εκφυλι- 
στικού τύπου ή εμφανίζουν άλλη χρόνια νόσο κατά το 
π.δ. 383/2002. Αυτές οι καταστάσεις πρέπει να αναφέ- 
ρονται στην γνωμάτευση του ιατρού. 

3. Σε κάθε περίπτωση που απαιτείται εισαγωγή σε ΚΑΑ 
κλειστής νοσηλείας, νοσηλευόμενου ασθενούς, υποβάλ¬ 
λεται ηλεκτρονικά αίτημα προς το αρμόδιο όργανο του 
ΕΟΠΥΥ προς έγκριση, στο οποίο επισυνάπτεται συμπλη¬ 
ρωμένο από το θεράποντα ιατρό, σχετικό ειδικό έντυπο. 

Σε περιπτώσεις νοσηλευομένων ασθενών με βαριά 
νοσήματα που προκαλούν πρόσφατα εγκατεστημένα 
κινητικά ελλείμματα με αδυναμία ορθοστάτησης και δεν 
περιλαμβάνονται στον παραπάνω κατάλογο, δύναται να 
υποβάλλεται από τον θεράποντα ιατρό παρόμοιο αίτημα 
προς το αρμόδιο ελεγκτικό όργανο του ΕΟΠΥΥ. 

Η ίδια διαδικασία θα τηρείται υποχρεωτικά για αιτή¬ 
ματα ασθενών που ήταν μη περιπατητικοί (έστω και με 
υποστήριξη) πριν από την επέλευση του νοσήματος για 
το οποίο νοσηλεύθηκαν και που προκάλεσε τα ελλείμμα¬ 
τα για τα οποία απαιτείται πρόγραμμα αποκατάστασης. 

4.0 μέγιστος αρχικός χρόνος παραμονής, διαφορετι¬ 
κά οριζόμενος στη σύμβαση ανά κατηγορία πάθησης, 
δεν μπορεί να υπερβαίνει τους δύο μήνες. Για παράτα¬ 
ση νοσηλείας υποβάλλεται νέο αίτημα με συμπλήρωση 
ειδικού εντύπου από τον θεράποντα ιατρό του ΚΑΑ και 
γνωμοδότηση από ιατρό αντίστοιχης με την πάθηση 
ειδικότητας, με διαδικασία που θα ορίσει ο ΕΟΠΥΥ. 

Παρατάσεις νοσηλείας στο ΚΑΑ έχουν μέγιστη διάρ¬ 
κεια δύο μηνών και δίδονται κατόπιν έγκαιρου αιτήματος 
που υποβάλλεται στο Α.Υ.Σ. ή άλλο αρμόδιο ελεγκτικό 
όργανο και σε καμία περίπτωση η συνολική διάρκεια 
παραμονής του ασθενούς δεν μπορεί να υπερβαίνει τους 
έξι (6) μήνες. 

5.0 Οργανισμός αποζημιώνει τους συμβεβλημένους 
παρόχους με το ημερήσιο νοσήλιο που προβλέπεται από 

το κρατικό τιμολόγιο ή την ασφαλιστική αποζημίωση ή 
προκύπτει μετά από διαπραγμάτευση, με τους όρους και 
τις προϋποθέσεις που δύναται να θέτει ο Οργανισμός 
και σύμφωνα με την ισχύουσα κάθε φορά σύμβαση. Σε 
κάθε περίπτωση, η τιμή αποζημίωσης δεν μπορεί να 
υπερβαίνει το ποσό που προβλέπεται από την ισχύου- 
σα νομοθεσία. 

Στα εξαιρούμενα του νοσηλίου των ΚΑΑ-κλειστής νο¬ 
σηλείας, περιλαμβάνονται όσα αναφέρονται στον παρό¬ 
ντα κανονισμό (πίνακας 5, άρθρου 16 του παρόντος) και 
στην κάθε φορά ισχύουσα νομοθεσία. 

6 . Η ημερήσια φαρμακευτική δαπάνη περιλαμβάνεται 
στο νοσήλιο, ως ακολούθως: Φάρμακα, αναλώσιμα υλι¬ 
κά, είδη προσωπικής υγιεινής, καθετήρες σίτισης απλοί, 
ουροκαθετήρες, πάσης φύσεως επιθέματα, υγειονομικό 
υλικό, εξετάσεις, εκτός των εξαιρουμένων που ορίζονται 
στην παρούσα, καθώς και όλες οι αναγκαίες κατά περί¬ 
πτωση πράξεις θεραπείας. 

7. Απαγορεύεται η ηλεκτρονική συνταγογράφηση 
φαρμάκων και η ηλεκτρονική παραπομπή για εξετάσεις 
σε νοσηλευόμενους στα Κ.Α.Α. κλειστής νοσηλείας, παρά 
μόνο μετά το εξιτήριο. 

8 . Η δαπάνη για τις συσκευές μιας χρήσης (που ανή¬ 
κουν στα εξαιρούμενα) που υποστηρίζουν προσωρινά, 
περιοδικά ή μόνιμα ατελείς ή καταργημένες λειτουργίες 
του οργανισμού, ή χρησιμοποιούνται για θεραπευτικές ή 
φαρμακευτικές μεθόδους, αποδίδεται από τον ΕΟΠΥΥ με 
λεπτομερή ιατρική γνωμάτευση για την αναγκαιότητα, η 
οποία διαβιβάζεται ηλεκτρονικά στον ΕΟΠΥΥ και φυλάσ¬ 
σεται στον ιατρικό φάκελο για την συνολική αξιολόγηση 
από τα αρμόδια υγειονομικά όργανα του ΕΟΠΥΥ. 

Απαραίτητη προϋπόθεση για αποζημίωση πρόσθετων 
συσκευών μιας ή πολλαπλών χρήσεων είναι, το Κ.Α.Α. να 
διαθέτει ιατρό αντίστοιχης ειδικότητας προκειμένου, είτε 
να γνωματεύσει για την αναγκαιότητα μιας συσκευής, 
είτε να εκτελέσει ιατρική πράξη που απαιτεί την πρό¬ 
σθετη συσκευή. 

9. Η δαπάνη των φαρμάκων που χορηγούνται στον 
δικαιούχο και εξαιρούνται του ημερήσιου ειδικού νο¬ 
σηλίου αποδίδεται από τον ΕΟΠΥΥ. Για την αποζημίωση 
απαιτείται αναλυτική ιατρική γνωμάτευση από την οποία 
προκύπτει η αναγκαιότητα της χρήσης των φαρμάκων 
που εξαιρούνται του ειδικού ημερήσιου νοσηλίου, όπως 
προκύπτει και από το ιατρικό ιστορικό τουτηρουμένου 
ιατρικού φακέλου, καθώς και τυχόν εργαστηριακό έλεγ¬ 
χο που συνάδει με την αναφερομένη στη γνωμάτευση, 
αναγκαιότητα. 

Η ιατρική γνωμάτευση φυλάσσεται στον ιατρικό φά¬ 
κελο με ευθύνη της κλινικής. Η φαρμακευτική αγωγή 
υποβάλλεται ηλεκτρονικά για κάθε νοσηλευόμενο στο 
σύστημα του ΕΟΠΥΥ. 

10. Ο Οργανισμός διατηρεί το δικαίωμα διαπραγμά¬ 
τευσης του ημερήσιου ειδικού νοσηλίου με τα ΚΑΑ, 
ανάλογα με τον αριθμό των δικαιούχων ασθενών που 
παραπέμπονται σε αυτά. Το κατόπιν διαπραγμάτευσης 
ποσό του ημερήσιου κλειστού νοσηλίου δεν μπορεί πά¬ 
ντως να είναι ανώτερο του οριζόμενου από τη νομοθεσία 
ποσού (π.δ. 383/2002). 


Άρθρο 45 

Ειδικές θεραπείες (λογοθεραπείες, 
εργοθεραπείες, ψυχοθεραπείες, 
φυσικοθεραπείες) παιδιών/εφήβων 

Ως ειδικές θεραπείες παιδιών και εφήβων νοούνται, 
η δέσμη θεραπευτικών πράξεων που παρέχονται σε 
συμβεβλημένα κέντρα ειδικών θεραπειών και αποζη¬ 
μιώνονται με ημερήσιο νοσήλιο-τροφείο, ή παρέχονται 
από συμβεβλημένους ιδιώτες θεραπευτές και αποζημι¬ 
ώνονται κατά πράξη. 

Σε περίπτωση που δεν υπάρχει σύμβαση με τον ΕΟΠΥΥ, 
ο Οργανισμός αποζημιώνει τους δικαιούχους με τρό¬ 
πο που προβλέπεται σε ειδική νομοθετική διάταξη. 1. 
Για παιδιά που πάσχουν από σωματική, αισθητηριακή, 
ψυχική, νοητική ή πολλαπλή αναπηρία και στα οποία 
παρέχεται ειδική αγωγή από κέντρα ειδικών θεραπει¬ 
ών - εκπαιδευτήρια δημόσιων ή ιδιωτικών φορέων, ο 
ΕΟΠΥΥ στο πλαίσιο συμβάσεων, καλύπτει το 100% του 
ημερήσιου νοσηλίου-τροφείου, όπως προβλέπεται από 
την ισχύουσα νομοθεσία. 

Στην έννοια του ημερήσιου νοσηλίου-τροφείου περι¬ 
λαμβάνεται η διαμονή, το πρόγραμμα πράξεων θερα¬ 
πείας που έχουν ανάγκη τα ΑμεΑ, η ψυχολογική υποστή¬ 
ριξη, οι εκπαιδευτικές δραστηριότητες, η δημιουργική 
απασχόληση, η ψυχαγωγία και η άθληση. 

2. Για την εισαγωγή των παιδιών/εφήβων μέχρι 18 
ετών, δικαιούχων σε Κέντρα Ειδικών θεραπειών, ιδρύ- 
ματα-εκπαιδευτήρια, είναι απαραίτητη αναλυτική ιατρι¬ 
κή γνωμάτευση που εκδίδεται ηλεκτρονικά, από ιατρό 
σχετικής με την πάθηση ειδικότητας, όπως Ψυχίατρο, 
Παιδοψυχίατρο, Παιδονευρολόγο, Ιατρό Φυσικής Ια¬ 
τρικής και Αποκατάστασης, Παιδίατρο με εκπαίδευση 
στην αναπτυξιολογία, Νευρολόγο και Νευροχειρουργό, 
εφόσον ο ασθενής έχει χειρουργηθεί, καθώς και από Ια¬ 
τρό ΩΡΑ και Οφθαλμίατρο, σε περιπτώσεις παιδιών με 
αισθητηριακές διαταραχές. 

Οι ιατροί αυτοί υπηρετούν σε δημόσιες δομές ή σε 
ΝΠΙΔ που εποπτεύονται από το Υπουργείο Υγείας ή το 
Υπουργείο Παιδείας ή ασκούν ελεύθερο επάγγελμα και 
έχουν πιστοποιηθεί στο σύστημα παροχών του ΕΟΠΥΥ. 
Οι γνωματεύσεις ανανεώνονται ανά τριετία (3 χρόνια) 
και ο Δείκτης νοημοσύνης εφάπαξ, από ειδικούς ψυ¬ 
χολόγους. 

3. Τα ΑμεΑ που μετέχουν και παρακολουθούν προ¬ 
γράμματα σε ειδικά εκπαιδευτήρια τα οποία συγ- 
χρηματοδοτούνται από το ΕΣΠΑ, δεν δικαιούνται το 
νοσήλιο - τροφείο από τον ΕΟΠΥΥ. Η χορήγηση του νο¬ 
σηλίου - τροφείου σε όλες τις ανωτέρω κατηγορίες από 
τον ΕΟΠΥΥ ή τα συγχρηματοδοτούμενα προγράμματα 
ΕΣΠΑ, με τυχόν ταυτόχρονη χορήγηση πράξεων θερα¬ 
πείας για την ίδια πάθηση, θεωρείται διπλή παροχή σε 
είδος και δεν δύναται να χορηγηθεί. 

4. Οι ανωτέρω παροχές, δύνανται να παρατείνονται 
και άνω του 18ου έτους της ηλικίας, για δικαιούχους με 
σοβαρά νοητικά, αισθητηριακά προβλήματα, με Διάχυτη 
Αναπτυξιακή Διαταραχή (ΔΑΔ), Διαταραχή Αυτιστικού 
Φάσματος (ΔΑΦ), και για δικαιούχους με πολλαπλές 
αναπηρίες, κατόπιν ιατρικής γνωμάτευσης, από ιατρό 
σχετικής με την πάθηση ειδικότητα, όπως Νευρολόγο, 

Ψυχίατρο, Ιατρό Φυσικής Ιατρικής και Αποκατάστασης, 
Νευροχειρουργό, εφόσον έχει προηγηθεί χειρουργείο, 
Οφθαλμίατρο και ΩΡΑ σε περίπτωση νευροαισθητηρια- 
κών διαταραχών, από νοσοκομεία ΕΣΥ, Πανεπιστημιακά, 
στρατιωτικά, ή μονάδες υγείας-κέντρα υγείας και οικογε¬ 
νειακούς ιατρούς των ΜΥ ΠΕΔΥ ή των Κ.Υ. ή ιατρών που 
υπηρετούν σε δημόσιες δομές ή σε ΝΠΙΔ που εποπτεύο¬ 
νται από το Υπουργείο Υγείας ή Υπουργείο Παιδείας ή ια¬ 
τρών που ασκούν ελεύθερο επάγγελμα, πιστοποιημένων 
στο σύστημα του ΕΟΠΥΥ, μετά από επανεκτίμηση και 
επιστημονική αξιολόγηση της εξέλιξης του περιστατικού 
και της αναγκαιότητας συνέχισης της περίθαλψης. 

5. Οι κατηγορίες διαταραχών που εμπίπτουν στις προ¬ 
βλέψεις του παρόντος άρθρου είναι: 

- νοητικές διαταραχές, 

- ψυχικές διαταραχές, 

- ειδικές αναπτυξιακές διαταραχές, 

- ειδικές αναπτυξιακές κινητικές διαταραχές, 

- μικτές αναπτυξιακές διαταραχές, 

- ειδικές μαθησιακές διαταραχές, 

- διάχυτες αναπτυξιακές διαταραχές 

- νευρο-αναπτυξιακές διαταραχές/διαταραχές συμπε¬ 
ριφοράς (Ρ10-Ε19), 

- αισθητηριακές διαταραχές (ακοής και όρασης), 

- διαταραχές στοματοπροσωπικής κινητικότητας και 
φώνησης, 

- περιπτώσεις παιδιών και εφήβων με ένδειξη πρώιμης 
παρέμβασης, 

- περιπτώσεις νεογνών υψηλού κινδύνου. 

Η αναλυτική καταγραφή των διαταραχών που ανήκουν 
στις παραπάνω κατηγορίες κατά ^ϋ-10 και ο προσδιο¬ 
ρισμός του αριθμού των θεραπειών κατά περίπτωση, 
θα αποτυπωθούν σε απόφαση ΔΣ του ΕΟΠΥΥ που θα 
δημοσιευτεί σε ΦΕΚ και θα αποτελέσει παράρτημα του 
παρόντος άρθρου. 

6 . Σε άτομα με τις διαταραχές της προηγούμενης πα¬ 
ραγράφου 5, που δεν εμπίπτουν στις προβλέψεις των 
παραγράφων 1 -4 του παρόντος, αποζημιώνονται θερα¬ 
πευτικές πράξεις, όπως λογοθεραπεία, εργοθεραπεία, 
ψυχοθεραπεία, ειδική διαπαιδαγώγηση που θα αποτυ¬ 
πωθούν ως προς το αριθμό και το είδος των αναγκαίων 
θεραπευτικών πράξεων για κάθε κωδικό νόσου (ΙΩϋ10), 
σε απόφαση ΔΣ του ΕΟΠΥΥ, η οποία θα δημοσιευθεί σε 
ΦΕΚ και θα αποτελέσει παράρτημα του παρόντος άρ¬ 
θρου. Στην ίδια απόφαση θα περιλαμβάνονται και οι ια¬ 
τρικές ειδικότητες που γνωμοδοτούν για πράξεις ειδικών 
θεραπειών, στο πλαίσιο της Ειδικής Αγωγής, και για κάθε 
συγκεκριμένη κατηγορία διαταραχών της παραγράφου 
5 του παρόντος. 

Οι ως άνω θεραπευτικές πράξεις, σε περιπτώσεις παι¬ 
διών και εφήβων μέχρι 18 ετών, παρέχονται μετά από 
ηλεκτρονική γνωμάτευση α) από παιδοψυχίατρους και 
κατ'εξαίρεση σε παραμεθόριες περιοχές, από ψυχίατρο 
ενηλίκων, β) από ιατρούς ειδικότητας νευρολογίας και 
γ) από παιδιάτρους εξειδικευμένους στην νευρολογία, 
δ) παιδιάτρους με ειδική εκπαίδευση στην αναπτυξιολο- 
γία ε) από ιατρούς φυσικής ιατρικής και αποκατάστασης 
σε περιπτώσεις με κινητικά, νευρολογικά και μικτά προ¬ 
βλήματα, και στ) από ιατρούς ειδικότητας ωτορινολα- 


ρυγγολογίας και οφθαλμολογίας σε περιπτώσεις παιδιών 
με αισθητηριακές διαταραχές, από κλινική Κρατικού ή 
Πανεπιστημιακού Νοσοκομείου ή Στρατιωτικού Νοσο¬ 
κομείου ή Κέντρων Παιδοψυχικής Υγιεινής, Κέντρων 
Υγείας ή Κέντρα Ψυχικής Υγείας - Ιατροπαιδαγωγικά 
Κέντρα Δημόσια ή εποπτευόμενα από Δημόσιο Φορέα 
ή από ιατρούς που ασκούν ελεύθερο ιατρικό επάγγελμα, 
πιστοποιημένους στο σύστημα του ΕΟΠΥΥ. 

Οι γνωματεύσεις θα αναγράφουν τις πράξεις θερα¬ 
πείας ανάλογα με τη διάγνωση και τη βαρύτητα της νό¬ 
σου και θα περιγράφουν τα ελλείμματα στην νοητική 
λειτουργία, στην γλωσσική ικανότητα, στις κινητικές 
δεξιότητες τις διαταραχές στην συμπεριφορά και στην 
κοινωνική επικοινωνία και αλληλεπίδραση καθώς και την 
επίπτωση στην λειτουργικότητα σε διάφορους τομείς 
της καθημερινής ζωής των ατόμων. 

Οι γνωματεύσεις θα αποστέλλονται ηλεκτρονικά σε 
καθορισμένη από τον Οργανισμό ηλεκτρονική διεύθυν¬ 
ση και θα προεγκρίνονται σε εύλογο χρονικό διάστημα ( 
εντός μηνός απάτην ημερομηνία υποβολής τους) μετά 
από ειδική διαδικασία κι από επιτροπή που θα ορίσει ο 
Οργανισμός. 

Οι παθήσεις με βάση τον κωδικό νόσου (^ϋΐ 0) για τις 
οποίες θα δύνανται οι ιατροί να γνωματεύουν αυτές τις 
θεραπείες, ο αριθμός των θεραπειών και το είδος των 
θεραπειών, ανά κατηγορία διαταραχών, θα καθορίζονται 
με απόφαση του ΔΣ του ΕΟΠΥΥ, έπειτα από εισήγηση 
της αρμόδιας διεύθυνσης που θα δημοσιεύεται σε ΦΕΚ 
και θα αποτελεί παράρτημα του παρόντος άρθρου με 
απόφαση του Υπουργού Υγείας. 

Η ισχύς των γνωματεύσεων θα είναι τετράμηνης διάρ¬ 
κειας, εκτός από τις περιπτώσεις Νοητικής υστέρησης 
που θα έχουν διάρκεια δώδεκα (12) μηνών και γνωμά¬ 
τευση δείκτη νοημοσύνης εφάπαξ. 

7. Οι θεραπευτικές πράξεις στο πλαίσιο της ειδικής 
αγωγής παρέχονται από παιδοψυχιάτρους, ιατρούς 
φυσικής ιατρικής και αποκατάστασης, ψυχιάτρους, ψυ¬ 
χολόγους, λογοθεραπευτές, εργοθεραπευτές, ειδικούς 
παιδαγωγούς και φυσικοθεραπευτές, δημοσίων ή επο¬ 
πτευόμενων από το δημόσιο φορέων ή ελευθεροεπαγ- 
γελματίες. 

8. Οι θεραπευτικές πράξεις που θα αποζημιώνονται 
είναι η λογοθεραπεία, η εργοθεραπεία, η ψυχοθεραπεία 
(ατομική ή ομαδική ή οικογενειακή) ή θεραπεία συμπε¬ 
ριφοράς) , η ειδική διαπαιδαγώγηση και η φυσικοθε¬ 
ραπεία στις περιπτώσεις που συνυπάρχει και κινητική 
διαταραχή. 

9. Για κάθε πάθηση αποζημιώνονται μέχρι 4 είδη θερα¬ 
πειών μηνιαίως. Επισημαίνεται ότι τόσο ο αριθμός των 
συνεδριών ανά είδος θεραπευτικής πράξης, όσο και τα 
είδη των θεραπευτικών πράξεων ανά κατηγορία νόσου 
διαφοροποιούνται ανάλογα με την ηλικία του δικαιού¬ 
χου , την βαρύτητα της κλινικής εικόνας και την χρονική 
διάρκεια διενέργειας της ίδιας παροχής. 

10. Σε περιπτώσεις δικαιούχων με νοσήματα που δεν 
περιλαμβάνονται στο παράρτημα που αναφέρεται ανω¬ 
τέρω, δύναται να υποβάλλεται από τον θεράποντα ιατρό 
σχετικό αίτημα, για καθ' υπέρβαση έγκριση θεραπειών, 
προς το αρμόδιο ελεγκτικό όργανο του ΕΟΠΥΥ. 

11. Η αποζημίωση των ως άνω θεραπευτικών πρά¬ 
ξεων θα καταβάλλεται σύμφωνα με τα οριζόμενα στον 
παρόντα κανονισμό και με τιμολόγιο που ορίζεται από 
την κάθε φορά ισχύουσα νομοθεσία. 

12. Σε περιπτώσεις ασφαλισμένων άνω των δέκα οκτώ 
(18) ετών με σοβαρά κινητικά, νοητικά, ψυχιατρικά, ψυ¬ 
χολογικά προβλήματα, δύναται να παρατείνεται η χο¬ 
ρήγηση των ανωτέρω παροχών κατόπιν ιατρικής γνω¬ 
μάτευσης (διάρκειας μέχρι 1 έτους) και μέχρι την ηλικία 
των 21 ετών από ιατρούς αντίστοιχης ειδικότητας (Νευ¬ 
ρολόγο και Νευροχειρουργό -εφόσον ο ασθενής έχει 
χειρουργηθεί- από ιατρούς ειδικότητας ωτορινολαρυγ- 
γολογίας ή οφθαλμολογίας σε περιπτώσεις παιδιών με 
αισθητηριακές διαταραχές, ορθοπαιδικής, ψυχιατρικής, 
ιατρών φυσικής ιατρικής κι αποκατάστασης, από ιατρούς 
των Κ. Υ., Κρατικού ή Πανεπιστημιακού νοσοκομείου ή 
κέντρων ψυχικής υγείας δημοσίου ή εποπτευόμενα από 
δημόσιο φορέα υγείας ή ιατρό πιστοποιημένο στο σύ¬ 
στημα Παροχών ΕΚΠΥ, μετά από έκθεση επανεκτίμησης 
και επιστημονικής αξιολόγησης της εξέλιξης του ασθενή 
και της αναγκαιότητας συνέχισης αυτών. Μετά το εικο¬ 
στό πρώτο (21) έτος ηλικίας ισχύουν τα προβλεπόμενα 
στα αντίστοιχα εδάφια του παρόντος Κανονισμού. 

Άρθρο 46 

Αποζημίωση Λουτροθεραπείας - Αεροθεραπείας 

1. Η αποζημίωση λουτροθεραπείας παρέχεται στη 
διάρκεια της λουτρικής περιόδου, για το χρονικό διά¬ 
στημα από 1/6 έως 31/10, προς τους δικαιούχους, μετά 
από έγκριση από το αρμόδιο υγειονομικό όργανο του 
ΕΟΠΥΥ, σε αναγνωρισμένες από το κράτος Λουτροπηγές. 

Χορηγούνται κατά ανώτατο όριο έως 15 λούσεις, με 
αποζημίωση που καθορίζει κάθε φορά το Δ.Σ. ΕΟΠΥΥ 
ή καθορίζεται με ειδική σύμβαση του ΕΟΠΥΥ με τους 
παρόχους. 

Το είδος των παθήσεων, ο τρόπος και η διαδικασία 
χορήγησης της ανωτέρω αποζημίωσης ορίζονται με 
εγκύκλιους και γενικά έγγραφα του Οργανισμού. Για τα 
ΑμΕΑ με τετραπληγία ή παραπληγία, δύναται να αποζη¬ 
μιώνεται και ο συνοδός για το κόστος μετακίνησής του. 

2. Η αποζημίωση αεροθεραπείας, παρέχεται στους 
δικαιούχους, σύμφωνα με τα οριζόμενα στην ισχύου- 
σα νομοθεσία και συγκεκριμένα χορηγείται σε χρόνιες 
παθήσεις των Πνευμόνων με πιστοποιημένη αναπηρία 
ίση ή μεγαλύτερη του 67%, όπως παλαιό Φυματίωση, 
χειρουργηθέντα Καρκίνο πνευμόνων, Πνευμονοκονίω- 
ση και σε Χρόνια Νεφρική Ανεπάρκεια τελικού σταδίου 
(που είναι σε χρόνια αιμοκάθαρση, περιτονάίκή διήθηση, 
ή έχουν υποβληθεί σε μεταμόσχευση νεφρού), για το 
χρονικό διάστημα 1/6 ως 31/8 κάθε έτους. 

Προϋπόθεση για την καταβολή της αποζημίωσης αε¬ 
ροθεραπείας, είναι να προσκομίσει ο δικαιούχος υπεύ¬ 
θυνη δήλωση στην οποία να δηλώνεται ότι δεν έλαβε 
ούτε θα λάβει την αποζημίωση αυτή, από άλλον φορέα 
κοινωνικής ασφάλισης ή το δημόσιο ή άλλον φορέα, και 
δεν έχει νοσηλευτεί σε νοσηλευτικό Ιδρυμα, δημόσιο 
ή ιδιωτικό., άνω των 46 ημερών στο χρονικό διάστημα 
1/6-31/8. Επίσης πρέπει να προσκομίσει ιατρική γνωμά¬ 
τευση, από ιατρό σχετικής με την πάθηση ειδικότητας, 


από δημόσιο νοσοκομείο στην οποία να βεβαιώνεται η 
πάθηση και η συνέχιση της θεραπείας, κατά το ως άνω 
αναφερόμενο χρονικό διάστημα. 

Το ύψος της αποζημίωσης αεροθεραπείας ορίζεται 
στο ποσό των 200 ευρώ κατ' έτος. 

Κεφάλαιο Έβδομο 

Άρθρο 47 

Αναλώσιμο υγειονομικό υλικό 

1. Ως αναλώσιμο υγειονομικό υλικό νοείται κάθε υλικό 
που παρέχεται στους δικαιούχους του ΕΟΠΥΥ και αφορά 
σε υλικά που σχετίζονται με τη θεραπεία των ασθενειών. 

Τα υλικά αυτά χορηγούνται με γνωμάτευση (ηλεκτρο¬ 
νική ή χειρόγραφη σύμφωνα με τις αποφάσεις του Ορ¬ 
γανισμού) ιατρού αντίστοιχης με την πάθηση ειδικότη¬ 
τας και έπειτα από έγκριση από τα αρμόδια ελεγκτικά 
όργανα. 

Η ισχύς της ιατρικής γνωμάτευσης θα καθορίζεται με 
εγκύκλιο του Οργανισμού για τις παθήσεις κάθε περί¬ 
πτωσης κατά ΙΟϋΙΟ και με βάση αυτήν θα εκδίδονται 
ηλεκτρονικά παραστατικά κάθε μήνα. 

Το αναλώσιμο υγειονομικό υλικό το προμηθεύονται οι 
δικαιούχοι απ' όπου τούτο προβλέπεται, από συμβεβλη¬ 
μένους με τον ΕΟΠΥΥ παρόχους, από τις Αποθήκες ή τα 
Φαρμακεία του Οργανισμού ή από το ελεύθερο εμπόριο. 

Στην ιατρική γνωμάτευση, αναγράφεται: 

- η πάθηση του ασθενή κατά Ι0Ω10 που δικαιολογεί, 
σύμφωνα με τον ΕΚΠΥ, την χορήγηση του υλικού, 

- το είδος του υλικού, 

- η συνιστώμενη ανά μήνα ποσότητα σύμφωνα και με 
τα προβλεπόμενα από τον ΕΚΠΥ, 

- το συνολικό χρονικό διάστημα χορήγησης. 

Ειδικά για το αναλώσιμο διαβητολογικό υλικό, ο καθο¬ 
ρισμός της απαιτούμενης ποσότητας δύναται να αφορά 
χρονικό διάστημα διμήνου και δεν απαιτείται έγκριση. 

2. Η αποζημίωση του αναλωσίμου υγειονομικού υλι¬ 
κού, εφόσον υπάρχει σύμβαση ΕΟΠΥΥ με παρόχους, κα¬ 
ταβάλλεται στους παρόχους, έπειτα από υποβολή των 
δικαιολογητικών στις υπηρεσίες του ΕΟΠΥΥ και όπως 
έχει οριστεί από τον Οργανισμό, μετά από αφαίρεση του 
προβλεπόμενου από τις κατωτέρω διατάξεις ποσοστού 
συμμετοχής. 

Ο Οργανισμός διατηρεί το δικαίωμα να ορίζει τιμές 
ανά είδος υγειονομικού υλικού, σύμφωνα με διαδικασία 
που ορίζεται στον νόμο καθώς και να προσδιορίζει τον 
αριθμό των τεμαχίων από κάθε είδος που επιτρέπει την 
συνταγογράφησή τους ανά μήνα, καθώς και την συνο¬ 
λική διάρκεια της χορήγησης κάθε είδους. 

Σε εξαιρετικές περιπτώσεις και όπου δεν υπάρχει σύμ¬ 
βαση ΕΟΠΥΥ με παρόχους, το αντίτιμο αγοράς κατα¬ 
βάλλεται από τον Οργανισμό, στους δικαιούχους μετά 
την αφαίρεση του προβλεπόμενου από τις διατάξεις, 
ποσοστού συμμετοχής. 

3. Το ποσοστό συμμετοχής των δικαιούχων στην αξία 
του αναλωσίμου υγειονομικού υλικού που προμηθεύ¬ 
ονται από το εμπόριο είναι 25%, εκτός από τις κατηγο¬ 
ρίες παθήσεων που προβλέπεται μηδενική συμμετοχή, 
σύμφωνα με τον παρόντα κανονισμό ή την κάθε φορά 
ισχύουσα νομοθεσία. 

Το υγειονομικό υλικό πρέπει να φέρει ειδική σήμανση 
ιχνηλάτησης (όθίτοάθ) με τον αριθμό ΕΑΝ του προϊόντος 
και την ονομασία του, να έχει καταχωρηθεί στο σύστημα 
θ-όθργτου ΕΟΠΥΥ, με βάση τον κωδικό ΕΚΑΠΤΥ/ΕΟΠΥΥ 
και να φέρει πιστοποίηση για την καταλληλότητά του. 

4. Δεν καταβάλλουν συμμετοχή για το Υγειονομικό 
Υλικό: 

α. Οι δικαιούχοι που προμηθεύονται το Υλικό που 
σχετίζεται με την πάθησή τους από τις Αποθήκες και τα 
Φαρμακεία του ΕΟΠΥΥ Προςτούτο ο ΕΟΠΥΥ δύναται να 
προμηθεύεται τα υλικά με Δημόσιους Διαγωνισμούς με 
τιμή χαμηλότερη από την λιανική τιμή του προϊόντος. 

β. Οι παραπληγικοί, οι τετραπληγικοί, οι νεφροπαθείς 
που υποβάλλονται σε συνεχή θεραπεία υποκατάστα¬ 
σης νεφρικής λειτουργίας (αιμοκάθαρση, αιμοδιήθηση, 
αιμοδιαδιήθηση) ή έχουν υποβληθεί σε μεταμόσχευση 
νεφρού, οι πάσχοντες από σκλήρυνση κατά πλάκας, οι 
ασθενείς με βαριά καρδιακή ανεπάρκεια και Μηχανική 
Υποστήριξη Καρδιάς (ΜΥΚ), οι υποβληθέντες σε μετα¬ 
μόσχευση συμπαγών ή ρευστών οργάνων, οι Ηΐν θετικοί 
ασθενείς. 

γ. Οι πάσχοντες από Μεσογειακή αναιμία και συνα¬ 
φείς Αιμοσφαιρινοπάθειες, για τη δαπάνη αγοράς υλικών 
αποσιδήρωσης, εφόσον διενεργούν αποσιδήρωση. 

δ. Οι πάσχοντες από χρόνιο νόσημα, με πιστοποιημένη 
αναπηρία σε ποσοστό μεγαλύτερο ή ίσο του 67%, ή με 
νεοπλασματικό νόσημα, για τα ακόλουθα υλικά: 

- αναλώσιμα συσκευών σίτισης, εντερικής και παρε¬ 
ντερικής, 

- συσκευών συνεχούς έγχυσης φαρμάκων, 

- συσκευών συνεχούς αναπνευστικής υποστήριξης 
σε ασθενείς που φέρουν τραχειοστομία ή για συσκευές 
που χρησιμοποιούνται στην θεραπεία του συνδρόμου 
άπνοιας του ύπνου (υπνική άπνοια). 

ε. Οι ινσουλινοεξαρτώμενοι πάσχοντες από σακχαρώ¬ 
δη διαβήτη τύπου 1, οι διαβητικοί τύπου 1 που κάνουν 
χρήση αντλίας συνεχούς έγχυσης ινσουλίνης, οι ινσου- 
λινοθεραπευόμενοι διαβητικοί τύπου 2 ή από άλλου τύ¬ 
που διαβήτη όπως ο μονογονιδιακός, διαβήτης κύησης 
και διαβήτης μετά παγκρεατεκτομή που ακολουθούν 
θεραπεία με δισκία ή άλλες ενέσιμες θεραπείες εκτός 
Ινσουλίνης, για την δαπάνη αγοράς ταινιών μέτρησης 
σακχάρου και ισόποσων σκαριφιστήρων ή ίσης αξίας 
αναλωσίμων συσκευών στιγμιαίας μέτρησης σακχά¬ 
ρου, σύριγγες ινσουλίνης μιάς χρήσης, βελόνες φυσο- 
συρίγγων, βελόνες χορήγησης ινσουλίνης, αναλώσιμα 
συσκευών έγχυσης ινσουλίνης όπως καθετήρες έγχυσης 
ινσουλίνης, δεξαμενές, αισθητήρες μέτρησης, μπαταρίες, 
όπως επίσης και για κάθε νέο τεχνολογικό προϊόν που 
ο ΕΟΠΥΥ θα εντάξει στο σύστημα αποζημίωσης, με την 
διαδικασία που κάθε φορά ισχύει. 

5. Τα αναλώσιμα υλικά διαβήτη, χορηγούνται ως εξής: 

- Για τους ινσουλινοεξαρτώμενους πάσχοντες από 
σακχαρώδη διαβήτη (διαβήτης τύπου 1), χορηγούνται 
έως 200 ταινίες μέτρησης σακχάρου στο αίμα/μήνα, έως 
200 σκαριφιστήρες ανά μήνα ή ίσης αξίας αναλώσιμα 
συσκευών συνεχούς μέτρησης επιπέδων σακχάρου, 
έως 50 ταινίες μέτρησης κετονών στο αίμα ανά έτος και 
έως 100 βελόνες ανά μήνα, ένα σύστημα καταγραφής 


ή ελέγχου του σακχάρου, σύμφωνα με αιτιολογημένη 
ιατρική γνωμάτευση. 

- Για τους ινσουλινοθεραπευόμενους πάσχοντες από 
σακχαρώδη διαβήτη (διαβήτης τύπου 2), χορηγούνται 
έως 100 ταινίες μέτρησης σακχάρου στο αίμα/μήνα, έως 
100 σκαριφιστήρες ανά μήνα, έως 30 ταινίες μέτρησης 
κετονών στο αίμα ανά έτος και έως 60 βελόνες ανά μήνα, 
σύμφωνα με αιτιολογημένη ιατρική γνωμάτευση. 

- Για τους πάσχοντες από σακχαρώδη διαβήτη που 
λαμβάνουν αντιδιαβητικά δισκία ή άλλες ενέσιμες 
αγωγές εκτός ινσουλίνης, χορηγούνται έως 50 ταινίες 
μέτρησης σακχάρου στο αίμα/δίμηνο και έως 50 σκα- 
ριφιστήρες/δίμηνο. 

- Σε διαβήτη κύησης, χορηγούνται έως 150 ταινίες 
μέτρησης σακχάρου στο αίμα/μήνα, έως 150 σκαριφι- 
στήρες/μήνα και ως 150 βελόνες, σύμφωνα με αιτιολο¬ 
γημένη ιατρική γνωμάτευση. 

- Για τους πάσχοντες από σακχαρώδη διαβήτη που 
αντιμετωπίζονται με διαιτητική αγωγή, χορηγούνται έως 
50 ταινίες μέτρησης σακχάρου στο αίμα/τρίμηνο και έως 
50 σκαριφιστήρες/τρίμηνο. 

- Για τους πάσχοντες από σακχαρώδη διαβήτη που 
κάνουν χρήση αντλίας συνεχούς έγχυσης ινσουλίνης, 
χορηγούνται, ένα σύστημα ελέγχου ή καταγραφής γλυ¬ 
κόζης σύμφωνα με αιτιολογημένη ιατρική γνωμάτευση, 
τα αναλώσιμα καταγραφής γλυκόζης συνδεδεμένα ή μη 
συνδεδεμένα με την αντλία και σε ποσότητα έως 5/μήνα, 
έως 200 ταινίες μέτρησης σακχάρου στο αίμα/μήνα, έως 
200 σκαριφιστήρες το μήνα, 100 βελόνες για χορήγηση 
ινσουλίνης με πένα/εξάμηνο (σε περίπτωση εμπλοκής 
αντλίας ή πρόσθετης δόσης) και έως 50 ταινίες μέτρησης 
κετονών στο αίμα ανά έτος. 

Σε περίπτωση που απαιτούνται επιπλέον ποσότητες 
από τις ανωτέρω ορισθείσες, για όλες τις κατηγορίες 
σακχαρώδους διαβήτη, θα πρέπει να προσκομίζεται αι¬ 
τιολογημένη γνωμάτευση του θεράποντος ιατρού, όπου 
θα αναφέρεται η ανάγκη για την πρόσθετη αιτούμενη 
ποσότητα, προκειμένου να την αξιολογεί και να αποφα¬ 
σίζει την έγκρισή της, το Α.Υ.Σ. 

Άρθρο 48 

Συσκευές έγχυσης φαρμάκων 
και διατροφικών διαλυμάτων 

1. Ο Οργανισμός αποζημιώνει κάθε ιατροτεχνολογι- 
κό υλικό (συσκευή) με διαδικασία που ορίζεται από τον 
νόμο και με εγκύκλιο του Οργανισμού, ενημερώνεται 
κάθε πάροχος για τον τρόπο που το υλικό που εμπο¬ 
ρεύεται θα μπορεί να ενταχθεί στα αποζημιούμενα από 
τον ΕΟΠΥΥ. 

Α) Η αντλία έγχυσης ινσουλίνης, εγκεκριμένη από τον 
Οργανισμό με την προαναφερθείσα διαδικασία, αποζη¬ 
μιώνεται στον πάροχο μετά από προσκόμιση ιατρικής 
γνωμάτευσης από πιστοποιημένο, σύμφωνα με την ισχύ- 
ουσα κάθε φορά νομοθεσία, διαβητολογικό κέντρο ή δι- 
αβητολογικό ιατρείο, δημοσίου νοσοκομείου ή ιδιωτικού 
τομέα, η οποία φέρει υπογραφή του θεράποντος ιατρού 
και θεώρηση από ελεγκτές ιατρούς των Δημόσιων Νοσο¬ 
κομείων ή Κ.Υ, χωρίς συμμετοχή, μετά από έγκριση του 
Α.Υ.Σ. Στη γνωμάτευση αναγράφονται έως τρεις τιμές 
γλυκοζυλιωμένης αιμοσφαιρίνης του τελευταίου έτους. 

Αντικατάστασή της αντλίας εγκρίνεται σε περίπτωση 
αποδεδειγμένης φθοράς της από μακρόχρονη χρήση ή 
μετά παρέλευση 5ετίας και εφόσον πιστοποιείται η δυ¬ 
σλειτουργία της, έπειτα από σύμφωνη γνώμη του Α.Υ.Σ. 

Ο Οργανισμός αποζημιώνει την αντλία ινσουλίνης με 
τιμή που ορίζεται κάθε φορά με απόφαση Δ.Σ. και δη¬ 
μοσιεύεται σε ΦΕΚ. 

Το αναλώσιμο υγειονομικό υλικό που αφορά στη λει¬ 
τουργία της αντλίας έγχυσης ινσουλίνης, περιλαμβάνει 
τα κάτωθι που αποζημιώνονται ξεχωριστά: 

α. Καθετήρες έγχυσης ινσουλίνης, έως 15 τεμάχια μη- 
νιαίως, 

β. Δεξαμενές, έως 15 τεμάχια μηνιαίως ανάλογα με τις 
μονάδες ινσουλίνης 

γ. Αισθητήρες μέτρησης γλυκόζης, συνδεδεμένοι ή 
μη συνδεδεμένοι με την αντλία έως 5 τεμάχια μηνιαίως. 

δ. Μπαταρίες για τη λειτουργία της αντλίας έως 4/μη- 
νιαίως, ανάλογα με το μοντέλο της αντλίας. 

Β) Αντλία έγχυσης γ-σφαιρίνης, εγκεκριμένη από τον 
Οργανισμό με την προαναφερθείσα διαδικασία, αποζη¬ 
μιώνεται στον πάροχο, μετά από προσκόμιση ιατρικής 
γνωμάτευσης από τον θεράποντα ιατρό και έγκριση 
από το αρμόδιο ελεγκτικό όργανο και σύμφωνη γνώμη 
του Α.Υ.Σ.. Η αποζημίωση της συσκευής γίνεται από τον 
ΕΟΠΥΥ με συμμετοχή του ασφαλισμένου κατά 10%. 

Γ) Για συσκευές έγχυσης φαρμάκων που φέρουν 
εμφυτευόμενα συστήματα, αποδίδεται στον πάροχο, 
η τιμή που έχει καθορίσει με απόφασή του το Δ.Σ. και 
έχει δημοσιευτεί σε ΦΕΚ, μετά από ιατρική γνωμάτευση, 
θεώρηση από ελεγκτή ιατρό του Νοσοκομείου ή του 
ΚΥ ή ελεγκτή ΕΟΠΥΥ στη συμβεβλημένη με τον ΕΟΠΥΥ 
ιδιωτική κλινική και έγκριση του Α.Υ.Σ.. 

Δ) Για τις αναλώσιμες συσκευές χημειοθεραπείας, 
ανάλογα με το θεραπευτικό σχήμα και μέχρι 5 το μήνα, 
αποδίδεται η δαπάνη προς τον πάροχο, με βάση την τιμή 
που έχει ορίσει με απόφασή του το Δ.Σ. ΕΟΠΥΥ και έχει 
δημοσιευτεί σε ΦΕΚ, μετά από ιατρική γνωμάτευση, θε¬ 
ώρηση από ελεγκτή ιατρό του Νοσοκομείου ή του ΚΥ ή 
ελεγκτή ΕΟΠΥΥ στη συμβεβλημένη με τον ΕΟΠΥΥ ιδιω¬ 
τική κλινική. Οι ασθενείς δεν καταβάλλουν συμμετοχή. 

Ε) Για συσκευές αναλγησίας μέχρι 10 το μήνα (υποδό¬ 
ριες), αποδίδεται στον πάροχο η δαπάνη, με βάση την 
τιμή που έχει ορίσει το Δ.Σ. ΕΟΠΥΥ και έχει δημοσιευτεί 
σε ΦΕΚ, μετά από ιατρική γνωμάτευση, θεώρηση από 
ελεγκτή ιατρό του Νοσοκομείου ή του ΚΥ ή ελεγκτή 
ΕΟΠΥΥ στη συμβεβλημένη με τον ΕΟΠΥΥ ιδιωτική κλι¬ 
νική. Οι ασθενείς δεν καταβάλλουν συμμετοχή. 

Στ) Οι συσκευές-αντλίες σίτισης για χορήγηση τροφής 
σε υγρή μορφή αποζημιώνονται από τον Οργανισμό, σε 
περιπτώσεις νοσημάτων με αδυναμία κατάποσης, ως 
συνέπεια μετακτινικής οισοφαγίτιδας, καρκίνου τελικού 
σταδίου, νευρολογικών παθήσεων με αποδεδειγμένη 
αδυναμία κατάποσης και ένδειξη εντερικής ή παρεντε¬ 
ρικής διατροφής. Σε αυτές τις περιπτώσεις, για την απο¬ 
ζημίωση της συσκευής απαιτείται ιατρική γνωμάτευση 
από θεράποντα ιατρό, σχετικής με τη νόσο ειδικότητας, 
θεωρη μένη από το αρμόδιο ελεγκτικό όργανο και με τη 
σύμφωνη γνώμη του Α.Υ.Σ.. 

Τα αναλώσιμα των αντλιών σίτισης όπως αυτά θα κα¬ 
θορίζονται με εγκύκλιο του Οργανισμού (συσκευές έγχυ¬ 


σης της υγρής τροφής κλπ), χορηγούνται ως ακολούθως: 
α) εντερικής σίτισης μέσω γαστροστομίας ή εντεροστο- 
μίας και β) παρεντερικής σίτισης μέσω ενδοφλέβιου κα¬ 
θετήρα, μέχρι 30 τεμάχια το μήνα. Οι ασθενείς, εκτός 
καρκινοπαθών, καταβάλλουν συμμετοχή 10%. 

Η αποζημίωση των παροχών καταβάλλεται στο πλαί¬ 
σιο της σύμβασής τους με τον ΕΟΠΥΥ και με βάση την 
τιμή που έχει ορίσει το ΔΣ του Οργανισμού και έχει δη¬ 
μοσιευτεί σε ΦΕΚ. 

Άρθρο 49 

Θεραπευτικά επιθέματα δερματικών βλαβών 

1 .Τα θεραπευτικά επιθέματα χορηγούνται χωρίς συμ¬ 
μετοχή των δικαιούχων, για παθήσεις που χαρακτηρίζο¬ 
νται ως χρόνια νοσήματα και θα αποτυπωθούν σε ειδική 
απόφαση του ΔΣ προκειμένου να ενσωματωθούν στο 
σύστημα ηλεκτρονικής γνωμάτευσης του Οργανισμού 
και με σκοπό την ταχεία επούλωση δερματικής βλάβης 
(εξέλκωση) που μπορεί να οφείλεται σε, 

- κατάκλιση εκ πιέσεως, 

- εξελκώσεις δέρματος συνεπεία εγκαυμάτων, χημικών 
ή θερμικών, 

- άτονα έλκη κάτω άκρων, 

- Διαβητικά έλκη, 

- εξελκώσεις μετά ακτινική δερματίτιδα, 

- εξελκώσεις απότοκες, επιδερμόλυσης, 

- τραυματικές επιφάνειες μετά χειρουργικές επεμβά¬ 
σεις ή σοβαρούς τραυματισμούς. 

Προϋπόθεση για τη συνταγογράφηση επιθεμάτων 
είναι, η δερματική εξέλκωση να είναι χειρουργικά κα¬ 
θαρισμένη και χωρίς φλεγμονή. Δεν εγκρίνονται επιθέ¬ 
ματα για εξελκώσεις σε δάχτυλα χεριών και ποδιών, στο 
πρόσωπο, στον στοματικό βλεννογόνο. 

Ο Οργανισμός αποζημιώνει αναγκαίο αριθμό επιθεμά¬ 
των, ανά μήνα, ανά μορφή δερματικού έλκους, για κάθε 
κωδικό πάθησης (^ϋΐ 0) που δικαιολογεί την δημιουργία 
εξέλκωσης όπως αναλυτικά, περιγράφεται κάθε φορά 
σε απόφαση του Δ.Σ. ΕΟΠΥΥ έπειτα από εισήγηση της 
αρμόδιας Διεύθυνσης του Οργανισμού, η οποία δημοσι¬ 
εύεται σε ΦΕΚ, και η οποία θα αποτελεί παράρτημα του 
παρόντος άρθρου του Κανονισμού. 

Η τιμή αποζημίωσης ανά μονάδα επιθέματος, ορίζεται 
με απόφαση ΔΣ και δημοσιεύεται σε ΦΕΚ, σύμφωνα με 
την ισχύουσα νομοθεσία. 

Η μέγιστη διάρκεια αποζημίωσης χρήσης επιθεμάτων, 
ορίζεται στους δύο μήνες. Για άτομα με κινητική αναπη¬ 
ρία, όπως τετραπληγία, παραπληγίες που υποχρεώνονται 
σε χρόνιο κλινοστατισμό, η μέγιστη διάρκεια αποζημί¬ 
ωσης ορίζεται στους τέσσερις (4) μήνες. 

Κατ' εξαίρεση και έπειτα από αιτιολογημένη γνωμά¬ 
τευση θεράποντος ιατρού, το Α.Υ.Σ. δύναται να εγκρίνει 
υπέρβαση στον αριθμό χορηγούμενων τεμαχίων ανά 
μήνα και στην συνολική διάρκεια χορήγησής τους. 

Ο Ιατρός συστήνει με ιατρική γνωμάτευση που εκδί- 
δεται ηλεκτρονικά, το κατάλληλο επίθεμα, αναλόγως 
της έκτασης και του βάθους της εξέλκωσης (μερικού και 
ολικού πάχους βλάβη) σε κάθε περιοχή, καθώς και του 
επιπέδου εξιδρώματος που παρουσιάζει, αναφέρει τις 
συνυπάρχουσες παθήσεις του ασθενή και υποχρεωτικά 

με την γνωμάτευση του ιατρού, συνυποβάλλεται και η 
φωτογραφία της εξέλκωσης. 

Στην ίδια γνωμάτευση πρέπει να γίνεται σύνδεση του 
προτεινόμενου υλικού με τον κωδικό νόσου (^ϋΐ 0). Η 
γνωμάτευση θεωρείται από ελεγκτή ιατρό Νοσοκομείου 
ή Κ.Υ. 

Οι ιατρικές ειδικότητες που δύνανται να συνταγογρα- 
φούν επιθέματα είναι: 

Γενική χειρουργική, Αγγειοχειρουργική, Πλαστική χει¬ 
ρουργική, Ακτινοθεραπευτική για εξελκώσεις μετακτινι- 
κής δερματίτιδας, Παθολογία για κατακλίσεις σε ασθενείς 
με αγγειακό εγκεφαλικό επεισόδιο ή άλλης αιτίας χρόνια 
κατάκλιση και για το διαβητικό πόδι, Νευρολογία για 
νοσηλευθέντες ασθενείς με νευρολογικά νοσήματα που 
υποχρεώνουν σε χρόνιο κλινοστατισμό, Ορθοπαιδική σε 
χρόνια κατακεκλιμένους ως συνέπεια ορθοπαιδικής βλά¬ 
βης και Δερματολόγοι, Παιδίατροι για την επιδερμόλυση. 

Η θεώρηση της ιατρικής γνωμάτευσης γίνεται εντός 
πεντε (5) εργάσιμων ημερών από την έκδοσή της και η 
εκτέλεσή της εντός δέκα (10) εργάσιμων ημερών από 
την έκδοσή της. 

2. Ο Οργανισμός αποζημιώνει δαπάνη για επιθέματα 
σε συμβεβλημένους παρόχους, έπειτα από ειδική σύμβα¬ 
ση, με βάση τα ανωτέρω. Σε περίπτωση που δεν υπάρχει 
σύμβαση για κάποιο υλικό, ο Οργανισμός δύναται κατ' 
εξαίρεση να αποζημιώνει δικαιούχους, σε τιμές ορίζονται 
με απόφαση Δ.Σ. 

3.0 ΕΟΠΥΥ δύναται κατ'εξαίρεση να αποζημιώνει τον 
ασθενή για την αγορά επιθεμάτων, σε ειδικές κατηγο¬ 
ρίες όπως η Επιδερμόλυση και σε περίπτωση που δεν 
υπάρχει σύμβαση με παρόχους ή κρίνεται αναγκαία η 
χρήση επιθεμάτων που δεν έχουν ενταχθεί στο σύστη¬ 
μα αποζημίωσης του ΕΟΠΥΥ. Σε αυτές τις περιπτώσεις 
απαιτείται γνωμοδότηση του Α.Υ.Σ.. Η υποβολή των δι- 
καιολογητικών προς αποζημίωση θα κατατίθεται στην 
ΠΕΔΙ ΕΟΠΥΥτου τόπου (περιοχή) κατοικίαςτου ασθενή, 
εντός δεκαημέρου (10) από την έκδοση του φορολογι¬ 
κού παραστατικού, από τον ίδιο ή συγγενή του α' βαθμού 
ή άλλο νόμιμα εξουσιοδοτημένο πρόσωπο. 

4. Στην εκτέλεση της γνωμάτευσης που εκδίδεται από 
το Θ03ργ του ΕΟΠΥΥ, υπάρχει πεδίο που υπέχει θέση 
υπεύθυνης δήλωσης ότι παρελήφθησαν τα συγκεκρι¬ 
μένα προϊόντα και θα υπογράφεται από τον ίδιο τον 
δικαιούχο ή συγγενικό του πρόσωπο έως β' βαθμού ή 
νόμιμα εξουσιοδοτημένο εκπρόσωπό του με θεώρηση 
του γνησίου της υπογραφής από δημόσια αρχή, ενώ σε 
περίπτωση έλλειψης δικαιοπρακτικής ικανότητας, θα 
υπογράφει ο δικαστικός συμπαραστάστης. Σε περίπτω¬ 
ση αποστολής με ταχυμεταφορά, δύναται να επισυνά¬ 
πτεται και το αρχείο παράδοσης. 

Άρθρο 50 
Οστομικά υλικά 

1 .Τα οστομικά υλικά χορηγούνται, εκτός κι αν ορίζεται 
διαφορετικά, ως εξής: 

- Είδη κολοστομίας και σάκοι αυτοκόλλητοι, 60 τεμάχια 
ανά μήνα, σύμφωνα με τις τιμές ανά τεμάχιο που ορίζο¬ 
νται με απόφαση του Δ.Σ. του ΕΟΠΥΥ. 

- Είδη κολοστομίας, σύστημα δύο τεμαχίων, σάκοι και 
βάσεις, 60 τεμάχια και 10 τεμάχια βάσεων ανά μήνα, σύμ¬ 


φωνα με τις τιμές ανά τεμάχιο που ορίζονται με απόφαση 
του ΔΣ του ΕΟΠΥΥ. 

- Είδη κολοστομίας με σύστημα υποκλυσμού, 1 τεμά¬ 
χιο το εξάμηνο, 30 τεμάχια τάπες ή κάλυμμα στομίας ανά 
μήνα, 30 τεμάχια αποχετευτικοί σάκοι ανά μήνα, σύμφω¬ 
να με τις τιμές ανά τεμάχιο που ορίζονται με απόφαση 
του ΔΣ του ΕΟΠΥΥ. 

- Είδη ειλεοστομίας, σάκοι αυτοκόλλητοι, 30 τεμάχια 
ανά μήνα, σύμφωνα με τις τιμές ανά τεμάχιο που ορίζο¬ 
νται με απόφαση του ΔΣ του ΕΟΠΥΥ. 

- Είδη ειλεοστομίας, σύστημα δύο τεμαχίων, 30 σά¬ 
κοι και 10 βάσεις ανά μήνα, σύμφωνα με τις τιμές ανά 
τεμάχιο που ορίζονται με απόφαση του ΔΣ του ΕΟΠΥΥ. 

- Είδη ουρητηροστομίας, σάκοι αυτοκόλλητοι, 30 τε¬ 
μάχια ανά μήνα, σύμφωνα με τις τιμές ανά τεμάχιο που 
ορίζονται με απόφαση του ΔΣ του ΕΟΠΥΥ. 

- Είδη ουρητηροστομίας, σύστημα δύο τεμαχίων, 30 
σάκοι και 10 βάσεις ανά μήνα, σύμφωνα με τις τιμές ανά 
τεμάχιο που ορίζονται με απόφαση του ΔΣ του ΕΟΠΥΥ. 

- Είδη για λοιπές στομίες (νεφροστομία, θωρακοστο- 
μία, συρίγγιο), 30 σάκοι και 10 βάσεις ανά μήνα, σύμφω¬ 
να με τις τιμές ανά τεμάχιο που ορίζονται με απόφαση 
του Δ.Σ. του ΕΟΠΥΥ. 

Σε περίπτωση διπλών στομιών, οι προβλεπόμενες 
ποσότητες και η αποζημίωσή τους θα αφορά σε κάθε 
στομία ξεχωριστά. 

Στα αναγκαία είδη, ανά κατηγορία, περιλαμβάνονται 
και τα παρακάτω: ζώνη στήριξης σάκων, καθοριστικό 
δέρματος, προστατευτικό δέρματος, προϊόντα αντιμε¬ 
τώπισης ερεθισμών δέρματος, τα οποία πρέπει να περι¬ 
λαμβάνονται στην ενιαία τιμή αποζημίωσης. 

Τα ανωτέρω υλικά χορηγούνται σε περιπτώσεις ασθε¬ 
νών με προσωρινή ή μόνιμη Κολοστομία, Ειλεοστομία, 
Ουρητηροστομία, Νεφροστομία, Θωρακοστομία, Εντε- 
ροδερματικά συρρίγγια, έπειτα από ηλεκτρονική γνω¬ 
μάτευση του θεράποντος ιατρού που θεωρείται από 
ελεγκτή ιατρό. 

Σε περίπτωση μόνιμης στομίας, εκδίδεται ιατρική γνω¬ 
μάτευση διάρκειας έξη (6) μηνών ενώ σε περίπτωση προ¬ 
σωρινής στομίας εκδίδεται γνωμάτευση διάρκειας τριών 
(3) μηνών, οι οποίες πρέπει να ανανεώνονται από ιατρό 
ειδικότητας αντίστοιχης με την πάθηση του ασθενή. 

Η γνωμάτευση με τα είδη που προτείνονται, θεωρεί¬ 
ται από ελεγκτή ιατρό του Νοσοκομείου όπου γίνεται η 
συνταγογράφηση ή Κ.Υ. της περιοχής, εντός πέντε (5) 
εργασίμων ημερών από την έκδοσή της και εκτελείται 
επίσης εντός δέκα (10) ημερών από την έκδοσή της. 

Η αποζημίωση αυτών των υλικών γίνεται σε, συμβε¬ 
βλημένους με τον ΕΟΠΥΥ, παρόχους. Για συγκεκριμένα 
υλικά για τα οποία δεν υπάρχει σύμβαση με πάροχο, ο 
ΕΟΠΥΥ δύναται να αποζημιώνει τον δικαιούχο με βάση 
την ιατρική γνωμάτευση και το τιμολόγιο αγοράς στο 
οποίο θα αναγράφεται η τιμή μονάδος και η συνολκή 
ποσότητα των ειδών που χορηγήθηκαν στον ασθενή. 
Η τιμή αποζημίωσης δεν μπορεί να είναι μεγαλύτερη 
από την τιμή που ορίζει ο Οργανισμός με απόφαση ΔΣ 
που έχει δημοσιευθεί σε ΦΕΚ. Ο ασθενής δεν καταβάλλει 
συμμετοχή στην αξία των χορηγούμενων υλικών. 

Με απόφαση του Α.Υ.Σ., έπειτα από αιτιολογημένη ια¬ 
τρική γνωμάτευση, τα χορηγούμενα τεμάχια υλικών, ανά 
μήνα, μπορούν να αναπροσαρμόζονται. 

2. Σε περίπτωση δυσλειτουργίας ή απόφραξης καθε¬ 
τήρα γαστροστομίας ή νηστιδοστομίας, αυτός δύναται 
να αντικατασταθεί και ο ΕΟΠΥΥ αποζημιώνει με τιμή που 
έχει ορίσει με απόφαση του Δ.Σ. 

Άρθρο 51 

Υλικά περιτοναϊκής κάθαρσης 

Απλό υγειονομικό υλικό για τη διενέργεια περιτοναϊ- 
κής κάθαρσης χορηγείται μετά από γνωμάτευση νεφρο¬ 
λόγου και η αποζημίωσή του καθορίζεται με απόφαση 
Δ.Σ. Απαιτείται η προσκόμιση του παραστατικού αγοράς 
κάθε είδους, εκτός και αν χορηγείται από αποθήκες ή 
φαρμακεία του ΕΟΠΥΥ. 

Τα χορηγούμενα είδη είναι: 

- Αποστειρωμένα γάντια μιας χρήσης, 

- χάρτινες μάσκες μιας χρήσης, 

- αποστειρωμένες γάζες, 

- αυτοκόλλητες γάζες, 

- σύριγγες με τις αντίστοιχες βελόνες, 

- λευκοπλάστ υποαλλεργικό, 

- αντιμικροβιακά διάφανα αυτοκόλλητα επιθέματα 
συγκράτησης καθετήρων, ταινίες ελέγχου περιτονίτιδας, 

- οινόπνευμα, χαρτοβάμβακα σε φύλλα του 1 Κρ, 

- οξυζενέ και αντισηπτικό διάλυμα εξωτερικής χρήσης 
ή αντισηπτική αλοιφή εξωτερικής χρήσης με σπάτουλες. 

Άρθρο 52 

Καθετήρες ουροποιητικού 

1. Χορηγούνται καθετήρες διουρηθρικοί ή υπερηβικοί 
και ουροσυλλέκτες ως ακολούθως: 

α. Καθετήρες κύστεως σιλικόνης και ουροσυλλέκτες 
που αποζημιώνονται σύμφωνα με τις τιμές ανά τεμά¬ 
χιο που ορίζονται με απόφαση του ΔΣ του ΕΟΠΥΥ. Δεν 
είναι απαραίτητη η συγχορήγηση ισόποσου αριθμού 
καθετήρων και ουροσυλλεκτών. Χορηγούνται μέχρι δύο 
(2) καθετήρες το μήνα και μέχρι 60 ουροσυλλέκτες μιας 
χρήσης ή μέχρι 4 ουροσυλλέκτες πολλαπλών χρήσεων. 

β. Καθετήρες υπερηβικοί χορηγούνται έπειτα από ια¬ 
τρική γνωμάτευση ειδικού ιατρού (χειρουργού, ουρολό¬ 
γου) που καθορίζει και την αναγκαία μηνιαία ποσότητά 
τους, καθώς και τη χρονική διάρκεια χρήσης τους και 
εγκρίνεται από το Α.Υ.Σ.. 

γ. Για περιπτώσεις που δεν υπάρχει έλεγχος των κε¬ 
νώσεων της κύστης (π.χ. νευρογενής κύστη, σκλήρυνση 
κατά πλάκας, ν. Ρθΐΐςίηεοη), χορηγούνται περιπεϊκοί καθε¬ 
τήρες μέχρι 30 το μήνα και ουροσυλλέκτες μιας χρήσης 
μέχρι 60 το μήνα ή ουροσυλλέκτες πολλαπλών χρήσεων 
μέχρι 4 το μήνα που αποζημιώνονται, σύμφωνα με τις 
τιμές ανά τεμάχιο που ορίζονται με απόφαση του Δ.Σ. 
του ΕΟΠΥΥ. 

2. Επίσης για τις ίδιες περιπτώσεις, δύνανται να παρέ¬ 
χονται υλικά αυτοκαθετηριασμού, αυτολιπαινόμενοι κα¬ 
θετήρες μέχρι 180 τον μήνα και ουροσυλλέκτες μέχρι 60 
τον μήνα που αποζημιώνονται, σύμφωνα με τις τιμές ανά 
τεμάχιο που ορίζονται με απόφαση του ΔΣ του ΕΟΠΥΥ. 

Η χορήγηση αυτών των καθετήρων γίνεται σύμφωνα 
με αρχική γνωμάτευση ειδικού με την διαταραχή, ιατρού 
(μια φορά κατ' έτος) δημόσιου νοσοκομείου, ή πανεπι¬ 
στημιακού ή στρατιωτικού, στην οποία αναφέρεται ότι 


ο ασθενήςπαρακολουθείται συστηματικά στα ειδικά ια¬ 
τρεία ΝευροΟυρολογίας/ Δυσλειτουργίας του Κατώτε¬ 
ρου Ουροποιητικού ή σε Ουρολογικές κρατικές κλινικές. 

Η επανάληψη των γνωματεύσεων, μπορεί να γίνει από 
ειδικούς ιατρούς (ουρολόγου, νευρολόγου, φυσικής ια¬ 
τρικής και αποκατάστασης), ιδιώτες ή άλλων δημόσιων 
δομών, από τις οποίες να προκύπτει η αναγκαιότητα 
χορήγησης των υλικών. Δεν είναι αποδεκτή η ισόποση 
συγχορήγηση περιπεϊκών καθετήρων και καθετήρων 
αυτοκαθετηριασμού. 

Άρθρο 53 
Τραχειοστομίες 

Στους δικαιούχους του Οργανισμού χορηγούνται: 

-Τραχειοσωλήνες τραχειοστόματος από ειδικό πλα- 
στκό υλικό, ατραυματικοί, είτε απλοί με ή χωρίς ςυίί, είτε 
ομιλούντες, έως πέντε (5) τεμάχια το μήνα ή δύο μεταλλι¬ 
κά τεμάχια το χρόνο. Η αναγκαιότητα χορήγησής τους θα 
βεβαιώνεται κάθε τέσσερις μήνες (για τον πρώτο χρόνο) 
από ειδικό γιατρό, Πνευμονολόγο, ΩΡΑ, Χειρουργό, ή 
άλλο ιατρό εντατικής Μονάδας. 

- Καθετήρες αναρρόφησης, έως ενενήντα (90) τεμάχια 
το μήνα. 

- ΦίλτραΤραχειοστομίας σχήματος'Ύ" με φίλτρο στις 
πλάγιες οπές, έως τριάντα (30) τεμάχια το μήνα, 

- Αποστειρωμένες γάζες τραχειοστομίας, μέχρι εξήντα 
(60) τεμάχια το μήνα, 

- Φακαρόλα, 1 συσκευασία το μήνα, 

Σε περίπτωση κατ' οίκον μηχανικής υποστήριξης της 
αναπνοής, σε ασθενείς που φέρουν τραχειοστομία, το 
κύκλωμα σύνδεσης ασθενή-αναπνευστήρα μαζί με τα 
αναγκαία φίλτρα, αποζημιώνεται χωρίς συμμετοχή του 
ασθενή. Ο Οργανισμός χορηγεί και αποζημιώνει μέχρι 
τρία (3) κυκλώματα αναπνευστήρα μίας χρήσης, τον 
μήνα και μέχρι έξη (6) φίλτρα αντιμικροβιακά, ύγραν- 
σης-θέρμανσης, το μήνα. 

Οι τιμές αποζημίωσης των ανωτέρω υλικών καθορίζο¬ 
νται με απόφαση Δ.Σ που δημοσιεύεται σε ΦΕΚ, έπειτα 
από διαβούλευση του Οργανισμού με τους προμηθευ¬ 
τές, οι οποίοι συμβάλλονται με τον ΕΟΠΥΥ, προκειμένου 
να αποζημιώνονται. Εάν δεν υπάρχει σύμβαση με τους 
προμηθευτές, ο τρόπος αποζημίωσης θα ορίζεται με 
απόφαση Δ.Σ. του ΕΟΠΥΥ. 

Αναπνευστικές συσκευές και Συσκευές Οξυγονοθε¬ 
ραπείας 

Στους δικαιούχους, ο ΕΟΠΥΥ αποζημιώνει την ενοι- 
κίαση, ι) αναπνευστικών συσκευών, θετικής πίεσης ή 
συσκευών όγκου/πίεσης για την υποστήριξη της ανα¬ 
πνευστικής λειτουργίας καθώς και ιι) συσκευών Οξυγο¬ 
νοθεραπείας. 

Οι τιμές αποζημίωσης, έπειτα από διαβούλευση με 
τους παρόχους, ορίζονται με απόφαση Δ.Σ. και δημο¬ 
σιεύονται σε ΦΕΚ. Οι πάροχοι, προκειμένου να αποζη¬ 
μιωθούν, συμβάλλονται με τον ΕΟΠΥΥ. Ο ασθενής δεν 
καταβάλλει συμμετοχή στην αποζημίωση χρήσης του 
μηχανήματος. 

Σε περίπτωση που οι πάροχοι δεν συμβληθούν με τον 
ΕΟΠΥΥ, τότε ο Οργανισμός αποζημιώνει τον δικαιούχο, 

με βάση την καθορισμένη τιμή ασφάλισης. Στο παραστα¬ 
τικό ενοικίασης αναφέρεται η τιμή μονάδος. 

Οι αναπνευστικές συσκευές που αποζημιώνονται από 
τον ΕΟΠΥΥ είναι, α) απλή συσκευή Συνεχούς Θετικής 
Πίεσης Αεραγωγών ^ΡΑΡ), β) απλή συσκευή Διφασικής 
Θετικής Πίεσης Αεραγωγών (ΒίΡΑΡ, ΒίΡΑΡ 5/Τ), γ) Ανα¬ 
πνευστήρας όγκου/πίεσης. 

Οι αναπνευστικές συσκευές, χορηγούνται βάσει δε¬ 
δομένων αναπνευστικής ανεπάρκειας του ασθενή που 
βασίζονται στην μέτρηση αερίων αίματος, στις ειδικές 
μετρήσεις αναπνευστικής λειτουργίας και στον έλεγχο 
της ικανότητας (επάρκειας) των αναπνευστικών μυών, με 
ιατρική γνωμάτευση Πνευμονολόγου ή ιατρού ΜΕΘ και 
επισύναψη των σχετικών εργαστηριακών/παρακλινικών 
εξετάσεων. 

Η ιατρική γνωμάτευση χρήσης του ανωτέρω μηχανή¬ 
ματος που εκδίδεται από ιατρό ειδικότητας Πνευμονο- 
λογίας ή ειδικοτήτων ΜΕΘ, Δημόσιου, Πανεπιστημιακού 
ή Στρατιωτικού νοσοκομείου ή επιστημονικό υπεύθυνο 
ιδιωτικής κλινικής, εγκρίνεται από ελεγκτή ιατρό του 
νοσοκομείου ή της κλινικής όπου έχει εκδοθεί ή από 
ελεγκτή ιατρό Κ.Υ. ΕΣΥ, εντός πέντε (5) εργάσιμων ημε¬ 
ρών από την έκδοσή της και εκτελείται εντός δέκα (10) 
ημερών από την έκδοσή της. 

Ο ΕΟΠΥΥ εγκρίνει και τα αναλώσιμα των συσκευών 
υποστήριξης αναπνευστικής λειτουργίας καθώς και τα 
αναγκαία υλικά που χρειάζεται ο ασθενής για την σύν¬ 
δεσή του με τον αναπνευστήρα, όπως περιγράφονται 
ανωτέρω, στο παρόν άρθρο. Ειδικά για τις συσκευές που 
χορηγούνται στο σύνδρομο ύπνου άπνοιας, ο ΕΟΠΥΥ 
αποζημιώνει την ειδική μάσκα ^ΡΑΡ/Β^ΡΑΡ, με τον κε- 
φαλοδέτη και τα λοιπά υλικά του κυκλώματος σύνδεσης 
με τον ασθενή. 

Συσκευές Οξυγονοθεραπείας 

Οι Συσκευές Οξυονοθεραπείας, αποζημιώνονται από 
τον οργανισμό σε συμβεβλημένους παρόχους σύμφωνα 
στην τιμή που έχει συμφωνηθεί με αυτούς και έχει ορίσει 
με απόφασή του το Δ.Σ. 

Κατ'εξαίρεση ο ΕΟΠΥΥ δύναται να αποζημιώσει και 
τον δικαιούχο, στην τιμή αποζημίωσης που έχει ορίσει το 
Δ.Σ., εάν δεν υπάρχει επαρκής αριθμός συμβεβλημένων 
παροχών. 

Η ιατρική γνωμάτευση για χορήγηση συσκευής Οξυγο¬ 
νοθεραπείας συμπληρώνεται και υπογράφεται από ιατρό 
Πνευμονολόγο ή ιατρό ΜΕΘ και εγκρίνεται από ελεγκτή 
ιατρό του νοσοκομείου ή της κλινικής όπου εκδόθηκε η 
γνωμάτευση ή από ελεγκτή ιατρό Κ.Υ. ΕΣΥ εντός πέντε (5) 
ημερών από την έκδοσή της, και εκτελείται εντός δέκα 
(10) ημερών από την έκδοσή της. 

Στην Ηλεκτρονική έκδοσης της γνωμάτευσης, συμπλη¬ 
ρώνονται, εκτός του κωδικού νόσου (^ϋΐ 0), τα πεδία με 
τις τιμές αερίων αίματος και οξυμετρίας, που δείχνουν 
τον βαθμό και τον τύπο της αναπνευστικής ανεπάρκειας 
που αποτελεί κριτήριο για σύσταση Οξυγονοθεραπείας. 

Συσκευές για υπνική άπνοια 

Ο Οργανισμός με τον ανωτέρω και για άλλα υλικά, πε- 
ριγραφέντα τρόπο, αποζημιώνει Ενδοστοματικές συ¬ 
σκευές που είναι αναγκαίες για την αντιμετώπιση των 
συμπτωμάτων του συνδρόμουΎπνου-Άπνοιας, κατά την 


διάρκεια του ύπνου και εφόσον δεν χρησιμοποιείται ει¬ 
δική αναπνευστική συσκευή. 

Η αποζημίωση πραγματοποιείται στους παρόχους, 
εφόσον το υλικό έχει ενταχθεί στα αποζημιούμενα και 
ο Πάροχος έχει συνάψει σύμβαση με τον ΕΟΠΥΥ. Σε πε¬ 
ρίπτωση που δεν υπάρχει συμβεβλημένος πάροχος, ο 
ΕΟΠΥΥ δύναται να αποζημιώσει τον δικαιούχο, με βάση 
την ιατρική γνωμάτευση και το παραστατικό αγοράς που 
θα υποβάλλει στις υπηρεσίες του Οργανισμού. Στο παρα¬ 
στατικό αγοράς που υποβάλλεται στον ΕΟΠΥΥ πρέπει να 
αναγράφεται η τιμή μονάδος του υλικού και η ποσότητα 
που χορηγήθηκε στον ασθενή. 

Άρθρο 54 

Άλλα είδη υγειονομικού υλικού 

1. Για χρόνια κατακεκλιμένους, χορηγείται Σύστημα 
υψηλού αυτοϋποκλυσμού, μία (1) συσκευή ανά εξάμηνο, 

2. Για τους πάσχοντες από Μεσογειακή Αναιμία που 
διενεργούν ΑΠΟΣΙΔΉΡΩΣΗ, αποζημιώνεται στους δι¬ 
καιούχους, η αγορά ρυθμιζόμενης συσκευής αποσιδή- 
ρωσης κατόπιν γνωμάτευσης του θεράποντος ιατρού, 
με κάλυψη δαπάνης 90% και για την απόδοση δαπά¬ 
νης απαιτούνται, γνωμάτευση του θεράποντος ιατρού, 
έγκριση ελεγκτή ιατρού, νόμιμο παραστατικό αγοράς 
και πιστοποίηση καταλληλότητας. 

3. Για τους πάσχοντες από Μεσογειακή Αναιμία, Δρε¬ 
πανοκυτταρική νόσο, Συγγενή κληρονομική σιδηροβλα- 
στική αναιμία, αποζημιώνονται τα είδη και οι αναγκαίες 
ποσότητες των υλικών, ως εξής: 

* Καθετήρες αποσιδήρωσης ή πεταλούδες αποσιδή- 
ρωσης πλάγιας τοποθέτησης, 

* Αντλίες (ελαστομερείς) μιας χρήσης για έγχυση φαρ¬ 
μάκου αποσιδήρωσης 

* Σύριγγες αποσιδήρωσης με ειδικό κούμπωμα ή σύ¬ 
ριγγες απλές, 

* \Λ/3ϊθγ Γογ ίπ]θεΐίοη (\Λ/ΡΙ) για τη διάλυση της δεσφε- 
ριοξαμίνης, σύμφωνα με την ηλεκτρονική γνωμάτευση 
ιατρού. 

Για τους ασθενείς που θεραπεύονται είτε με μονο¬ 
θεραπεία με δεσφεροξαμίνη, είτε συνδυαστικά με Δε- 
σφεροξαμίνη και και δεφεριπρόνη ή δεφερασιρόξη, τα 
ανωτέρω υλικά χορηγούνται μέχρι τριάντα (30) τεμάχια 
μηνιαία για κάθε είδος. 

Ακόμη χορηγούνται: 1 -2 λευκοπλάστ/μήνα, Οινόπνευ¬ 
μα 1 Ιΐ/μήνα, Βαμβάκι 100 γρ/μήνα. Κατά περίπτωση σε 
όσους έχουν άτονα έλκη, εκτός των προαναφερθέντων 
υλικών, χορηγούνται: 1 όΐ οξυζενέ και 1 όΐ αντισηπτικού 
διαλύματος εξωτερικής χρήσης μηνιαίως. 

Στα ανωτέρω υλικά οι πάσχοντες από Μεσογειακή 
αναιμία ή Δρεπανοκυτταρική νόσο ή Συγγενή κληρο¬ 
νομική σιδηροβλαστική αναιμία δεν καταβάλλουν συμ¬ 
μετοχή. 

4. Υγειονομικό υλικό που απαιτείται για την αλλαγή 
τραύματος σε ασθενείς με Μηχανική Υποστήριξη Καρ¬ 
διάς (ΜΥΚ) - καρδιακή αντλία και συγκεκριμένα: 

αντιμικροβιακό διάλυμα εξωτερικής χρήσης, αποστει¬ 
ρωμένες γάζες, αποστειρωμένα γάντια, χάρτινη αυτο¬ 
κόλλητη ταινία, με τιμή αποζημίωσης που θα καθορίζει 
με απόφασή του, το ΔΣ του ΕΟΠΥΥ. 

5. Στους ασθενείς με α) βαριά καρδιοπάθεια με μη¬ 
χανική υποστήριξη καρδιάς (ΜΥΚ) κάθε τύπου και σε 
αναμονή για μεταμόσχευση, β) θρομβοφιλία, γ) μεταλ¬ 
λική βαλβίδα καρδιάς και που λαμβάνουν χρόνια αντι¬ 
πηκτική αγωγή,χορηγείται συσκευή μέτρησης ΙΝΒ μετά 
αναλώσιμά της, ύστερα από θετική γνωμοδότηση του 
Α.Υ.Σ. Προϋπόθεση αποζημίωσης της συσκευής από τον 
ΕΟΠΥΥ είναι, να έχει ενταχθεί στα αποζημιούμενα είδη, 
να φέρει κωδικό ΕΚΑΠΤΥ/ΕΟΠΥΥ και σήμανση ιχνηλά- 
τησης (ΒθίχοεΙθ) όπου να φαίνεται ο κωδικός ΕΑΝ και η 
ονομασία του προϊόντος. Στην αποζημίωση της συσκευ¬ 
ής, ο ασθενής καταβάλλει συμμετοχή 10%. 

6 . Στους πάσχοντες από σακχαρώδη διαβήτη με υψη¬ 
λό κίνδυνο για εμφάνιση ελκών, χορηγούνται, σύμφω¬ 
να από γνωμάτευση ειδικού ιατρού, ειδικά υποδήματα 
(θεραπευτικά υποδήματα διαβητικού) και λοιπά μέσα 
αποφόρτισης. Τέτοιοι διαβητικοί ασθενείς είναι, οι πά¬ 
σχοντες από διαβητική πολυνευροπάθεια με απώλεια 
της αισθητικότητας ή/και περιφερική αγγειοπάθεια με 
συνοδό ιστορικό εξέλκωσης ή υπάρχουσα εξέλκωση 
ή ανατομικές δυσμορφίες που οδηγούν σε αυξημένες 
τοπικά, πιέσεις. 

7. Σε κάθε περίπτωση, προϋπόθεση για τη χορήγηση 
των ανωτέρω υλικών αποτελεί η συνταγογράφηση τους 
από τον θεράποντα ιατρό που εκδίδει και τη συνταγή της 
φαρμακευτικής αγωγής και δικαιολογεί τη χρήση των 
υλικών και θα προσκομίζονται μαζί με τη γνωμάτευση 
των αναλωσίμων. 

8 . Η αποζημίωση διενεργείται στους παρόχους που 
έχουν συμβληθεί με τον ΕΟΠΥΥ. Η τιμή αποζημίωσης 
διαμορφώνεται έπειτα από διαβούλευση με τους παρό¬ 
χους και ορίζεται με απόφαση Δ.Σ. του ΕΟΠΥΥ η οποία 
δημοσιεύεται σε ΦΕΚ. Σε εξαιρετικές περιπτώσεις και σε 
περίπτωση που δεν υπάρχει σύμβαση με παρόχους, ο 
ασθενής δύναται να αποζημιωθεί, υποβάλλοντας στον 
ΕΟΠΥΥ τα αναγκαία δικαιολογητικά, όπως την ιατρική 
γνωμάτευση και το φορολογικό παραστατικό αγοράς. 

9. Σε περίπτωση που απαιτούνται επιπλέον ποσότητες 
από τις ανωτέρω ορισθείσες ως μέγιστες, θα πρέπει να 
προσκομίζεται απαραίτητα αιτιολογημένη γνωμάτευση 
του θεράποντος ιατρού, όπου θα αναφέρεται η ανάγκη 
για την πρόσθετη αιτούμενη ποσότητα, προκειμένου 
να την αξιολογεί και να αποφασίζει την έγκρισή της, το 
Α.Υ.Σ.. 

10. Οι τιμές αποζημίωσης του αναλώσιμου υγειονο¬ 
μικού υλικού, στις οποίες περιλαμβάνεται ο Φ.Π.Α., δια¬ 
μορφώνονται από το Δ.Σ του ΕΟΠΥΥ, έπειτα από διαβού¬ 
λευση με τους παρόχους. Ο Οργανισμός συμβάλλεται 
με τους παρόχους προκειμένου να αποζημιώνονται τα 
αναλώσιμα υγειονομικά υλικά και σε περίπτωση που δεν 
καταρτιστεί σύμβαση, δύνανται να αποζημιώνονται οι 
δικαιούχοι με διαδικασία που ορίζει ο Οργανισμός. Στο 
παραστατικό αγοράς θα αναγράφονται, η τιμή μονάδος 
του χορηγούμενου υλικού και η ποσότητα του υλικού 
που χορηγήθηκε στον ασθενή. 

Σε περίπτωση που το ποσόν του νόμιμου παραστατι¬ 
κού αγοράς είναι χαμηλότερο της καθορισμένης τιμής, 
τότε η αποζημίωση καταβάλλεται μέχρι το ποσό που 
αναφέρεται στο παραστατικό. 


Άρθρο 55 

Θεραπευτικά μέσα και προθέσεις - 
Οπτικά είδη οράσεως - Ακουστικά βαρηκοΐας 

Ο ΕΟΠΥΥ παρέχει στους ασφαλισμένους θεραπευτι¬ 
κά μέσα και προθέσεις, όπως ορθωτικά μέσα, τεχνητά 
μέλη άνω και κάτω άκρων, νάρθηκες, κηδεμόνες κλπ, 
καταχωρημένα στο μητρώο ΕΚΑΠΤΥ/ΕΟΠΥΥ και εγκε¬ 
κριμένα έπειτα από ειδική διαδικασία, με απόφαση του 
Δ.Σ. δημοσιευμένη σε ΦΕΚ, με σκοπό την αποκατάσταση 
ελλειμμάτων ή ανακούφιση από νοσηρές καταστάσεις. 

Ο ΕΟΠΥΥ συμβάλλεται με τους παρόχους ειδών πρό¬ 
σθετης περίθαλψης και θεραπευτικών μέσων. 

Οι τιμές αποζη μίωσης των ειδών, διαμορφώνονται με 
ειδική διαδικασία που προβλέπει ο νόμος, έπειτα από 
διαπραγμάτευση με τους παρόχους και ορίζονται με 
αποφάσεις του Δ.Σ. που δημοσιεύονται σε ΦΕΚ. 

Ο ΕΟΠΥΥ αποζημιώνει τους παρόχους βάσει παραστα¬ 
τικών που υποβάλλονται στον Οργανισμό. Η συμμετοχή 
του ασφαλισμένου στην αξία αποζημίωσης των ειδών, 
ορίζεται στο 25%. 

Δεν καταβάλλουν συμμετοχή στην αξία των ειδών, 
όσοι δικαιούχοι έχουν κριθεί από Ειδικές Υγειονομικές 
Επιτροπές άλλων Υπουργείων ή από ΚΕΠΑ, λαμβάνοντας 
προς τούτο εξωϊδρυματικό επίδομα τετραπληγίας-παρα- 
πληγίας για την αγορά πρόσθετων ειδών σύμφωνα με 
τις διατάξεις του νόμου 1759/1988, όπως αυτός ισχύει 
κάθε φορά, καθώς και όσοι έχουν απόφαση εργατικού 
ατυχήματος, και για το πρόσθετο είδος που σχετίζεται 
με το ατύχημά τους. 

Σε περίπτωση που η αξία του νόμιμου παραστατικού 
είναι μικρότερη από την τιμή αποζημίωσης, ο ασφαλι¬ 
σμένος θα μετέχει σε ποσοστό 25%, στην τιμή που εμ¬ 
φανίζεται στο παραστατικό. 

Ο ασφαλισμένος παραλαμβάνει το υλικό πρόσθετης 
περίθαλψης, με την διαδικασία που περιγράφεται σε 
εγκυκλίους του Οργανισμού από τον συμβεβλημένο, 
με τον ΕΟΠΥΥ, πάροχο. 

Τα θεραπευτικά μέσα και πρόσθετα είδη του παρόντος 
άρθρου, χορηγούνται έπειτα από γνωμάτευση ιατρού 
αντίστοιχης με την πάθηση, ειδικότητας και θεώρηση 
από ελεγκτή ιατρό. Τα χορηγούμενα είδη θα περιλη- 
φθούν σε απόφαση ΔΣ που θα δημοσιευτεί σε ΦΕΚ και 
θα αποτελέσει παράρτημα του παρόντος άρθρου, με 
απόφαση του υπουργού υγείας. 

Οπτικά είδη Οράσεως 

Στους ασφαλισμένους χορηγούνται για την αποκατά¬ 
σταση της οπτικής τους οξύτητας, ένα ζεύγος γυαλιών 
(κάθε 4 χρόνια) ή φακοί επαφής (κάθε 2 χρόνια) τα οποία 
δύνανται να αντικατασταθούν, στον χρόνο που αναφέ- 
ρεται ανωτέρω. 

Σε παιδιά ως 12 ετών χορηγούνται γυαλιά ασφαλείας 
άθραυστα, κάθε 2 χρόνια. 

Για την αντιμετώπιση της πρεσβυωπείας, ο ΕΟΠΥΥ 
χορηγεί γυαλιά σε ασφαλισμένους άνω των 40 ετών και 
με την προϋπόθεση ότι δεν έχουν λάβει άλλα γυαλιά σε 
διάστημα τετραετίας, για άλλη διαταραχή όρασης. 

Σε περίπτωση "κερατόκωνου" χορηγείται ειδικός κε¬ 
ρατοκωνικός φακός που αντικαθίσταται κάθε εξάμηνο. 

Τα γυαλιά και οι φακοί αποζημιώνονται είτε σε συμ¬ 
βεβλημένους παρόχους οπτικών ειδών, είτε στους δικαι¬ 
ούχους αν δεν υπάρχουν συμβάσεις με τους παρόχους. 

Οι τιμές αποζημίωσης διαμορφώνονται, έπειτα από 
διαβούλευση με τους παρόχους και ορίζονται με από¬ 
φαση Δ.Σ. ΕΟΠΥΥ που δημοσιεύεται σε ΦΕΚ. 

Σε περίπτωση αποζημίωσης των δικαιούχων, ο ΕΟΠΥΥ 
καταβάλλει για κάθε ζεύγος γυαλιών το ποσό των 100 
ευρώ. 

Η απόδοση της δαπάνης γίνεται με βάση το παραστα¬ 
τικό αγοράς και την ιατρική γνωμάτευση που εκδίδεται 
ηλεκτρονικά και στην οποία αναφέρονται, εκτός από τα 
στοιχεία του γιατρού και του ασθενή, ο κωδικός νόσου 
(Ι0Θ1 0) της οπτικής διαταραχής, τα δεδομένα της μέ¬ 
τρησης οπτικής οξύτητας σε κάθε οφθαλμό, τα οποία 
τεκμηριώνουν την αναγκαιότητα χορήγησης γυαλιών 
ή φακών επαφής. 

Ακουστικά Βαρηκοΐας 

Ο ΕΟΠΥΥ αποζημιώνει ακουστικά βαρηκοΐας, με τιμή 
που ορίζεται κάθε φορά από το Δ.Σ. του ΕΟΠΥΥ και δη¬ 
μοσιεύεται σε ΦΕΚ, έπειτα από διαβούλευση με τους 
παρόχους. 

Οι πάροχοι συνάπτουν σύμβαση με τον ΕΟΠΥΥ προκει- 
μένου να αποζημιωθούν. Σε περίπτωση που οι πάροχοι 
δεν συνάψουν σύμβαση με τον ΕΟΠΥΥ, ο Οργανισμός 
αποζημιώνει τον δικαιούχο, με βάση την ιατρική γνωμά¬ 
τευση, το επισυναπτόμενο ακοόγραμμα και το παραστα¬ 
τικό αγοράς, στο οποίο αναγράφεται η τιμή τεμαχίου, η 
συνολική ποσότητα που παραδόθηκε στον δικαιούχο, 
ο σειριακός αριθμός της συσκευής. Η αποζημίωση του 
ΕΟΠΥΥ στον δικαιούχο, δεν μπορεί να υπερβαίνει την 
τιμή αποζημίωσης που έχει ορίσει το Δ.Σ. του ΕΟΠΥΥ. 

Τα ακουστικά βαρηκοΐας δύνανται να αντικαταστα- 
θούν κάθε τέσσερα (4) χρόνια. 

Σε παιδιά μέχρι 15 ετών, τα ακουστικά βαρηκοΐας 
αντικαθίστανται κάθε χρόνο με την προϋπόθεση ότι η 
ακουστική τους οξύτητα επιδεινώνεται, κι αυτό αποδει- 
κνύεται με συγκριτικά ακοογράμματα και πάνω από 50 
άθαόθΙΙ βαρηκοΐας. 

Μετά από απόφαση του ΚΕΣΥ αποζημιώνονται, επε¬ 
ξεργαστής ήχου ΒβΡιβ και επεξεργαστής ομιλίας κοχλι¬ 
ακού εμφυτεύματος. 

Οι δαπάνες επισκευών, δεν αποζημιώνονται. 

Άρθρο 56 

Αποζημίωση μετακίνησης ασθενών 

Α) Δικαιούχοι ΕΟΠΥΥ που χρειάστηκε να μετακινη¬ 
θούν, εκτός του τόπου κατοικίας τους, προκειμένου να 
αντιμετωπίσουν πρόβλημα υγείας που δεν αντιμετωπί¬ 
ζεται σε υγειονομική δομή κοντά στον τόπο κατοικίας 
τους, αποζημιώνονται για την μετακίνηση, με το αντίτιμο 
των εισιτηρίων μετάβασης και επιστροφής, δημοσίων 
συγκοινωνιών (Λεωφορείο, Πλοίο, Τρένο), ο ασθενής 
και ένας συνοδός του. 

Ο Οργανισμός αποζημιώνει τη δαπάνη μετακίνησης 
συνοδού, υποχρεωτικά όταν πρόκειται για παιδιά και 
εφήβους μέχρι 18 ετών και για ενήλικες, εφόσον τούτο 
κριθεί απαραίτητο από τον θεράποντα ιατρό και συνυ¬ 
πογράφεται από Διευθυντή Νοσοκομείου ή ΚΥ. 


Σε περίπτωση που η μετακίνηση έγινε με IX αυτοκίνητο 
ή ταξί, η αποζημίωση καταβάλλεται με βάση την χιλιομε¬ 
τρική απόσταση που διανύθηκε, όπως αυτή προκύπτει 
από το ειδικό σύστημα προσδιορισμού των χιλιομετρι¬ 
κών αποστάσεων και με αντίτιμο βενζίνης, 0,15 λεπτά/ 
χλμ. 

Σε όλως εξαιρετικές περιπτώσεις και έπειτα από γνω¬ 
μοδότηση του Α.Υ.Σ., ο Οργανισμός με απόφαση Δ.Σ., 
δύναται να αποζημιώσει την αξία αεροπορικού εισιτη¬ 
ρίου, για τον ασθενή και τον συνοδό του. 

Για την αποζημίωση της δαπάνης απαιτούνται: α) Αι¬ 
τιολογημένη βεβαίωση Διευθυντή Νοσοκομείου ΕΣΥ, 
Πανεπιστημιακού, Στρατιωτικού, του τόπου κατοικίας 
του ασθενή ή ειδικευμένου ιατρού, θεράποντος του 
ασθενή, για την αδυναμία αντιμετώπισης της πάθησης 
ή διενέργειας εξέτασης ή των αναγκαίων παρακλινικών 
εξετάσεων στον τόπο κατοικίας του ασθενή, β) Αντίγρα¬ 
φα των εξετάσεων ή του εξιτηρίου σε περίπτωση νοση¬ 
λείας του ασθενή, γ) Απόδειξη καταβολής του αντιτίμου 
των εισιτηρίων ή αποδείξεων βενζίνης, κατά την ημέρα 
μετάβασης και επιστροφής. Για την αναγκαιότητα της 
μετακίνησης γνωμοδοτεί το Α.Υ.Σ. και οι δαπάνες κατα¬ 
βάλλονται έπειτα από απόφαση του Δ.Σ. ΕΟΠΥΥ. 

Β) Για την μετακίνηση των νεφροπαθών, ο ΕΟΠΥΥ απο¬ 
ζημιώνει έξοδα μετακίνησης ως ακολούθως: 

Σε Αθήνα, Πειραιά - 230 ευρώ/μήνα, 

Στην Θεσσαλονίκη - 220 ευρώ/μήνα, 

Σε Ηράκλειο, Πάτρα -140 ευρώ/μήνα, 

Λοιπά Αστικά κέντρα -115 ευρώ/μήνα, 

Εκτός Αστικών Κέντρων, 

- για απόσταση ως 50 χλμ από τον τόπο κατοικίας του 
ασφαλισμένου, προς το πλησιέστερο κέντρο αιμοκά¬ 
θαρσης, 400 ευρώ/μήνα, 

- για απόσταση 50-80 χλμ, 550 ευρώ/μήνα, 

- για απόσταση πάνω από 80 χλμ, 800 ευρώ/μήνα. 

Τα ανωτέρω ποσά αντιστοιχούν σε 13 ή και περισσό¬ 
τερες συνεδρίες Αιμοκάθαρσης/μήνα. Σε περιπτώσεις 
που λόγω ημερολογιακής κατανομής διενεργούνται 12 
αιμοκαθάρσεις, τον μήνα, οι Νεφροπαθείς θα αποζημιώ¬ 
νονται εξ ολοκλήρου με τα προβλεπόμενα πάγια ποσά. 

Σε περίπτωση που για οποιονδήποτε λόγο, διενεργη- 
θούν λιγότερες από 12, τότε τα ποσά θα αναπροσαρμό¬ 
ζονται ανάλογα. 

Αν ασθενής επιθυμεί να μετακινηθεί σε υγειονομική 
μονάδα πέρα από την πλησιέστερη στον τόπο κατοικίας 
του, τότε προκειμένου να αποζημιωθεί για την μετακί¬ 
νηση, απαιτείται γνωμοδότηση του Α.Υ.Σ. και έγκριση 
του Δ.Σ. του ΕΟΠΥΥ. 

Γ) Για την μετακίνηση των πασχόντων από Μεσογειακή 
Αναιμία, για μετάγγιση αίματος, ο ΕΟΠΥΥ αποζημιώνει 
έξοδα μετακίνησης ως ακολούθως: 

- Σε Αθήνα, Πειραιά - 38 ευρώ/μήνα, 

- Στην Θεσσαλονίκη - 36 ευρώ/μήνα, 

- Σε Ηράκλειο, Πάτρα - 22 ευρώ/μήνα, 

- Στα λοιπά Αστικά κέντρα - 20 ευρώ/μήνα, 

- Εκτός Αστικών Κέντρων και εντός ορίων νομού, του 
τόπου κατοικίας του ασθενή, 100 ευρώ/μήνα, 

- Εκτός Αστικών Κέντρων και εκτός ορίων νομού, από 
τον τόπο κατοικίας του ασθενή, 150 ευρώ/μήνα. 




25820 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2315/19.06.2018 


Για την αποζημίωση μετακινήσεων των ως άνω ασθε¬ 
νών, περιπτώσεων Β και Γ, απαιτείται η προσκόμιση γνω¬ 
μάτευσης διευθυντή, που θα βεβαιώνει την πάθηση και 
την διενέργεια των θεραπευτικών πράξεων, αιμοκάθαρ¬ 
σης και μετάγγισης, αντίστοιχα. 

Εξαιρετικά επείγοντα περιστατικά, για τα οποία χρειά¬ 
στηκε μεταφορά μέσω ΕΚΑΒ με όχι συνήθη μεταφορικά 
μέσα, ο ΕΟΠΥΥ καταβάλλει ετησίως, προς το ΕΚΑΒ, έξοδα 
διακομιδής με πλωτά ή εναέρια μέσα, σύμφωνα με τις 
διατάξεις του νόμου 2072/1992, άρθρο 31 (ΦΕΚ125 Α') 
όπως τροποποιήθηκε και ισχύει. 

Κεφάλαιο Όγδοο 

Άρθρο 57 

Αναγνώριση δαπανών 

Η αναγνώριση των δαπανών γίνεται από τα αρμόδια 
όργανα του Οργανισμού, με την υποβολή των προβλε- 
πόμενων παραστατικών - δικαιολογητικών, σύμφωνα με 
τον παρόντα κανονισμό, τις αποφάσεις του Οργανισμού 
και τις σχετικές διατάξεις που ισχύουν κάθε φορά περί 
υγειονομικής περίθαλψης. 

Διαγνωστικές εξετάσεις, ιατρικές πράξεις και θεραπεί¬ 
ες που δεν περιλαμβάνονται στο κρατικό τιμολόγιο δεν 
αναγνωρίζονται από τον ΕΟΠΥΥ. 

Ο Οργανισμός δεν αποζημιώνει τα είδη των διαγνωστι¬ 
κών εξετάσεων και ιατρικών πράξεων που δεν εμπίπτουν 
στο γνωστικό πεδίο κάθε ιατρικής ειδικότητας και ιατρών 
άνευ ειδικότητας. 

Ο Οργανισμός δεν αποζημιώνει δαπάνες σε μη συμ¬ 
βεβλημένους παρόχους. 

Είδος παροχών που δεν αναφέρεται στον παρόντα Κα¬ 
νονισμό δεν αναγνωρίζεται από τον ΕΟΠΥΥ εκτός κι αν 
το Α.Υ.Σ. αποφασίσει την ένταξή παροχών ή ειδών στα 
αποζημιούμενα από τον ΕΟΠΥΥ, για όσα προβλέπονται 
από την νομοθεσία, στις αρμοδιότητές του. 

Άρθρο 58 

Έλεγχος 

1. Πρωτοβάθμιος Έλεγχος 

Εντεταλμένα όργανα του ΕΟΠΥΥ ελέγχουν παραστατι¬ 
κά δαπανών υγείας, προεγκρίνουν και εγκρίνουν παρο¬ 
χές υγειονομικών υλικών, φαρμάκων, νοσήλια, εισαγω¬ 
γή και έξοδο ασθενών από συμβεβλημένους παρόχους 
υγείας και κάθε άλλη διαδικασία, σύμφωνα με τον Ενιαίο 
Κανονισμό του ΕΟΠΥΥ, τις αποφάσεις του Δ.Σ. και του 
Προέδρου ή του νομίμου αναπληρωτή του, καθώς και 
την κείμενη νομοθεσία. 

Κατ' εξαίρεση και για λόγους αναγκαιότητας, ο Ορ¬ 
γανισμός έπειτα από έγκριση του υπουργού υγείας και 
του κατά περίπτωση αρμόδιου υπουργού, μπορεί να 
αναθέτει συγκεκριμένο ελεγκτικό έργο, εκτός από τους 
ιατρούς ΕΟΠΥΥ και σε ιατρούς των σωμάτων ασφαλείας 
ή σε στρατιωτικούς ιατρούς ή σε ιατρούς ΕΣΥ, σύμφωνα 
με τις διατάξεις του άρθρου 14 του ν. 4238/2014 (Α' 38) 
καθώς και σε ιατρούς του ιατρείου της Βουλής των Ελ¬ 
λήνων, εντός των δομών τους ή σε οποιοδήποτε άλλο 
ελεγκτικό όργανο οριστεί. 

Οι αρμόδιες Διευθύνσεις του ΕΟΠΥΥ διενεργούν έλεγ¬ 
χο και εκκαθάριση των παραστατικών δαπανών υγείας 


για την απόδοση των δαπανών στους παρόχους και 
στους δικαιούχους ασφαλισμένους, διατηρώντας το 
δικαίωμα να ζητούν πρόσθετο ιατρικό έλεγχο σε περί¬ 
πτωση ένδειξης ή διαπίστωσης, μη εφαρμογής ορθής 
συνταγογράφησης, είτε πρόκειται για συνταγή φαρμά¬ 
κων, είτε πρόκειται για ιατρική γνωμάτευση παροχής 
πόσης φύσεως υγειονομικού υλικού ή για κάθε άλλη 
ιατρική πράξη. 

Στο πλαίσιο των ΠΕΔΙ, με απόφαση της Διοίκησης ή 
και των προϊσταμένων των ΠΕΔΙ-ΕΟΠΥΥ, δύνανται να 
συστήνονται τοπικά κλιμάκια ελέγχου για τους παρόχους 
αρμοδιότητάςτους.Τα κλιμάκια αυτά αποτελούνται από 
Διοικητικό υπάλληλο και Φαρμακοποιό της ΠΕΔΙ ΕΟΠΥΥ 
και ιατρό από τοπικά Νοσοκομεία ή Κ.Υ. 

2. Δευτεροβάθμιος Έλεγχος 

Η άσκηση του Δευτεροβάθμιου ελέγχου των δαπανών 
υγείας του ΕΟΠΥΥ, υγειονομικού και φαρμακευτικού υλι¬ 
κού, αναλωσίμου υγειονομικού υλικού καθώς και Επιθε¬ 
ώρησης συμβεβλημένων παροχών υγείας, γίνονται από 
τα αρμόδια ελεγκτικά όργανα της ΥΠΕΔΥΦΚΑ και στο 
πλαίσιο της νομοθεσίας που διέπει τη λειτουργία τους. 

Η ΥΠΕΔΥΦΚΑ δύναται με καταλογιστική πράξη να επι¬ 
βάλλει τις προβλεπόμενες από τις κείμενες διατάξεις, 
διοικητικές κυρώσεις, συμπεριλαμβανομένων των χρη¬ 
ματικών σε όλουςτους συμβεβλημένους παρόχους ή να 
προτείνει στο Δ.Σ. του ΕΟΠΥΥ την επιβολή των προβλε- 
πομένων έκτου νόμου κυρώσεων, ή την διενέργεια των 
απαιτούμενων εκ του νόμου ενεργειών, όπως διακοπή 
συμβάσεων ή καταλογισμό ποσών, ως αχρεωστήτως 
καταβληθέντων. Οι προτάσεις της ΥΠΕΔΥΦΚΑ στο Δ.Σ. 
του ΕΟΠΥΥ, είναι άμεσα εκτελεστές. 

Επιπλέον, το Δ.Σ. του ΕΟΠΥΥ, με πρόταση της ΥΠΕ¬ 
ΔΥΦΚΑ, μπορεί να εκδίδει καταλογιστική πράξη σε βά¬ 
ρος παροχών για ποσά που χρεώθηκαν καταχρηστικά ή 
απαιτήθηκαν παρανόμως, από τους δικαιούχους ασφά¬ 
λισης του ΕΟΠΥΥ. Με απόφαση του Δ.Σ. του ΕΟΠΥΥ τα 
ποσά που εισπράττονται με οποιονδήποτε τρόπο, είτε 
δια συμψηφισμού, είτε δια ταμειακής βεβαίωσης, σύμ¬ 
φωνα με την επόμενη παράγραφο, αποδίδονται άμεσα 
στους δικαιούχους. 

Σε περίπτωση που η ΥΠΕΔΥΦΚΑ προβεί στην έκδοση 
διαπιστωτικής πράξης σε βάρος παρόχου, ή σε περίπτω¬ 
ση που εκδοθεί καταλογιστική πράξη από το Δ.Σ. του 
ΕΟΠΥΥ, μετά από πρόταση της ΥΠΕΔΥΦΚΑ, το ποσό αυτό 
παρακρατείται άμεσα από τις οικονομικές υπηρεσίες του 
ΕΟΠΥΥ δια συμψηφισμού με οποιοδήποτε τυχόν ποσό 
οφείλει ο ΕΟΠΥΥ στον πάροχο. Σε περίπτωση αδυναμίας 
συμψηφισμού, τα ποσά των καταλογιστικών πράξεων θα 
βεβαιώνονται ταμειακώς στην αρμόδια Δ.Ο.Υ. του παρό¬ 
χου, οπότε και εφαρμόζεται οι διατάξεις περί είσπραξης 
δημοσίων εσόδων. 

Ένσταση κατά αποφάσεων της ΥΠΕΔΥΦΚΑ για κατα¬ 
λογισμό ποσών υποβάλλεται στην αρμόδια Επιτροπή. Οι 
αποφάσεις του Δ.Σ. που λαμβάνονται έπειτα από πρό¬ 
ταση της ΥΠΕΔΥΦΚΑ για καταλογισμό ποσών ή επιβολή 
διοικητικών κυρώσεων, προσβάλλονται στα διοικητικά 
δικαστήρια. 

Η όλη εποπτεία κάθε ελέγχου, υπάγεται στην ΥΠΕ¬ 
ΔΥΦΚΑ. 

Άρθρο 59 
Υποχρεώσεις 

Οι υποχρεώσεις των συμβεβλημένων θεραπόντων ια¬ 
τρών και ελεγκτών ιατρών, των συμβεβλημένων φαρ¬ 
μακοποιών καθώς και οι κυρώσεις που επιβάλλονται σε 
περίπτωση μη τήρησής τους, όπως προκύπτει από τον 
σχετικό έλεγχο, διέπονται απότοπ.δ. 121/2008 (Α' 138) 
όπως έχει τροποποιηθεί και ισχύει. 

Οι υποχρεώσεις των δικαιούχων καθώς και οι κυρώ¬ 
σεις που επιβάλλονται σε περίπτωση μη τήρησής τους, 
διέπονται από τις διατάξεις του π.δ. 191/2005 (Α' 234), 
όπως ισχύει. 

Οι υποχρεώσεις των συμβεβλημένων παροχών, διέπο- 
νται κάθε φορά από τον παρόντα Κανονισμό παροχών 
Υπηρεσιών Υγείας, την συναφθείσα με τον ΕΟΠΥΥ σύμ¬ 
βαση καθώς και την ισχύουσα κάθε φορά νομοθεσία. 
Οι όροι σύμβασης του ΕΟΠΥΥ με τους παρόχους, δεν 
δύνανται να αντίκεινται στα νομοθετημένα. 

Επίσης, κυρώσεις επιβάλλονται σε περίπτωση που δι¬ 
απιστωθούν «προκλητή ζήτηση», «υπερσυνταγογράφη- 
ση» και «κατευθυνόμενη συνταγογράφηση-εκτέλεση». 

Επί ηλεκτρονικής συνταγογράφησης, οι υποχρεώσεις 
των ιατρών, των φαρμακοποιών και των Μονάδων Πα¬ 
ροχής Υπηρεσιών Υγείας, διέπονται από την νομοθεσία 
όπως εκάστοτε ισχύει, σύμφωνα με την οποία είναι υπο¬ 
χρεωμένοι να διαθέτουν την απαραίτητη υποδομή για 
την εγγραφή, την ταυτοποίηση και τη σύνδεσή τους με 
το Σύστημα Ηλεκτρονικής Συνταγογράφησης (Σ.Η.Σ.), 
καθώς και για την επεξεργασία, καταχώριση και εκτύπω¬ 
ση ηλεκτρονικών συνταγών και παραπεμπτικών. 

Άρθρο 60 
Παραγραφή 

Κάθε δικαίωμα για τη λήψη των παροχών του παρό¬ 
ντος Ενιαίου Κανονισμού παραγράφεται μετά τρεις (3) 
μήνες από τη γέννησή του και την έκδοση φορολογικού 
παραστατικού. 

Το φορολογικό παραστατικό των παροχών, για κάθε 
είδος θα εκδίδεται με τις προϋποθέσεις που προβλέπει 
η φορολογική νομοθεσία και δεν μπορεί να εκδοθεί σε 
χρόνο μεγαλύτερο του ενός μήνα από την εκτέλεση της 
συνταγής ή της ιατρικής γνωμάτευσης. 


Παροχές που προβλέπονται στον παρόντα Κανονισμό, 
εφόσον δεν απαιτηθούν με την προσκόμιση των απαι- 
τούμενων δικαιολογητικών μέσα σε τρεις (3) μήνες από 
τη δημιουργία τους, παραγράφονται. 

Παροχές που δημιουργήθηκαν ενόσω ο δικαιούχος 
είχε ασφαλιστική ικανότητα, καταβάλλονται έστω κι αν 
στη συνέχεια αυτός απώλεσε για οποιονδήποτε λόγο την 
ασφαλιστική του ικανότητα. 

Επίσης οι παροχές καταβάλλονται σε δικαιούχο που 
απώλεσε την ασφαλιστική του ικανότητα, εάν ο φορέας 
του χορηγήσει ασφαλιστική ικανότητα έκτων υστέρων, 
για το χρονικό διάστημα που αυτός την είχε απωλέσει. 

Τ ο Δ.Σ. του ΕΟΠΥΥ δύναται με αποφάσεις του να ειση- 
γείται στον Υπουργό την τροποποίηση ή συμπλήρωση 
διατάξεων του παρόντος Κανονισμού και την έκδοση 
των σχετικών υπουργικών αποφάσεων. 

Άρθρο 61 

Απαγόρευση πρόσθετης χρέωσης 

Οι δικαιούχοι κατά τη νοσηλεία τους σε πάσης φύσεως 
συμβεβλημένες ιδιωτικές δομές περίθαλψης, δεν υπο- 
χρεούνται σε καμία πρόσθετη οικονομική επιβάρυνση, 
πέραν όσων προβλέπονται στον παρόντα Κανονισμό και 
στην σύμβαση με τον ΕΟΠΥΥ, εκτός κι αν οι ίδιοι επιθυ¬ 
μούν, με γραπτή δήλωσή τους, αναβάθμιση θέσης νοση¬ 
λείας. Οι δικαιούχοι έχουν υποχρέωση να ενημερώνουν 
άμεσα τη Διοίκηση του Οργανισμού σε περίπτωση που 
καταστρατηγείται αυτή η διάταξη από τους υπεύθυνους 
των ως άνω δομών, για λήψη διοικητικών μέτρων. 

Άρθρο 62 

Έναρξη ισχύος 

Η ισχύς της παρούσας άρχεται την 1η Οκτωβρίου 2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 2018 

Οι Αναπληρωτές Υπουργοί 

Οικονομικών Υγείας 

ΓΕΩΡΓΙΟΣ ΧΟΥΛΙΑΡΑΚΗΣ ΠΑΥΛΟΣ ΠΟΛΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2315/19.06.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























